*This document contains the translation of the August 2017 version of the “Guidelines: Evaluation of LEADER/CLLD”. This translation is provided to make the Guidelines more useful and accessible to all stakeholders. It should be noted that the English version should be used as the definitive reference text. The English version is available at the*[*following link*](https://enrd.ec.europa.eu/evaluation/publications/evaluation-leaderclld_en?pk_campaign=TWG3&pk_kwd=LEADER,%20CLLD)*.*

Vadlīnijas

*LEADER*/SVVA VĒRTĒŠANA

2017. gada augusts

Paziņojums par autortiesībām

© Eiropas Savienība, 2017

Pavairošana atļauta, ja tiek norādīts avots.

Ieteicamā atsauce:

EIROPAS KOMISIJA, Lauksaimniecības un lauku attīstības ģenerāldirektorāts, C.4 nodaļa (2017): Vadlīnijas. *LEADER*/SVVA vērtēšana. Brisele.

Atruna:

Šajā publikācijā atspoguļota tās autoru sagatavotā informācija un viedokļi, un tie var neatbilst Komisijas oficiālajai nostājai. Komisija negarantē šajā publikācijā iekļauto datu precizitāti. Ne Komisiju, ne arī kādu personu, kas rīkojas Komisijas vārdā, nedrīkst saukt pie atbildības par šeit ietvertās informācijas izmantošanu.

Vērtēšanas palīdzības dienests ir atbildīgs par vērtēšanas funkciju Eiropas Lauku attīstības tīklā (ELAT), un tas sniedz norādījumus par to, kā vērtējamas lauku attīstības programmas (LAP) un politikas pasākumi, par kuriem atbild un dod vadlīnijas Eiropas Komisijas (EK) AGRI ĢD C.4 nodaļa "Uzraudzība un vērtēšana". Lai uzlabotu ES lauku attīstības politikas pasākumu vērtēšanu, vērtēšanas palīdzības dienests atbalsta visas vērtēšanā ieinteresētās personas, jo īpaši AGRI ĢD, valstu iestādes, LAP pārvaldības iestādes un vērtētājus, izstrādājot un izplatot atbilstošas metodoloģijas un rīkus; apkopojot labās prakses piemērus un veicot to apmaiņu; veidojot spējas un īstenojot saziņu ar tīkla dalībniekiem par tematiem, kas saistīti ar vērtēšanu.

Papildu informācija par to, kā darbojas Eiropas vērtēšanas palīdzības dienests lauku attīstībai, ir pieejama internetā.

Vadlīnijas

*LEADER*/SVVA VĒRTĒŠANA

2017. gada augusts

Saturs

[1 Ievads 9](#_Toc499831727)

[1.1 *LEADER*/SVVA vērtēšana jaunajā 2014.–2020. gada plānošanas periodā 9](#_Toc499831728)

[1.1.1 SVVA: Kādi ir jaunumi? 9](#_Toc499831729)

[1.1.2 Vērtēšanas nolūks 11](#_Toc499831730)

[1.1.3 Vērtēšanas tiesiskais regulējums un norādījumi 12](#_Toc499831731)

[1.2 *LEADER*/SVVA vērtēšanas konceptualizācija 14](#_Toc499831732)

[1.2.1 *LEADER*/SVVA vērtēšana LAP līmenī 15](#_Toc499831733)

[1.2.2 *LEADER*/SVVA vērtēšana vietējā līmenī 17](#_Toc499831734)

[1.2.3 Galvenie jēdzieni: kā mēs tos saprotam un kā tie saistīti viens ar otru 20](#_Toc499831735)

[2 *LEADER*/SVVA vērtēšana LAP līmenī 23](#_Toc499831736)

[2.1 Ko un kā vērtēt LAP līmenī? 23](#_Toc499831737)

[2.2 *Novērtējums par LEADER*/SVVA devumu LAP PJ mērķu sasniegšanā un ieguldījumu Savienības stratēģijā gudrai, ilgtspējīgai un integrējošai izaugsmei (obligāts) 24](#_Toc499831738)

[2.2.1 Ko vērtēt? 24](#_Toc499831739)

[2.2.2 Soli pa solim: kā vērtēt *LEADER*/SVVA ieguldījumu politikas mērķu sasniegšanā? 28](#_Toc499831740)

[2.3 *LEADER*/SVVA izpildes mehānisma novērtējums (ieteicams) 35](#_Toc499831741)

[2.3.1 Ko vērtēt? 35](#_Toc499831742)

[2.3.2 Soli pa solim: kā vērtēt LEADER/SVVA izpildes mehānismu? 36](#_Toc499831743)

[2.4 *LEADER*/SVVA pievienotās vērtības vērtēšana (ieteicama) 39](#_Toc499831744)

[2.4.1 Ko vērtēt? 39](#_Toc499831745)

[2.4.2 Soli pa solim: kā mērīt LEADER/SVVA pievienoto vērtību? 41](#_Toc499831746)

[2.5 Ziņošana par *LEADER*/SVVA vērtēšanu LAP līmenī 43](#_Toc499831747)

[2.6 Informācijas izplatīšana par *LEADER*/SVVA vērtēšanu LAP līmenī un turpmākie pasākumi 45](#_Toc499831748)

[3 *LEADER*/SVVA vērtēšana VRG līmenī 48](#_Toc499831749)

[3.1 Ko un kā vērtēt vietējā līmenī? 48](#_Toc499831750)

[3.2 1. SOLIS. VRG līmenī īstenojamo vērtēšanas darbību plānošana 53](#_Toc499831751)

[3.3 2. SOLIS. Sagatavot vērtēšanas darbības VRG līmenī 56](#_Toc499831752)

[3.4 3. un 4. SOLIS. Vērtēšanas strukturēšana un veikšana VRG līmenī 64](#_Toc499831753)

[3.5 5. SOLIS. Ziņošana par vērtēšanu, vērtēšanas informācijas izplatīšana un turpmākās darbības VRG līmenī 67](#_Toc499831754)

[4 Pielikums 70](#_Toc499831755)

[4.1 Termini 70](#_Toc499831756)

**Attēli**

[1. attēls. SVVA ES politikas arhitektūrā 2014.–2020. gada plānošanas periodā 9](#_Toc499831763)

[2. attēls. SVVA iespējas dalībvalstīm 10](#_Toc499831764)

[3. attēls. *LEADER*/SVVA vērtēšanas nolūks 11](#_Toc499831765)

[4. attēls. *LEADER*/SVVA vērtēšana LAP un vietējā līmenī 14](#_Toc499831766)

[5. attēls. Pašvērtēšana un neatkarīga vērtēšana vietējā līmenī 17](#_Toc499831767)

[6. attēls. Stratēģiju veidi 20](#_Toc499831768)

[7. attēls *LEADER*/SVVA pievienotā vērtība 21](#_Toc499831769)

[8. attēls. *LEADER*/SVVA vērtēšanas cikls LAP līmenī 23](#_Toc499831770)

[9. attēls. Vertikālās un horizontālās saiknes starp ESI fonda īstenošanas līmeņiem 27](#_Toc499831771)

[10. attēls. Pilnīgs pārskats par vērtēšanas tvērumu 30](#_Toc499831772)

[11. attēls. *LEADER* metodes sasaistīšana ar *LEADER*/SVVA izpildes mehānismu LAP līmenī 36](#_Toc499831773)

[12. attēls. LAP izpildes mehānisma Iespējamā iedarbība dažādos līmeņos 37](#_Toc499831774)

[13. attēls. Saiknes starp izpildes mehānismu, VRG darbībām un pievienoto vērtību 49](#_Toc499831775)

[14. attēls. Galvenie jautājumi, uz kuriem jāsniedz atbildes vērtēšanas posmos 52](#_Toc499831776)

[15. attēls. Ar vērtēšanu saistīto komunikācijas darbību plānošana 55](#_Toc499831777)

[16. attēls. SVVA intervences loģikas un vērtēšanas elementu konsekvences pārbaude 57](#_Toc499831778)

[17. attēls. *LEADER* metodes sasaistīšana ar izpildes mehānismu vietējā līmenī (piemērs) 59](#_Toc499831779)

[18. attēls. Ar vērtēšanas konstatējumiem saistīto pēcpasākumu organizācija 68](#_Toc499831780)

**Tabulas**

[1. tabula. 17. KNJ sprieduma kritēriji un rādītāji: "Cik lielā mērā LAP pasākumi ir atbalstījuši vietējo attīstību lauku apvidos?" 28](#_Toc499831873)

[2. tabula. *LEADER* kopējie iznākuma un mērķa rādītāji 28](#_Toc499831874)

[3. tabula. Kvantitatīvo un kvalitatīvo metožu noteikšana 32](#_Toc499831875)

[4. tabula. Ziņošana par *LEADER*/SVVA, atbildība par ziņošanu un mērķgrupas 44](#_Toc499831876)

Saīsinājumu saraksts

|  |  |
| --- | --- |
|  |  |
|  |  |
| AGRI ĢD | Lauksaimniecības un lauku attīstības ģenerāldirektorāts |
| *CCI* | Kopējie konteksta rādītāji |
| *CMEF* | Vienotais uzraudzības un vērtēšanas satvars |
| *CMES* | Vienotā uzraudzības un novērtēšanas sistēma |
| DD | Darba dokuments |
| DP | Darbības programma |
| DV | Dalībvalsts |
| EIP | Eiropas Inovāciju partnerība |
| EJZF | Eiropas Jūrlietu un zivsaimniecības fonds |
| EK | Eiropas Komisija |
| ELAT | Eiropas Lauku attīstības tīkls |
| ELFLA | Eiropas Lauksaimniecības fonds lauku attīstībai |
| EMPL ĢD | Nodarbinātības, sociālo lietu un iekļautības ģenerāldirektorāts |
| ERAF | Eiropas Reģionālās attīstības fonds |
| ES | Eiropas Savienība |
| ESF | Eiropas Sociālais fonds |
| ESI fondi | Eiropas strukturālie un investīciju fondi |
| *FTE* | Pilna laika ekvivalents |
| GIZ | Gada īstenošanas ziņojums |
| IKP | Iekšzemes kopprodukts |
| KF | Kohēzijas fonds |
| KLP | Kopējā lauksaimniecības politika |
| KNJ | Kopējs novērtēšanas jautājums |
| LAP | Lauku attīstības programma |
| *LEADER* | *Liaison Entre Actions de Développement de l'Économie Rurale* |
| *M* | Pasākums |
| MA | Maksājumu aģentūra |
| *MAPP* | Programmas un projekta ietekmes vērtēšanas metode |
| MARE ĢD | Zivsaimniecības un jūrlietu ģenerāldirektorāts |
| MVU | Mazais un vidējais uzņēmums |
| NJ | Novērtēšanas jautājums |
| NVO | Nevalstiska organizācija |
| *O* | Iznākums |
| *OI* | Iznākuma rādītāji |
| PJ | Prioritārā joma |
| PSVJ | Programmas specifisks vērtēšanas jautājums |
| R | Rezultāts |
| REGIO ĢD | Reģionālās politikas un pilsētpolitikas ģenerāldirektorāts |
| *RI* | Rezultāta rādītāji |
| *SFC* | Kopīgā fondu pārvaldības sistēma |
| SVID | Stiprās un vājās puses, iespējas un draudi |
| SVVA | Sabiedrības virzīta vietējā attīstība |
| *T* | Mērķis |
| TM | Tematiskie mērķi |
| UK | Uzraudzības komiteja |
| VI | Vadošā iestāde |
| VLT | Valsts lauku tīkls |
| VRG | Vietējā rīcības grupa |
| VSS | Vienotais stratēģiskais satvars |
| ZVRG | Zivsaimniecības vietējā rīcības grupa |

priekšvārds

Kāpēc vajadzīgas šīs vadlīnijas?

Lai gan ieinteresētajām personām jau ir vairāku gadu pieredze *LEADER* vērtēšanā, jaunajā 2014.–2020. gada plānošanas periodā rodas grūtības *LEADER*/SVVA ietekmes pienācīgā novērtēšanā ES, dalībvalstu, reģionālajā un vietējā līmenī.

**Vērtēšanas nozīmīgums ir palielinājies** saistībā ar to, kā ir izstrādātas jaunās 2014.–2020. gada lauku attīstības politikas prasības attiecībā uz uzraudzību un vērtēšanu (skatīt 1.1.3. nodaļu), un saistībā ar iespēju elastīgi plānot *LEADER*/SVVAlauku attīstības programmu (LAP) ietvaros. Tāpēc ieinteresētajām personām var būt nepieciešamas vadlīnijas, kuras palīdzētu izpildīt jaunos vērtēšanas uzdevumus, piemēram, novērtēt, cik lielā mērā *LEADER*/SVVA primārais un sekundārais devums sekmējis politikas mērķu sasniegšanu, LAP rezultātus un ietekmi, un uzraudzīt un izvērtēt SVVA stratēģijas[[1]](#footnote-1).

Pamatojoties uz spēkā esošo regulējumu un norādēm, šo vadlīniju mērķis ir palīdzēt ieinteresētajām personām vērtēt *LEADER*/SVVA darbības un sagatavot par tām ziņojumus. Šim nolūkam vadlīnijās sniegti praktiski padomi par to, kā sagatavot un veikt *LEADER*/SVVA vērtēšanu gan LAP vērtēšanas ietvaros, gan vietējā līmenī.

**Vadlīnijas ir izstrādājusi ekspertu komanda** no Eiropas vērtēšanas palīdzības dienesta lauku attīstībai (*Vincenzo Angrisani, Jean-Michel Courades, Robert Lukesch, Julija Marosek, Matteo Metta, Marili Parissaki, Magda Porta, Carlo Ricci, Jela Tvrdonova* un *Hannes Wimmer*). Lauksaimniecības un lauku attīstības ģenerāldirektorāta pārstāvji ir nodrošinājuši vadlīniju atbilstību ES politikas satvaram. Dalībvalstu pārstāvji ir iesnieguši komentārus par vadlīniju projektiem 9. KLP uzraudzības un vērtēšanas ekspertu grupas sanāksmē un ekspertu grupas [*Sounding Board*][[2]](#footnote-2) sanāksmēs. Komentārus par vadlīnijām tika aicināts sniegt arī ELAT kontaktpunkts un EIP pakalpojumu punkts.

Kas ir šo vadlīniju mērķgrupas?

*LEADER*/SVVA vērtēšanas vadlīnijas ir izstrādātas dažādām lauku attīstības ieinteresēto personu grupām.

* **Vadošās iestādes** atradīs informāciju par *LEADER*/SVVA vērtēšanu LAP līmenī, proti, par tiesisko regulējumu un vērtēšanas nolūku un galvenajiem aspektiem. Praktiskie norādījumi parādīs, kā sagatavot, vadīt un koordinēt *LEADER*/SVVA darbību ieguldījuma novērtēšanu un kā ziņot par vērtēšanas konstatējumiem, izplatīt tos un sekot līdzi to ievērošanai. Turklāt vadošās iestādes šeit atradīs vērtīgu informāciju par to, kā atbalstīt VRG, tām veicot vērtēšanu vietējā līmenī. Maksājumu aģentūras var atrast būtisku informāciju savai darbību datubāzei.
* **Valsts lauku tīkli (VLT)** saņems norādes par to, kādu atbalstu tie var sniegt vietējām rīcības grupām (VRG) vērtēšanas uzdevumu veikšanā.
* **Vērtētāji** saņems visaptverošus skaidrojumus par visiem būtiskajiem tiesību dokumentiem un prasību vispārējo pamatojumu. Vadlīnijās izklāstītas vērtēšanas pieejas, kuras izmantojamas, lai novērtētu *LEADER*/SVVA pienesumu LAP rezultātiem, ietekmei un mērķiem, kā arī pieejas *LEADER*/SVVA vērtēšanai vietējā līmenī.
* **Lauksaimniecības un lauku attīstības ģenerāldirektorāta ierēdņi** var izmantot vadlīnijas kā atsauces dokumentu visa veida jautājumiem, kas rodas saistībā ar *LEADER*/SVVA vērtēšanu.
* **VRG** šeit atradīs rekomendācijas par to, kā veikt vērtēšanu vietējā līmenī. Ir sniegta informācija par to, kā *LEADER*/SVVA vērtēšana LAP līmenī ir saistīta ar vērtēšanas darbībām VRG līmenī un kādu atbalstu tām potenciāli varētu sniegt VI un citas ieinteresētās personas.

Kā šīs vadlīnijas ir strukturētas?

Vadlīnijas ir veidotas no četrām daļām.

**1. DAĻĀ** sniegts apraksts par *LEADER*/SVVA kā daļu no lauku attīstības politikas un parādīta tās sasaiste ar citiem SVVA instrumentiem, ko finansē ESI fondi.Tajā apskatīts vērtēšanas mērķis un tiesiskais regulējums. Tāpat arī atspoguļota vērtēšanas koncepcija un dažādu iesaistīto personu loma vērtēšanas procesā.

**2. DAĻĀ** ir izskaidrots vērtēšanas cikls LAP līmenī un ir aprakstīts, kā vērtēt *LEADER*/SVVA pienesumu ES, valsts un LAP mērķu sasniegšanā. Tas ietver novērtējumu par *LEADER*/SVVA darbību primāro un sekundāro devumu lauku attīstības prioritārajās jomās (PJ). Turklāt šajā daļā aprakstīta arī *LEADER*/SVVA izpildes mehānisma un pievienotās vērtības vērtēšana.

**3. DAĻĀ** sniegtas rekomendācijas vietējām rīcības grupām par to, kā veikt vērtēšanas darbības vietējā līmenī un kādu atbalstu VI, VLT un citas iesaistītās personas var sniegt VRG šajā nolūkā. Šajā daļā arī aprakstīti vairāki rīki un piemēri, ko var izmantot *LEADER*/SVVA vērtēšanā vietējā līmenī. Uzmanība koncentrēta uz stratēģijām, ko finansē tikai ELFLA (t. i., VRG, kas saņem finansējumu tikai no ELFLA).

**4. DAĻĀ** (pielikums) ietverti termini.

1. Ievads
   1. *LEADER*/SVVA vērtēšana jaunajā 2014.–2020. gada plānošanas periodā
      1. SVVA: Kādi ir jaunumi?

Jauns instruments ES politikas   
arhitektūrā

**Sabiedrības virzīta vietējā attīstība** (SVVA) tika ieviesta kā jauns politikas instruments, lai atbalstītu teritoriālo kohēziju 2014.–2020. gada plānošanas periodā. SVVA sniedz atbalstu vietējo vajadzību risināšanai pilsētu, lauku un zivsaimniecības jomās un izvēlēto mērķgrupu īpašo vajadzību risināšanai. Ar tās palīdzību atbalstītajās teritorijās tiek mobilizēts vietējais potenciāls un nostiprināta saikne starp iesaistītajām personām. Kopumā SVVA sniedz pienesumu Eiropas 2020. gada stratēģijā, atraisot viedās, ilgtspējīgās un iekļaujošās izaugsmes potenciālu ES.

**SVVA balstīta uz *LEADER* pieejas pieredzi**, turpinot virzīt projektus, ko realizē ar vietējo partnerību palīdzību, izmantojot pieeju "no apakšas uz augšu", ar vietējām, daudznozaru vietējās attīstības stratēģijām. SVVA atbalsta vietējās ekonomikas uzlabošanu, radot ilgtspējīgas darbvietas, izmantojot vietējos resursus, stiprinot sociālāo kohēziju, tīklošanu, sadarbību un inovāciju. *LEADER*, ņemot vērā tās ciešo saikni ar lauku rajoniem, arī turpmāk tiks izmantota ELFLA ietvaros kā *LEADER*/SVVA.

SVVA ir ietverta partnerības nolīgumā un attiecīgajās valsts mēroga/ reģionālajās ESI fondu programmās. Vietējā līmenī vienā SVVA stratēģijā var apvienot dažādus politikas virzienus, lai sasniegtu rezultātus, kas veicina plašāku ES mērķu sasniegšanu, koncentrējot uzmanību ne tikai uz vienu atsevišķu politiku (skatīt attēlu zemāk).

Elastība vietējo vajadzību risināšanā un vietējā potenciāla stiprināšanā

**SVVA arhitektūra nodrošina elastību** vietējā līmenī pastāvošo specifisko vajadzību risināšanā. Dalībvalstis var izvēlēties no plaša politikas pasākumu klāsta, ko atbalsta dažādi ESI fondi. Dalībvalstis var izmantot divus iespējamos modeļus: izmantot tikai vienu fondu (monofonda) vai izmantot vairākus fondus (multifondu). Taču SVVA ir obligāta tikai attiecībā uz *LEADER* ELFLA ietvaros. Ja dalībvalstis izvēlas izmantot vairākus fondus, savu teritoriālo vajadzību risināšanai tās var izmantot dažādas kombinācijas.



1. attēls. SVVA ES politikas arhitektūrā 2014.–2020. gada plānošanas periodā



Avots: Eiropas vērtēšanas palīdzības dienests lauku attīstībai, 2017.

2. attēls. SVVA iespējas dalībvalstīm

 Avots: Eiropas vērtēšanas palīdzības dienests lauku attīstībai, 2017.

*LEADER* pieejas stiprināšana

*LEADER*/SVVA tiek īstenota, izmantojot **sabiedrības virzītu vietējo attīstību (SVVA),** un tā ir veidota uz noteiktu raksturlielumu pamatiem. Šie raksturlielumi iepriekšējos plānošanas periodos bija zināmi kā "*LEADER* metode" vai "7 *LEADER* principi". Šajās vadlīnijās šie raksturlielumi tiek saukti par "LEADER metodi". SVVA galvenās iezīmes ir izklāstītas turpmāk[[3]](#footnote-3).

* **Vērsta uz konkrētām apakšreģionu** **zonām** un teritorijām, ko noteikuši vietējie iedzīvotāji, izmantojot pieeju "no apakšas uz augšu".
* **Publiskā un privātā sektora partnerība = vietējā rīcības grupa (VRG),** kas pārstāv teritoriju un tās iedzīvotājus un vada attīstības procesu, kurā nevienai interešu grupai vai publiskā sektora iestādei nav vairākuma lēmumu pieņemšanas procesā.
* **Uz reģionu balstīta stratēģija,** ko izveido un īsteno, izmantojot pieeju "no apakšas uz augšu" un līdzdalīgu lēmumu pieņemšanas procesu, un ko organizē VRG reģiona steidzamāko vajadzību risināšanai.
* **Daudznozaru vietējās attīstības stratēģija**, kas veicina un sasaista dažādu sektoru vietējās attīstības potenciālu vietējo mērķu sasniegšanai.
* **Inovācija** kā transversāls mērķis VRG teritorijas attīstībā.
* **Tīklošana** iesaistīto pušu starpā VRG teritorijā, VRG un citu publiska un privāta sektora partnerību starpā, lai izveidotu spēcīgāku pamatu zināšanu pārnesei un pieredzes apmaiņai.
* **Sadarbība** starpvietējām ieinteresētajām personām un starp VRG no dažādām teritorijām dalībvalsts, ES un plašākā mērogā.

Šajā plānošanas periodā šīs iezīmes ir vēl vairāk pastiprinātas:

* pilnveidojot sagatavošanās atbalstu vietējām partnerībām (piemēram, spēju veidošana, apmācība un tīklošana, lai sekmētu vietējo attīstības stratēģiju labāku sagatavošanu un īstenošanu);
* stiprinot VRG lomu lauku teritoriju pārvaldībā (piemēram, vairāk vietējo lēmumu par darbībām, ko atbalsta SVVA stratēģijas, un elastīgāki finansēšanas noteikumi[[4]](#footnote-4) *LEADER*/SVVA īstenošanai vietējā līmenī);
* integrējot uzraudzību un vērtēšanu SVVA stratēģijās, lai uzlabotu stratēģiju struktūru un īstenošanu;
* lielāku uzmanību veltot iedzīvināšanai, lai nodrošinātu iespējas plašākai apmaiņai un sadarbībai iesaistīto personu starpā (piemēram, līdzekļu piešķiršana iedzīvināšanas pasākumiem);
* stiprinot privātā sektora līdzdalību partnerībā (izmantojot īpašu noteikumu, kurā noteikta prasība privātā sektora partnera līdzdalībai projektu atlases lēmumu pieņemšanā);
* integrējot starpvalstu sadarbību (piemēram, izmantojot vienotus noteikumus attiecībā uz atlases procedūru publicēšanu un projektu atlases termiņiem).
  + 1. Vērtēšanas nolūks

***LEADER*/SVVA vērtēšana** palīdz politikas veidotājiem, programmu vadītājiem, VRG un saņēmējiem labāk izmantot savus resursus vietējo iedzīvotāju vajadzību risināšanā. Šajā sakarā *LEADER*/SVVA vērtēšanai ir apkopojoša funkcija (atbildība un pārredzamība), kā arī veidojoša funkcija (kolektīvā mācīšanās).

3. attēls. *LEADER*/SVVA vērtēšanas nolūks



Avots: Eiropas vērtēšanas palīdzības dienests lauku attīstībai, 2017.

* + 1. Vērtēšanas tiesiskais regulējums un norādījumi

SVVA ir viens no diviem[[5]](#footnote-5) ESI fondu instrumentiem, kuru mērķis ir veicināt integrētu pieeju teritoriālajai attīstībai. Papildus tam SVVA veicina reģionālo/ vietējo dalībnieku un vietējo kopienu iesaistīšanos programmu īstenošanā[[6]](#footnote-6).

**Kopīgo noteikumu regulā** noteikts, ka SVVA[[7]](#footnote-7):

* ir **vērsta uz konkrētām apakšreģionu teritorijām, vietējo rīcības grupu virzīta** un tāda, ko īsteno, izmantojot integrētas un uz reģioniem balstītas daudznozaru **vietējās attīstības stratēģijas**, ko izstrādā, ņemot vērā vietējās vajadzības, tostarp inovatīvas iezīmes, tīklu veidošanu un sadarbību;
* **to atbalsta** ELFLA kā *LEADER*/SVVA un
* **to var atbalstīt arī** ERAF, ESF un EJZF.

**Tiesiskās normas SVVA stratēģiju uzraudzībai un vērtēšanai**

Kopīgo noteikumu regulā noteikts, ka katra VRG veic konkrētas uzraudzības un vērtēšanas darbības, kas saistītas ar SVVA stratēģiju[[8]](#footnote-8). Šajā nolūkā VRG noteikta prasība iekļaut savā SVVA stratēģijā uzraudzības un vērtēšanas kārtības aprakstu[[9]](#footnote-9). Izmaksas, kas saistītas ar SVVA stratēģijas uzraudzību un vērtēšanu, var iekļaut VRG pamatdarbības izmaksās[[10]](#footnote-10).

Regulas (ES) Nr. 1303/2013 54. panta 3. punktā noteiktā prasība, ka vērtēšanu veic iekšēji vai ārēji eksperti, kas ir funkcionāli neatkarīgi no iestādēm, kuras ir atbildīgas par programmas īstenošanu, uz SVVA stratēģijām neattiecas. 54. panta 1. punkts attiecas uz "darbības programmām" un "lauku attīstības programmām", nevis uz "sabiedrības virzītām vietējās attīstības stratēģijām".

Turklāt Komisijas Īstenošanas aktā par ELFLA noteikta prasība VI vērtēšanas plānā aprakstīt[[11]](#footnote-11):

* darbības, kas vajadzīgas, lai vērtētu SVVA stratēģiju ieguldījumu lauku attīstības mērķu sasniegšanā;
* plānoto atbalstu vērtēšanai VRG līmenī.

Lauku attīstības regulā noteikta prasība vērtēšanā iegūto informāciju iekļaut **gada īstenošanas ziņojumos (GIZ)**, ko iesniedz 2017. un 2019. gadā[[12]](#footnote-12), konkrēti:

* **2017. gadā:** programmas sasniegumu kvantitatīvs novērtējums, izvērtējot papildu rezultātu rādītājus un atbildot uz attiecīgajiem vērtēšanas jautājumiem;
* **2019. gadā papildus:** programmas ieguldījums Savienības līmeņa stratēģijā par gudru, ilgtspējīgu un integrējošu izaugsmi, cita starpā novērtējot programmas neto ieguldījumu KLP ietekmes indikatora vērtības izmaiņās, un ar to saistītie vērtēšanas jautājumi.

Tas nozīmē, ka šo divu GIZ 7. nodaļā jāietver informācija par SVVA stratēģiju ietvaros īstenoto darbību ieguldījumu lauku attīstības mērķu sasniegšanā. GIZ jāietver rezultāta rādītāju kvantitatīvais novērtējums un atbildes uz KNJ. Tam nepieciešama to lauku attīstības prioritāro jomu (PJ) novērtēšana, kurās darbības, kas īstenotas, izmantojot SVVA stratēģijas, sniedz primāro un sekundāro ieguldījumu.

Komisijas Īstenošanas aktā noteikta arī **vienotā uzraudzības un novērtēšanas sistēma** (*CMES*) **lauku attīstībai**[[13]](#footnote-13)**,** kas izveidota ar Lauku attīstības regulu[[14]](#footnote-14). *CMES* sniegts minimālais elementu kopums, kas jāizmanto LAP vērtēšanā (tostarp darbības, kas īstenotas *LEADER*/SVVA ietvaros). *CMES* un tās elementi ir precīzāk aprakstīti Vienotā uzraudzības un vērtēšanas satvara (*CMEF*) rokasgrāmatā un tās pielikumos[[15]](#footnote-15), kā arī dažādos norādījumu dokumentos[[16]](#footnote-16).

Attiecībā uz *LEADER*/SVVA *CMES* ir noteikti šādi elementi:

* LAP **intervences loģika,** saskaņā ar kuru*LEADER*/SVVA tiek primāri plānota PJ 6B ietvaros un sniedz ieguldījumu citām PJ[[17]](#footnote-17);
* konkrētu **kopīgo iznākuma un mērķa rādītāju** kopums, kas jāizmanto, lai apkopotu uzraudzības datus par *LEADER*/SVVA īstenošanu. SVVA stratēģiju ietvaros īstenoto darbību ieguldījuma vērtēšanā jāizmanto arī informācija par papildu kopīgajiem rezultāta rādītājiem, kas saistīti ar PJ[[18]](#footnote-18);
* **kopējie novērtēšanas jautājumi** (KNJ), galvenokārt KNJ Nr. 17, kas ir saistīts ar PJ 6B, attiecībā uz tiem LAP mērķiem, kuru sasniegšanu veicina *LEADER*/SVVA[[19]](#footnote-19);
* **datu pozīcijas *LEADER*/SVVA vajadzībām**, kas uzskaitītas datubāzē attiecībā uz II pīlāra darbībām un kas jāapkopo par iznākuma un mērķa rādītājiem uzraudzības sistēmas ietvaros[[20]](#footnote-20);
* konkrēti ar ***LEADER*/SVVA saistīti norādījumi** dažādos vērtēšanas palīdzības dienesta dokumentos (piemēram, vadlīnijas "[LAP rezultātu vērtēšana](http://enrd.ec.europa.eu/evaluation/publications/guidelines-assessment-rdp-results-how-prepare-reporting-evaluation-2017_en)", [2014.–2020. gada LAP vērtēšanas plāna izveide un īstenošana](https://enrd.ec.europa.eu/evaluation/publications/guidelines-establishing-and-implementing-evaluation-plan-2014-2020-rdps_en) u. c.)[[21]](#footnote-21).
  1. *LEADER*/SVVA vērtēšanas konceptualizācija


SVVA izmantošana ir noteikta partnerības nolīgumā, kā arī attiecīgajās ESIF programmās, un to nodrošina VRG līmenī, izmantojot *LEADER* metodi (skatīt 1.1.1. nodaļu).

* **Programmas līmenī:** ELFLA gadījumā *LEADER* ir patstāvīgs pasākums, kas saistīts ar konkrētām programmas prioritātēm.
* **Vietējā līmenī:** lai atbalstītu darbības, kuras īsteno, izmantojot SVVA stratēģiju, un VRG darbības attiecīgajā VRG teritorijā, var izmantot vienu vai vairākus ESI fondus. SVVA stratēģijas mērķiem ir jāatbilst attiecīgo izmantoto ESI fondu mērķiem.

4. attēlā atspoguļoti iepriekš aprakstītie *LEADER*/SVVA komponenti LAP un vietējā līmenī.



4. attēls. *LEADER*/SVVA vērtēšana LAP un vietējā līmenī



Avots: Eiropas vērtēšanas palīdzības dienests lauku attīstībai, 2017.

**Lauku attīstības programmās** SVVA tiek plānota kā *LEADER*/SVVA PJ 6B ietvaros[[22]](#footnote-22), bet tā var sniegt ieguldījumu jebkurā LAP prioritārajā jomā un palīdzēt sasniegt transversālos inovācijas, vides un klimata pārmaiņu mērķus. Tā kā SVVA ir iestrādāta LAP, tā sniedz ieguldījumu arī KLP mērķu sasniegšanā (līdzsvarota teritoriālā attīstība lauku rajonos) un līdz ar to arī ES 2020 tematisko mērķu/ galveno uzdevumu sasniegšanā.

**Vietējā līmenī** *LEADER*/SVVA tiek īstenota ar VRG darbībām, izmantojot SVVA stratēģiju, vadot VRG un īstenojot iedzīvināšanu /spēju veidošanu[[23]](#footnote-23). Svarīgākā darbība ir sagatavot un īstenot SVVA stratēģiju, kas darbojas kā neliela programma apakšreģiona līmenī. Tai ir sava intervences loģika, kas balstās uz vietējiem mērķiem un darbībām/pasākumu grupām, kuru nolūks ir risināt VRG teritorijas vietējās vajadzības.

SVVA īsteno **ar konkrētu metodi**, kura, ja to pareizi izmanto, **rada pievienoto vērtību**, kas izpaužas kā paaugstināts sociālais kapitāls, uzlabota pārvaldība un programmas/ stratēģijas īstenošanas uzlaboti rezultāti un ietekme salīdzinājumā ar īstenošanu, neizmantojot *LEADER* metodi (sk. 7. attēlu 1.2.3. nodaļā).

* + 1. *LEADER*/SVVA vērtēšana LAP līmenī

**Kas ir atbildīgs par vērtēšanu LAP līmenī?**

Par *LEADER*/SVVA kā LAP daļas vērtēšanu **atbildīga** ir VI, kam j**ānolīgst ārējais vērtētājs** **vai** jāieceļ **iekšējais vērtētājs**, kas ir funkcionāli neatkarīgs no iestādēm, kuras atbildīgas par programmas izstrādi un īstenošanu. **VI** ir galvenā loma *LEADER*/SVVA vērtēšanas plānošanā un sagatavošanā. Tas ietver attiecīgo vērtēšanas vajadzību noteikšanu un tādas uzraudzības un vērtēšanas sistēmas izveidi, kas nodrošina datu un informācijas pieejamību vērtētājam. VI ir atbildīga par vērtēšanas kvalitāti, kā arī par ziņojumu sagatavošanu, vērtēšanas konstatējumu izplatīšanu un to izpildes kontroli. *LEADER*/SVVA vērtēšanu var vai nu iekļaut LAP vērtēšanā, vai veikt to atsevišķi.

**Uz ko koncentrējas *LEADER*/SVVA vērtēšana LAP līmenī?**



Galvenie aspekti, kuriem japievērš uzmanība, vērtējot LAP līmenī, ir skaidri noteikti tiesību aktos (sk. arī 1.1.3. nodaļu).

* **Novērtējums par *LEADER*/SVVA ieguldījumu LAP PJ** mērķu sasniegšanā[[24]](#footnote-24). Šis novērtējums ietver ar SVVA stratēģijām īstenoto darbību, tostarp sadarbības projektu[[25]](#footnote-25), ieguldījuma, iedarbīguma un efektivitātes analīzi. **Iedarbīgums** saistīts ar to, kādā mērā *LEADER*/SVVA ir sniegusi ieguldījumu LAP mērķu sasniegšanā. **Efektivitāte** saistīta ar šī ieguldījuma izmaksām. Iedarbīgumu un efektivitāti mēra, izmantojot kopīgos, papildu un programmas specifiskos rezultāta rādītājus[[26]](#footnote-26), kas saistīt ar attiecīgajām PJ. **Sekundārā ieguldījuma kvantitatīvā vērtēšana nav obligāta.** Taču tā ir ļoti noderīga, lai raksturotu pilnu *LEADER*/SVVA sasniegumu klāstu. Aprēķinot kopīgo papildu rezultātu rādītāju bruto vērtības, *LEADER*/SVVA ieguldījuma daļa ir jāatspoguļo atsevišķi. Pēc izvēles šo īpatsvaru var aprēķināt arī par citiem kopīgiem, papildu un programmas specifiskajiem rādītājiem, kas tiek izmantoti LAP rezultātu vērtēšanā prioritārajās jomās 2A, 5A, 5B, 5C, 5D.
* **Novērtējums par *LEADER*/SVVA ieguldījumu Savienības** gudras, ilgtspējīgas un integrējošas izaugsmes **stratēģijas mērķu sasniegšanā**. Šo novērtējumu veic GIZ sagatavošanai 2019. gadā un *ex post* novērtējuma vajadzībām, cita starpā novērtējot programmas neto ieguldījumu KLP ietekmes indikatora vērtības izmaiņās, (piemēram, I14 — nodarbinātība lauku teritorijās, I15 — nabadzība lauku teritorijās un I16 — IKP uz vienu iedzīvotāju lauku teritorijās). Vērtēšanas rezultātā iegūtie konstatējumi jāizmanto atbildēs uz kopējiem un programmas specifiskajiem vērtēšanas jautājumiem, kas ir saistīti ar ES līmeņa mērķiem un vispārējiem LAP mērķiem.

Turklāt ir **ieteicams** iekļaut šādus aspektus:

* ***LEADER*/SVVA izpildes mehānisma vērtēšana:** tiek aplūkots, kādā mērā programmas pārvaldība un iesaistītās personas ar dažādu noteikumu un procedūru palīdzību ir nodrošinājušas *LEADER* metodes izmantošanu, īstenojot *LEADER*/SVVA. Tas attiecas uz lēmumiem par multifondu vai monofonda finansēšanas modeli, VRG atlases procesu, starpvalstu sadarbības veicināšanu, rīcības brīvības pakāpi, kas dota vietējām rīcības grupām darbību izvēlē un īstenošanā un savu darbību/ darbību grupu izstrādē, VRG līdzdalības pakāpi projektu atlasē un finansēšanā, VRG iedzīvināšanas pasākumu tvērumu un sadarbības projektu atlases kritērijiem u. c.;
* ***LEADER*/SVVA pievienotās vērtības** **vērtēšana:** tā attiecas uz ieguvumiem *LEADER* metodes pienācīgas piemērošanas rezultātā, salīdzinot ar ieguvumiem, kas būtu gūti bez šīs metodes piemērošanas. *LEADER*/SVVA pievienoto vērtību programmas līmenī var izteikt kā augstāku sociālo kapitālu, uzlabotu pārvaldību un labākiem LAP rezultātiem un ietekmi.
  + 1. *LEADER*/SVVA vērtēšana vietējā līmenī

Kas ir atbildīgs par vērtēšanas darbībām vietējā līmenī?

Par uzraudzības un vērtēšanas darbībām, kas saistītas ar SVVA stratēģiju, vietējā līmenī ir atbildīga **VRG[[27]](#footnote-27)** (sk. tiesiskās normas 1.1.3. nodaļā). VRG ir vairākas iespējas veikt **vērtēšanas darbības**:

* **pašvērtēšana —** kad vērtēšanu veic VRG, konkrēti, personas, kas ir **iesaistītas** stratēģijas izstrādē un īstenošanā vai irpar to **atbildīgas** (VRG dalībnieki, lēmējiestāde, VRG vadība u. c.);
* **vērtēšana —** kad vērtēšanu vietējā līmenī veic vērtēšanā kompetenta **neatkarīga** struktūra, kura **nav iesaistīta** stratēģijas izstrādē un īstenošanā un **nav** par to **atbildīga**, kā arī nav iesaistīta un neatbild par citām VRG darbībām. Šādā gadījumā tas ir ārējais vērtēšanas eksperts;
* **pašvērtēšanas un vērtēšanas apvienojums —** VRG pašvērtēšanas procesa vadīšanai un atvieglošanai var nolīgt **ārēju ekspertu**. Šim ekspertam var būt tikai moderatora loma, bet viņš/ viņa var darboties arī kā eksperts un sniegt spriedumus un padomu. Būtībā pastāv nepārtrauktības saikne starp pašvērtēšanu un tādu vērtēšanas praksi, kurai ir mācīšanās elements. VRG ziņā ir pieņemt lēmumu par piemērotu stratēģiskās reflekcijas formu un precīzi noteikt mediatoram paredzēto lomu.

Šajā attēlā aprakstītas saiknes un atšķirības starp pašvērtēšanu un vērtēšanu.

5. attēls. Pašvērtēšana un neatkarīga vērtēšana vietējā līmenī



Avots: Eiropas vērtēšanas palīdzības dienests lauku attīstībai, 2017.

Lēmumam veikt pašvērtēšanu un/vai vērtēšanu jābūt saskaņotam ar **SVVA stratēģijā noteikto.** VRG var vērtēt gan obligātās daļas (SVVA stratēģija), gan arī izvēles daļas (VRG iedzīvināšana, *LEADER*/SVVA izpildes mehānisms un pievienotā vērtība).

Ja SVVA stratēģijā uzraudzības un vērtēšanas kārtības ietvaros paredzēta gan vērtēšana, gan pašvērtēšana, ieteicams abiem pasākumiem izmantot vienu un to pašu vērtēšanas jautājumu un rādītāju kopumu un apkopot datus tikai vienreiz. Pašvērtēšanā var izmantot vērtēšanas konstatējumus un otrādi.

Ja VRG ir izvēlējusies vērtēšanu, vietējā līmenī iespējamas šādas **līgumslēgšanas situācijas**:

* vērtētāju nolīgst viena VRG. Šādā gadījumā vērtētājam maksā VRG no savām darbības izmaksām;
* vairākas VRG (ar VLT vai starpniekstruktūras iesaistīšanos vai bez tās) par ārējo vērtēšanu nolemj izsludināt konkursu. Šajā gadījumā viena VRG var uzņemties vadību un rīkoties visas grupas vārdā. Tādējādi tiek nodrošināta iespēja salīdzināt vērtēšanas konstatējumus dažādu VRG starpā (piem., pārvaldība un vadība un intervences tematiskajās jomās). Šajā gadījumā vērtētāja finansējumu kopīgi nodrošina visas VRG no saviem darbības izmaksu budžetiem.

Ja dalībvalstī tiek rīkots **konkurss un atlase** **saistībā ar ārējā vērtēšanas eksperta piesaisti**, attiecīgos gadījumos jāievēro publiskā iepirkuma noteikumi. Līgumslēdzējai iestādei ir jānosaka pārskatāmi atlases kritēriji, kas ietver vērtēšanas pieredzi, vērtēšanas iespējas, spēju apkopot un izmantot informāciju un datus.

LAP VI ir būtiska loma, jo VI nodrošina atbalstu VRG tās SVVA stratēģijas uzraudzībā un vērtēšanas darbību sagatavošanā (piem., VI varētu nodrošināt vērtēšanas darba uzdevuma standartaprakstu, kurā norādīts vērtēšanas prasību minimums). VI var arī pieņemt lēmumu deleģēt atsevišķus atbalsta uzdevumus citām iesaistītajām personām. Piemēram, VLT varētu vietējām rīcības grupām nodrošināt vērtēšanas apmācības, maksājumu aģentūra varētu palīdzēt VRG izstrādāt ar LAP integrētu/ kopīgu datubāzi (t. i., VRG darbību datubāzi)[[28]](#footnote-28).

Vērtēšanas darbībām vietējā līmenī īpaši noderīga ir **iesaistīto personu līdzdalība** un plašākas sabiedrības iesaistīšanās (VRG darbinieki, VRG dalībnieki, starpniekstruktūras un saņēmēji). Šo grupu piedalīšanās palīdz uzlabot pārredzamību un mācīšanos. Vietējos dalībniekus var iesaistīt vērtēšanā, veicinot viņu piedalīšanos vietējā uzraudzības komitejā un/vai vietējā vērtēšanas vadības grupā. Ideālā gadījumā šīs struktūras būtu jāizveido SVVA stratēģijas īstenošanas agrīnā posmā.

Uz ko koncentrējas *LEADER*/SVVA vērtēšanas darbības vietējā līmenī?

Vietējā līmenī ir gan obligātas, gan arī ieteicamas vērtēšanas darbības. VRG obligātais uzdevums ir nodrošināt stratēģijas vadības un uzraudzības kārtības aprakstu un konkrētās vērtēšanas kārtības aprakstu, kā arī  **veikt konkrētas uzraudzības un vērtēšanas darbības, kas saistītas ar SVVA stratēģiju**. Izņemot šo, tiesību aktos nav noteiktas citas vērtēšanas prioritātes vietējā līmenī (sk. 1.1.3. nodaļu).



**SVVA stratēģijas vērtēšanas** obligātie aspekti ir:

* **novērtējums par SVVA stratēģijas saskanību** (iekšēji — starp stratēģijas mērķiem, plānotajiem ieguldījumiem, intervenču un paredzamo iznākumu apvienojumu, rezultātiem un ietekmi; ārēji — starp vairākiem instrumentiem, kas tiek īstenoti kopīgi tajā pašā teritorijā) un **nozīmīgumu** VRG teritorijas svarīgāko vajadzību risināšanā, pamatojoties uz SVID analīzi un vajadzību novērtējumu;
* **novērtējums par SVVA stratēģijas darbību** (tostarp sadarbības projektu) **ieguldījumu SVVA stratēģijas mērķu sasniegšanā** un šā ieguldījuma iedarbīguma un efektivitātes novērtējums;
* panākumu un neveiksmju faktoru analīze attiecībā uz SVVA stratēģijas mērķu sasniegšanu.

Papildus SVVA stratēģijas obligātajam novērtējumam vadlīnijās **ieteikts** vietējā līmenī ietvert arī:

* **novērtējumu par VRG iedzīvināšanas pasākumiem,** t. i., VRG spēju rosināt vietējo iedzīvotāju iesaistīšanos, lai paaugstinātu viņu informētību, gatavību, sadarbību un spēju veidot sadarbības tīklus;
* novērtējums par *LEADER*/SVVA izpildes mehānismu *LEADER* metodes piemērošanas nodrožināšanā (piemēram, vietējo iedzīvotāju līdzsvarota līdzdalība un pārstāvniecība VRG lēmumu pieņemšanas struktūrās, VRG vadības struktūrās, noteikumu un procedūru izstrādē attiecībā uz SVVA stratēģijas un sadarbības projektu sagatavošanu un īstenošanu);
* **novērtējums par pievienoto vērtību,** kas radīta ar izpildes mehānismu un iedzīvināšanas pasākumiem, t. i., **LEADER metodes pienācīgas piemērošanas ceļā** (piemēram, izmaiņas cilvēku rīcībā, kas sekmē sociālā kapitāla un vietējās pārvaldības uzlabošanos, kā arī labākus rezultātus, un tādejādi veicina strukturālas pārmaiņas VRG teritorijā).

Kāda ir pašvērtēšanas/ vērtēšanas ietekme, ja *LEADER* ir daļa no multifondu finansētas SVVA stratēģijas?

**SVVA multifondu raksturs ietekmē pašvērtēšanu/ vērtēšanu VRG līmenī,** it īpaši tāpēc, ka visas darbības, kas tiek atbalstītas dažādu fondu ietvaros, sniedz ieguldījumu vienā un tajā pašā stratēģijā un tām būtu jārada sinerģija mērķu/ rezultātu sasniegšanā. Šajā kontekstā būs apgrūtinoši izdalīt ietekmi, ko sniedz dažādas darbības/ fondi, ja tie visi sniedz ieguldījumu vienā un tajā pašā stratēģijā.

Vērtējot multifondu finansētas SVVA stratēģijas, var vērtēt vairākus aspektus: vairāku fondu izmantošanas vienā un tajā pašā teritorijā izteiksmi/ papildinošo raksturu (kopumā — saskanība), pārvaldības un koordinācijas procesa iedarbīgums vairāku fondu pārvaldības gadījumā u. c. Lai vērtētu šos aspektus, ir ieteicams izstrādāt piemērotus vērtēšanas elementus.

Papildus tam var dziļāk analizēt, **kādā mērā attiecīgie ESI fondi ļāvuši VRG risināt vajadzības un potenciālās iespējas**. Tiek pieņemts, ka multifondu pieeja pastiprinās stratēģijas integrēto un vairāknozaru dimensiju un uzlabos sadarbību, jo līdzdarbosies jauni partneri no citiem fondiem.

**Šajās vadlīnijās uzmanība koncentrēta uz SVVA stratēģijām, ko finansē tikai ELFLA (t. i., VRG, kas saņem finansējumu tikai no ELFLA).**

* + 1. Galvenie jēdzieni: kā mēs tos saprotam un kā tie saistīti viens ar otru

Šajā nodaļā aplūkoti galvenie jēdzieni, kas ir noderīgi, lai labāk saprastu vadlīnijas. Vēl citi jēdzieni ir definēti terminu sarakstā (sk. pielikumu).

Stratēģija

*Lai gan terminu* ***stratēģija*** *var definēt dažādi, parasti tas ietver: (i) ilgtermiņa redzējumu, (ii) īsā un vidējā termiņa mērķus un (iii) iespējamos ceļus šo mērķu sasniegšanai pārskatāmā nākotnē. Labi izskaidrotā stratēģijā ir jānosaka, (i) KAS ir jāsasniedz, ar (ii) KO un KAM, kā arī jāsniedz skaidras norādes, (iii) KĀ tam jānotiek. Henrijs Mincbergs* [Henry Mintzberg] *sniedz skaidru nodalījumu starp* ***paredzēto stratēģiju****, kam atbilst SVVA stratēģijas dokuments, un* ***realizēto stratēģiju****, kas ir tas, kas beigās ir faktiski īstenots[[29]](#footnote-29).*

6. attēls. Stratēģiju veidi

*Realizētā stratēģija ir paredzētā stratēģija mīnus nerealizētā stratēģija, kas tikusi atmesta, plus radusies stratēģija, kas pieņemta laika gaitā (sk. 6. attēlu[[30]](#footnote-30)). Pat ja VRG ir veikusi zināmu pārskati, lai labāk atspoguļotu nodoma stratēģiju īstenošanas laikā, tā nebūs pilnībā atbilstoša tam, kas beigās faktiski ir izdarīts. Vērtētājs atsaucas uz paredzēto stratēģiju galvenokārt saskanības un nozīmīguma pārbaudes vajadzībām. Lai vērtētu VRG sniegumu un SVVA stratēģijas iznākumus, vērtētājam jāskatās uz realizēto stratēģiju un jāvērtē, vai tā izriet no rakstveida (sākotnējā vai pārskatītā) dokumenta. Vērtēšanas pirmajos posmos vērtētājam būs jāpielāgo intervences loģika.*

*Tas ir analoģiski tam, kas notiek programmas līmenī: dalībvalsts vai reģions sniedz stratēģisko satvaru, lai paskaidrotu Eiropas Komisijas noteikumus* LEADER *19. pasākumam un sniegtu atbalstu VRG darbībām. Tas, kā šis pasākums tiek īstenots, vienmēr atšķiras no tā, kas rakstīts sākotnējos dokumentos.*

*Ja vadlīnijās ir atsauce uz terminu "stratēģija", pēc noklusējuma tas lasāms kā "realizētā stratēģija", jo tas ir tas, kam galveno uzmanību pievērš jebkurā vērtēšanā (izņemot* ex ante *vērtēšanu).*

*LEADER*/SVVA pievienotā vērtība

*Šajās vadlīnijās ierosinātais konceptuālais satvars balstās uz turpmāk izklāstītajiem pieņēmumiem.*

LEADER*/SVVA pievienotā vērtība ir definēta kā ieguvumi* LEADER *metodes pienācīgas piemērošanas rezultātā, salīdzinot ar ieguvumiem, kas būtu gūti bez šīs metodes piemērošanas (sk. terminu sarakstu 1. pielikumā).* LEADER*/SVVA pievienotā vērtība izpaužas kā:*

* ***paaugstināts sociālais kapitāls****, ar ko saprot daudzdimensiju jēdzienu, kurā ietvertas tādas sociālās organizācijas iezīmes kā tīkli, normas un sociālā uzticēšanās, kas atvieglo koordināciju un sadarbību savstarpējam labumam (sk. terminu sarakstu 1. pielikumā);*
* ***uzlabota pārvaldība*** *ietver iestādes, procesus un mehānismus, ar kuru palīdzību publiskā sektora, uzņēmējdarbības un pilsoniskās sabiedrības pārstāvji izsaka savas intereses, īsteno savas likumīgās tiesības, izpilda savas saistības un risina domstarpības, lai sabiedriski nozīmīgi jautājumi visos līmeņos tiktu risināti sadarbības ceļā;*
* ***uzlaboti rezultāti un ietekme,*** *ko nodrošina programmas/ stratēģijas īstenošana salīdzinājumā ar īstenošanu bez* LEADER *metodes.*

7. attēls *LEADER*/SVVA pievienotā vērtība

LEADER *pievienotā vērtība tiek radīta ar:*

**1) programmas/ stratēģijas īstenošanu**,konkrēti, LAP 19. pasākuma un SVVA stratēģijas īstenošanu, t. i., ar projektiem un rezultātiem un ietekmi, ko tie nodrošina;

**2) LAP un VRG izpildes mehānismu**, t. i., ar noteikumu, procedūru un administratīvās kārtības kopumu, kas nodrošina, ka stratēģijas mērķi pārvēršas par konkrētām darbībām uz vietas (sk. terminu sarakstu 1. pielikumā);

**3) spēju veidošanas atbalstu/ iedzīvināšanu**, proti, atbalstu, ko VI tieši vai ar VLT starpniecību sniedz saņēmējiem, vai viņus mudinātu un viņiem palīdzētu izmantot LAP 19. pasākumu, kā arī VRG spēju iesaistīt vietējo sabiedrību (t. i., visas tās darbības, kas nav tieši saistītas ar projektu, bet ir ar mērķi vairot vietējo iedzīvotāju informētību, gatavību, sadarbību un tīklu veidošanas spēju savas teritorijas attīstības labā).

*Visi trīs komponenti, proti, programmas/ stratēģijas īstenošana, spēju veidošanas atbalsts/ iedzīvināšana un izpildes mehānisms abos līmeņos ir savstarpēji cieši saistīti. Šie trīs elementi veido nedalāmu veselumu. Galvenais ieguvums no šāda dalījuma ir trīs atšķirīgas perspektīvas, trīs dažādi skati uz realitāti. Izpildes mehānisms ir saistīts ar noteikumiem, procedūrām un kontroles pasākumiem, bet iedzīvināšana attiecas uz spēju veidošanu individuālā, organizācijas un sabiedrības līmenī un uz atbalsta elastīgākām formām. Atbalsta darbības var būt tieši saistītas ar projektiem vai drīzāk saistītas ar sistēmu. Šāda nodalījuma ieviešana sniedz vērtētājam visaptverošāku priekšstatu par to, kas notiek uz vietas, un bagātāku konceptuālo satvaru to faktoru noteikšanai, kuri noslēgumā būs nodrošinājuši vai nebūs nodrošinājuši* LEADER *pievienoto vērtību.*

LEADER *metode ir vairāku principu kombinācija:*

|  |  |
| --- | --- |
| *1) uz teritoriju balstītas vietējās attīstības stratēģijas;* | *5) inovācija;* |
| *2) pieeja "no apakšas uz augšu";* | *6) tīklu veidošana;* |
| *3) publiskā un privātā sektora partnerības (piem., VRG),* | *7) teritoriālā sadarbība.* |
| *4) daudznozaru pieeja;* |  |

*Šie darbības principi ir savstarpēji cieši saistīti. Ir grūti iztēloties, ka viens atsevišķs princips (piem., daudznozaru pieeja) varētu realizēt savu potenciālu situācijās, kad pārējie principi tiek atstāti novārtā.* LEADER *metodes piemērošanas analīze no visu septiņu principu perspektīvas sniegs pilnīgu priekšstatu par to, cik konsekventi metode tikusi piemērota.*

1. *LEADER*/SVVA vērtēšana LAP līmenī
   1. Ko un kā vērtēt LAP līmenī?

*LEADER* pasākuma vērtēšanas process ir līdzīgs LAP vērtēšanai[[31]](#footnote-31). *LEADER*/SVVA vērtēšanas **sagatavošanu, strukturēšanu un īstenošanu** var veikt plašāku LAP vērtēšanas pasākumu ietvaros. Taču ir iespējama arī atsevišķa, patstāvīga *LEADER*/SVVA vērtēšana. Novērtējums par *LEADER*/SVVA ir daļa no ziņojuma par vispārējiem LAP vērtēšanas konstatējumiem (izņemot, ja tiek veikta patstāvīga vērtēšana).

Vērtēšanas plānā VI lemj:

* **Kas tiks vērtēts** saistībā ar *LEADER*/SVVA?
* **Kādas darbības** tiks veiktas saistībā ar *LEADER*/SVVA uzraudzību un vērtēšanu (piem., kā tiks apkopoti dati un informācija)?
* **Kā *LEADER*/SVVA vērtēšana LAP līmenī būs saistīta ar VRG līmeni?**
* **Kā tiks veikta vērtēšana?** Kas un kādā formā to veiks? Vai tā tiks veikta LAP vērtēšanas ietvaros vai būs patstāvīga?
* **Kāda kapacitāte un resursi** tiks piešķirti vērtēšanas veikšanai?
* **Kad tiks veikta vērtēšana** (2017. gadā, 2019. gadā, *ex post*)?

8. attēls. *LEADER*/SVVA vērtēšanas cikls LAP līmenī



Avots: Eiropas vērtēšanas palīdzības dienests lauku attīstībai, 2017.

Vērtēšanas plānā var ietvert arī programmas specifiskos vērtēšanas jautājumus, sprieduma kritērijus un rādītājus attiecībā uz *LEADER*/SVVA. *LEADER*/SVVA vērtēšana LAP līmenī var ietvert šādus aspektus (sk. 1.2.1. nodaļu):

* novērtējums par *LEADER*/SVVA primāro un sekundāro devumu LAP PJ mērķu sasniegšanā un ieguldījumu Savienības stratēģijā gudrai, ilgtspējīgai un integrējošai izaugsmei (obligāts);
* novērtējums par *LEADER*/SVVA izpildes mehānismu (ieteicams);
* novērtējums par *LEADER*/SVVA pievienoto vērtību (ieteicams).

Obligāto un ieteicamo aspektu vērtēšana soli pa solim aprakstīta nākamajās nodaļās.

* 1. *Novērtējums par LEADER*/SVVA devumu LAP PJ mērķu sasniegšanā un ieguldījumu Savienības stratēģijā gudrai, ilgtspējīgai un integrējošai izaugsmei (obligāts)
     1. Ko vērtēt?

***LEADER*/SVVA pasākums ietver vairākus apakšpasākumus:** SVVA stratēģijas sagatavošana un īstenošana, VRG darba vadīšana un iedzīvinašana/ spēju veidošana un sadarbības projekti starp VRG un citiem partneriem.

**Lai izvērtētu *LEADER*/SVVA** **devumu mērķu sasniegšanā** atbilstoši PJ un LA prioritātēm, ir jāapsver pasākuma iedarbīgums (kādā mērā pasākums veicinājis mērķu sasniegšanu?) un efektivitāte (ar kādām izmaksām?). Tam nepieciešams aprēķināt *LEADER*/SVVA ietvaros īstenoto darbību ieguldījumu. Lai atklātu pilnīgāku ainu par *LEADER*/SVVA sasniegumiem, ideālā gadījumā (tas **nav obligāti**) vērtēšanā kvantitatīvi jāvērtē arī **sekundārais devums** citās prioritārajās jomās.

* **Primārais devums** LAP mērķu hierarhijā sagaidāms attiecībā uz "vietējo attīstību lauku teritorijās” (PJ 6B, kuras ietvaros *LEADER*/SVVA ir iekļauta programmā pēc noklusējuma).
* *LEADER*/SVVA **sekundārais devums** ir darbību, kas īstenotas ar SVVA stratēģiju palīdzību, ieguldījums citās prioritārajās jomās, izņemot 6B. Sagaidāmi divu veidu sekundārie devumi:
* **dominējošs sekundārais devums** prioritārajās jomās, kurās darbības sniegušas būtisku ieguldījumu;
* **papildu sekundārais devums** prioritārajās jomās, kurās darbības sniegušas ieguldījumu, kas nav būtisks.

Šeit aprakstītie piemēri palīdz atšķirt *LEADER*/SVVA primāru un sekundāru (dominējošu un papildu) devumu.

**1. piemērs**

Pirmkārt, *LEADER*/SVVA ietvaros īstenotās darbības, kuras sniedz ieguldījumu galvenokārt PJ 6B (vietējā attīstība), nākamajā attēlā ir parādītas ar treknu, nepārtrauktu līniju. Otrkārt, tās sniedz ieguldījumu PJ 3A (lauksaimniecības pārtikas ķēde, vietējo tirgu un īsu piegādes ķēžu veicināšana), kas nākamajā attēlā parādīts ar nepārtrauktu, smalku līniju. Sagaidāms papildu sekundārais devums PJ 6A (diversifikācija un darbvietu radīšana — pārtraukta līnija), 1A (inovatīvu darbību veicināšana), 2B (atbalsts jaunajiem lauksaimniekiem ar lauksaimniecību nesaistītai diversifikācijai), 5B (energoefektīvu projektu veicināšana) un 5C (atjaunojamās enerģijas ražošanas atbalsts, izmantojot diversifikāciju).



Avots: Eiropas vērtēšanas palīdzības dienests lauku attīstībai, 2017.

|  |  |  |
| --- | --- | --- |
| **2. piemērs**   |  | | --- | | ***1. situācija.*** *VRG teritorijā augstas dabas vērtības (ADV) zonā tika uzsākts projekts tūrisma pakalpojumu uzlabošanai, kas ietver vietējo pakalpojumu sniedzēju apmācību par ADV zonu vides vērtību.*  ***Primārais devums*** *vietējai attīstībai, nodrošinot labākus tūrisma pakalpojumus (pēc noklusējuma iekļauts programmā saskaņā ar PJ 6B).*  ***Sekundārie devumi*** *zināšanu bāzei lauku rajonos (saistīts ar PJ 1A) un bioloģiskās daudzveidības aizsardzībai augstas dabas vērtības zonās (saistīts ar PJ 4A):*   * ***dominējošs sekundārais*** *devums zināšanu bāzē (PJ 1A)* * ***papildu sekundārais*** *devums bioloģiskajai daudzveidībai (PJ 4A)*. |  |  | | --- | | ***2. situācija***  *Projektā tika atbalstīta ēkas rekonstrukcija un aprīkošana ar kokapstrādes iekārtām lauku saimniecībā. Ar šo projektu tika palielināta lauku saimniecības ražošanas bāze un radīta viena darbvieta, bet biomasu no kokapstrādes izmanto biodegvielas ražošanai.*  ***Primārais devums*** *vietējai attīstībai (pēc noklusējuma iekļauts programmā saskaņā ar PJ 6B).*  ***Sekundārais devums*** *atjaunojamās enerģijas ražošanai (saistīts ar PJ 5C) un lauku saimniecības veiktspējai (saistīts ar PJ 2A):*   * ***dominējošs sekundārais*** *devums atjaunojamās enerģijas ražošanai (PJ 5C)* * ***papildu sekundārais*** *devums lauku saimniecības veiktspējas paaugstināšanai (PJ 2A).* | |

*LEADER*/SVVA vērtēšanā jānovērtē arī ***LEADER*/SVVA ieguldījums tematisko mērķu** (konkrēti, 1. TM, 3. TM, 8. TM un 9. TM[[32]](#footnote-32)) **sasniegšanā** un arī **Savienības gudras, ilgtspējīgas un integrējošas izaugsmes stratēģijas**[[33]](#footnote-33)mērķu sasniegšanā. *LEADER*/SVVA sniedz ieguldījumu tematisko mērķu sasniegšanā ar savu pienesumu a) LAP prioritāšu PJ mērķu sasniegšanā un b) partnerības nolīgumos noteikto SVVA mērķu sasniegšanā. a) gadījumā ieguldījumu prioritārajās jomās vērtē LAP rezultātu vērtēšanas laikā, b) gadījumā novērtējumu sagatavo, vērtējot partnerības nolīgumus LAP vērtēšanas ietvaros. Ja *LEADER*/SVVA un instrumentus no citām DP, ko finansē ERAF, ESF vai EJZF, īsteno kopā vienas SVVA stratēģijas ietvaros, iedarbīguma un efektivitātes novērtējumā programmas līmenī jāietver analīze par papildinošo efektu un sinerģijām dažādu SVVA instrumentu starpā.

9. attēls. Vertikālās un horizontālās saiknes starp ESI fonda īstenošanas līmeņiem



Avots: Eiropas vērtēšanas palīdzības dienests lauku attīstībai, 2017.

* + 1. Soli pa solim: kā vērtēt *LEADER*/SVVA ieguldījumu politikas mērķu sasniegšanā?



1. solis. Pārbaudīt kopējo vērtēšanas elementu atbilstību *LEADER*/SVVA intervences loģikai

Pirmais solis ir analizēt *LEADER*/SVVA pasākuma intervences loģiku LAP ietvaros un pārbaudīt, vai kopējie vērtēšanas elementi (vērtēšanas jautājumi, sprieduma kritēriji un rādītāji) ir tai atbilstoši[[34]](#footnote-34).

**Ar PJ 6B,** kurā galvenokārt iekļauta *LEADER*/SVVA, **ir saistīts viens KNJ**[[35]](#footnote-35), proti, KNJ Nr. 17*: "Cik lielā mērā LAP pasākumi ir atbalstījuši vietējo attīstību lauku apvidos?"* Šim KNJ ir seši ierosināti kopējie sprieduma kritēriji, kas ir saistīti ar trim kopējiem rezultāta/ mērķa rādītājiem[[36]](#footnote-36).



1. tabula. 17. KNJ sprieduma kritēriji un rādītāji: "Cik lielā mērā LAP pasākumi ir atbalstījuši vietējo attīstību lauku apvidos?"

| **Sprieduma kritēriji** | **Rādītāji** |
| --- | --- |
| * Ir uzlabojušies pakalpojumi un vietējā infrastruktūra lauku apvidos * Ir uzlabojusies piekļuve vietējai infrastruktūrai un pakalpojumiem lauku apvidos * Lauku iedzīvotāji ir piedalījušies vietējās darbībās * Lauku iedzīvotāji ir guvuši labumu no vietējām darbībām * Ar vietējās attīstības stratēģiju palīdzību ir radītas nodarbinātības iespējas * Ir palielinājusies VRG aptvertā lauku teritorija un iedzīvotāju skaits | * % lauku iedzīvotāju, kas ietverti vietējās attīstības stratēģijās (PJ 6B — rezultāta rādītājs) * atbalstītajos projektos radītās darbvietas (PJ 6B — rezultāta rādītājs) |

*CMES* ietverti šādi kopējie iznākuma un mērķa rādītāji attiecībā uz *LEADER*/SVVA.

2. tabula. *LEADER* kopējie iznākuma un mērķa rādītāji

| **Kopējais rādītājs** | **Iznākums** | **Mērķis** |
| --- | --- | --- |
| VRG aptvertais iedzīvotāju skaits | *O*18 | *T*21 |
| Atlasīto VRG skaits | *O*19 |  |
| Atbalstīto *Leader* projektu skaits | *O*20 |  |
| Atbalstīto sadarbības projektu skaits | *O*21 |  |
| Projektu veicinātāju skaits un veidi | *O*22 |  |
| Sadarbības projektā iesaistītās VRG vienreizējais identifikācijas numurs | *O*23 |  |
| Radīto darbvietu skaits |  | *T*23 |

***LEADER*/SVVA sniedz ieguldījumu arī citās PJ, ne tikai 6B.** Tāpēc papildus 17. KNJ, pārbaudot saskanību, jāņem vērā arī visi KNJ, kas saistīti ar citām PJ, kurās *LEADER*/SVVA sniedz ieguldījumu. Piemēram, ja attiecīgajā LAP *LEADER*/SVVA sniedz ieguldījumu arī PJ 6A, attiecināms 16. KNJ*: "Cik lielā mērā LAP pasākumi ir palīdzējuši mazo uzņēmumu darbības dažādošanā, izveidē un attīstībā un darbvietu radīšanā?"* Šādā gadījumā saskanības pārbaudē jāietver visi sprieduma kritēriji un rezultāta rādītāji (atbalstītajos projektos radītās darbvietas), kas saistīti ar 16. KNJ.

**Kopējie vērtēšanas elementi veido minimālo pamatu, kas ļauj novērtēt *LEADER*/SVVA primāro un sekundāro devumu** un nodrošināt vērtēšanas rezultātu salīdzināmību ES mērogā. Taču tie nav pietiekami, lai pilnībā aptvertu visus primārā un sekundārā devuma veidus. Tāpēc var būt nepieciešams izstrādāt **papildu vērtēšanas elementus** (piem., papildu sprieduma kritērijus un papildu ar *LEADER*/SVVA saistītus rādītājus (sk. sekojošos piemērus).

**Piemērs: kopējais rādītājs neaptver visas ietekmes, ko nodrošinājusi *LEADER*/SVVA vienā un tajā pašā jomā (nodarbinātība)**

**Mērķa rādītājs *T*23** (= rezultāta rādītājs R24) definēts kā pilna laika ekvivalentā (*FTE*) izteikts radīto darbvietu skaits, pateicoties atbalstam, kas piešķirts darbību īstenošanai saskaņā ar SVVA stratēģiju un ko finansē no LAP *LEADER* ietvaros. Tas nozīmē, ka ar šo rādītāju pēc projekta pabeigšanas **tiek skaitītas ar projektu izveidotās darbvietas,** kā norādīts pieteikumā un kā to apstiprina pabeigto projektu atlases paraugs vēlākā plānošanas perioda posmā. Rādītājs **neaptver** saglabātās darbvietas.

Piemēram: lauksaimnieks izveido veikalu un piesakās atbalstam no VRG SVVA stratēģijas ietvaros. Viņš izveido vienu **jaunu darbvietu, kas pastāv vismaz 12 mēnešus** (1 *FTE*), kā norādīts pieteikumā. Pateicoties veikala panākumiem, lauksaimnieks izveido arī **vienu papildu jaunu (nepilna laika) darbvietu,** kas atbilst 0,5 *FTE* (1 cilvēks strādā nepilnu darba laiku (50%) vismaz 12 mēnešus). Tas nozīmē, ka projektā radītas pavisam 1,5 *FTE* jaunas darbvietas. Šī vērtība (1,5 *FTE*) tiek uzraudzīta, izmantojot mērķa rādītāju *T*23, un apstiprināta, veicot *ad hoc* pētījumu, ko pēc projekta pabeigšanas veic maksājumu aģentūra.

Lai skaitītu **saglabātās darba vietas,** vērtētājiem būtu jāizmanto **papildu rādītājs.** Piemēram, "projekta rezultātā saglabāto darbvietu skaits".

**Piemērs: kopējais rādītājs neaptver visus jautājumus, kas izteikti KNJ**

Ja *LEADER*/SVVA sniedz sekundāru ieguldījumu PJ 6A, kopējais rādītājs "atbalstītajos projektos izveidotās darbvietas" apskata tikai vienu 16. KNJ komponentu, konkrēti, ar nodarbinātību saistīto komponentu. Šis rādītājs neaptver ieguldījumu MVU veidošanā, nedz arī ieguldījumu MVU darbības dažādošanā, kas ir citi 16. KNJ komponenti.

*Kā risināt šādu situāciju?*

Lai atbildētu uz 16. KNJ, ir iespējams izmantot **papildu rādītājus,** kā tas ierosināts [Darba dokumentā "Kopējie vērtēšanas jautājumi attiecībā uz 2014.–2020. gada LAP"](https://enrd.ec.europa.eu/evaluation/publications/working-document-common-evaluation-questions-rural-development-programmes_en):

* % mazo uzņēmumu, kas nav lauksaimniecības uzņēmumi un ir izveidoti ar LAP atbalstu (dažādošana);
* % mazo uzņēmumu, kas izveidoti ar LAP atbalstu (MVU izveidošana).

2. solis. Izstrādāt programmas specifiskus vērtēšanas elementus

Lai gan papildu vērtēšanas elementi (skatīt iepriekšējo soli) ir nepieciešami, lai papildinātu kopējos elementus, var būt **jāizstrādā arī programmas specifiski vērtēšanas elementi,** lai iekļautu programmas specifiskus *LEADER*/SVVA iedarbības veidus vai sīkāk aplūkotu vispārīgos KNJ.

VRG un VI šī ir iespēja sasaistīt abus vērtēšanas līmeņus, izveidojot labāku izpratni par iedarbību vietējā līmenī un ieguldījumu LAP līmenī. Vērtēšanas elementu izstrāde palīdz padarīt *LEADER*/SVVA intervences loģiku uzskatāmāku un parādīt šīs pieejas un tās pievienotās vērtības nozīmīgumu.

Iespējams, ka VI ir izstrādājusi programmas specifiskus vērtēšanas jautājumus un rādītājus jau programmas sagatavošanas posmā un iekļāvusi tos LAP vērtēšanas plānā. Taču VI vai vērtētāji var tos izstrādāt vērtēšanas sagstavošanas laikā[[37]](#footnote-37).

Programmas specifiskajiem vērtēšanas elementiem jābūt saistītiem ar:

* programmas specifiskajām PJ, kurās ieguldījumu sniedz *LEADER*/SVVA (piem., meža resursu ekonomiska izmantošana vai pārtikas kvalitāte);

programmas specifiskajiem mērķiem, kuru sasniegšanā ieguldījumu sniedz *LEADER*/SVVA pasākums (piem., konkrētas mērķa grupas vai nozares);

* vērtēšanas tematiem, kas saistīti ar *LEADER*/SVVA, un transversālajiem jautājumiem, kurus palīdz risināt *LEADER*/SVVA (aprakstīti LAP 9. sadaļā, piemēram, inovācija, vide un klimata pārmaiņas);
* programmas specifiskajiem mērķiem attiecībā pret partnerības nolīgumu ar *LEADER*/SVVA ieguldījumu (piem., TO9, kas veicina sociālo iekļautību, nabadzības un jebkādas diskriminācijas apkarošanu);
* *LEADER*/SVVA pievienoto vērtību.

10. attēls. Pilnīgs pārskats par vērtēšanas tvērumu



Avots: Eiropas vērtēšanas palīdzības dienests lauku attīstībai, 2017.

Šajā shēmā parādīti programmas specifisko vērtēšanas jautājumu piemēri[[38]](#footnote-38).

***LEADER*/SVVA specifisku vērtēšanas jautājumu izstrādes pamatojums**

Tabulā norādītie vērtēšanas elementi atspoguļo to LAP mērķu kopumu, kuru sasniegšanā ieguldījumu var sniegt *LEADER*/SVVA. Lai izmērītu *LEADER*/SVVA ieguldījumu teritoriālajā attīstība lauku apvidos, papildus KNJ par atbilstošajām prioritārajām jomām var izstrādāt programmas specifiskus jautājumus.

|  |  |  |
| --- | --- | --- |
| Vērtēšanas jautājums | Sprieduma kritēriji | Rezultāta rādītāji |
| *Iespējamais sadalījums PJ 6A*  "Cik lielā mērā *LEADER*/SVVA darbības ir palīdzējušas radīt ilgtspējīgas nodarbinātības iespējas gados jauniem cilvēkiem un sievietēm?" | * Ir izveidotas nodarbinātības iespējas | * Nodarbināto skaits, ieskaitot pašnodarbinātos, ilgāk nekā 6 mēnešus, jaunāki par 25 gadiem * Nodarbināto skaits, ieskaitot pašnodarbinātos, ilgāk nekā 6 mēnešus, sievietes |
| *Iespējamais sadalījums PJ 6A vai 3A*  "Cik lielā mērā *LEADER*/SVVA darbības ir palīdzējušas paaugstināt vietējo produktu pievienoto vērtību?" | * Vietējo produktu pievienotā vērtība ir paaugstinājusies | * Gatavo vietējo produktu (izgatavoti, apstrādāti un iepakoti) skaita pieaugums * Vietējo produktu ražotāju peļņas normas pieaugums vietējo produktu galīgajā cenā |
| *LAP iespējamā specifiskā intervence*  "Cik lielā mērā *LEADER*/SVVA darbības ir veicinājušas pāreju uz sabiedrību bez oglekļa emisijas?" | * Ir palielinājusies atjaunojamās enerģijas piegāde (izmantojot saules, vēja un ūdens enerģiju) * Tiek pārstrādāts lielāks atkritumu apjoms * Ir paaugstinājusies resursu produktivitāte | * Ir paaugstinājusies enerģijas ražošana lauku saimniecībās (biodegviela, vēja, saules enerģija u. c.) * Ir paaugstinājusies enerģijas ražošana kopienai piederošos projektos (vēja, saules enerģija u. c.) * Ir paaugstinājies lauku kopienās pārstrādāto atkritumu apjoms * Ir paaugstinājusies energotaupība izklaides un tūrisma projektos |

Šajā shēmā parādīti ar *LEADER*/SVVA saistīto programmas specifisko vērtēšanas jautājumu piemēri[[39]](#footnote-39).

****Kopsavlikumā par *ex ante* vērtēšanu 2014.–2020. gada periodā ir uzskatītas visizplatītākās *LEADER*/SVVA mērķu kategorijas. Pamatojoties uz šo uzskaitījumu, šeit parādīti daži PSVJ piemēri.

|  |  |
| --- | --- |
| *LEADER*/SVVA mērķu piemēri | PSVJ piemēri |
| Aktīva demogrāfisko problēmu risināšana, ģimenes un aprūpes struktūras (piem., *DE-Brandenburg & Berlin*) | "Cik lielā mērā *LEADER*/SVVA darbības ir uzlabojušas sociālās aprūpes pakalpojumu sniegšanu iedzīvotājiem?" |
| Dabas mantojuma un lauku ainavas saglabāšana un kopšana (piem., *DE-Baden-Wurttemberg*) | "Cik lielā mērā mērā *LEADER*/SVVA darbības ir palīdzējušas uzlabot dabas mantojuma saglabāšanu?" |
| Piegādes ķēdes un vietējo ražošanas sistēmu uzlabošana pārtikas, lauksaimniecības, amatniecības un zivsaimniecības jomā (piem., *IT-Bolzano)* | "Cik lielā mērā *LEADER*/SVVA darbības ir palīdzējušas uzlabot vietējās ražošanas sistēmas?" |
| Sociālās iekļautības veicināšana un nabadzības mazināšana (piem.,*UK- Northern Ireland*) | "Cik lielā mērā *LEADER*/SVVA darbības ir veicinājušas sociāli neaizsargāto iedzīvotāju grupu iekļaušanu?" |

3. solis. Noteikt *LEADER*/SVVA vērtēšanas pieejas un metodes

Ar SVVA stratēģijāmīstenotās *LEADER*/SVVA darbības kopā ar citām LAP darbībām ir iekļautas kopējo, papildu un programmas specifisko iznākuma, rezultāta un ietekmes rādītāju aprēķinā. *Iznākuma rādītājus* izmanto, lai mērītu *LEADER*/SVVA darbību tiešos iznākumus. *Ar rezultāta rādītājiem* mēra *LEADER*/SVVA primāro un sekundāro ieguldījumu PJ un to mērķu sasniegšanā. *Ietekmes rādītājus* parasti izmanto, lai novērtētu LAP vispārējo ietekmi uz lauku apvidiem un to, vai sasniegti reģionālie, valsts un ES lauku attīstības mērķi.

Pieņemot lēmumu par metodēm, jāievēro turpmāk minētie apsvērumi.

3. tabula. Kvantitatīvo un kvalitatīvo metožu noteikšana

|  |  |  |
| --- | --- | --- |
|  | **Kvantitatīvās metodes** | **Kvalitatīvās metodes** |
| Kad pielietot? | Lai aptvertu *LEADER*/SVVA pasākuma primāro un sekundāro ieguldījumu PJ mērķu sasniegšanā. | Gadījumos, kad līdzekļu apguve saskaņā ar SVVA stratēģiju ir zema vai nepastāv.  Sākotnējai analīzei un kvantitatīvo konstatējumu triangulācijai. |
| Kā? | Atlasa saņēmējus, kuri veic darbības saskaņā ar SVVA stratēģiju un kuri atzīmēti kā tādi, kas sniedz sekundāro ieguldījumu (gan dominējošo, gan papildu) konkrētām PJ.  Ar izlasi apkpotos datus izmanto, lai aprēķinātu *LEADER*/SVVA darbību ieguldījumu ar to PJ saistīto rādītāju vērtībās, kurā sagaidāms ieguldījums. | Izmantot rīkus, kas norādīti vadlīnijās ["LAP rezultātu vērtēšana: kā sagatavoties ziņošanai par vērtēšanu 2017. gadā, III DAĻA, 10. pielikums](http://enrd.ec.europa.eu/evaluation/publications/guidelines-assessment-rdp-results-how-prepare-reporting-evaluation-2017_en), piem., intervijas ar iesaistītajām personām un saņēmējiem, fokusa grupas un situāciju analīzes). |
| *Papildu informācija* | [Vadlīnijas "LAP rezultātu vērtēšana: kā sagatavoties ziņošanai par vērtēšanu 2017. gadā, III DAĻA, 11. pielikums](http://enrd.ec.europa.eu/evaluation/publications/guidelines-assessment-rdp-results-how-prepare-reporting-evaluation-2017_en)*.* | [Vadlīnijas "LAP rezultātu vērtēšana: kā sagatavoties ziņošanai par vērtēšanu 2017. gadā, III DAĻA, 10. pielikums.](http://enrd.ec.europa.eu/evaluation/publications/guidelines-assessment-rdp-results-how-prepare-reporting-evaluation-2017_en) |

4. solis. Apkopot datus un informāciju

**Dati un informācija *LEADER*/SVVA** vērtēšanai **LAP līmenī** jāapkopo par:

* PJ 6B iznākuma un rezultāta/mērķa rādītajiem;
* rezultāta/mērķa rādītajiem par tām PJ, kurās konstatēts *LEADER*/SVVA sekundārais devums;
* kopējiem konteksta rādītajiem (tie attiecas uz vairākām PJ);
* papildu un programmas specifiskajiem rādītājiem par *LEADER*/SVVA;
* ietekmes rādītājiem plānošanas perioda vēlākajos posmos.

Tāpat arī jāapkopo papildu kvalitatīvā informācija, kas nepieciešama, lai atbildētu uz vērtēšanas jautājumiem.

**Darbību datubāzē** reģistrē datus par kopējiem iznākuma un mērķa rādītājiem par darbībām, kas īstenotas ar SVVA stratēģijām un kas sniedz primāro un sekundāro ieguldījumu lauku attīstības PJ (sk. 2. tabulu)[[40]](#footnote-40). Ideālā gadījumā VI jānodrošina kopīga IT sistēma, kas var apkopot un apstrādāt attiecīgos datus un informāciju par *LEADER*/SVVA uzraudzību un vērtēšanu LAP un vietējā līmenī.

VI var izmantot darbību datubāzi, lai novērtētu primāro un sekundāro ieguldījumu, apkopotu datus par papildinošajiem rezultātu rādītājiem un par papildu un programmas specifiskajiem rādītājiem, kas saistīti ar *LEADER*/SVVA. Piemēram, ja *LEADER*/SVVA darbības sniedz ieguldījumu PJ 6A un VI izmanto papildu rādītāju "izveidoto MVU skaits", nepieciešamos datus šim papildu rādītājam arī var apkopot, izmantojot darbību datubāzi**[[41]](#footnote-41)**.

LEADER*/SVVA darbību datu bāzes piemērs atrodams* [šeit](https://enrd.ec.europa.eu/evaluation/publications/danish-case-study-lag-operations-database-monitoring-and-evaluation_en)*.*

5. solis. Analizēt informāciju un atbildēt uz vērtēšanas jautājumiem

Apkopotos datus izmanto, lai aprēķinātu nepieciešamos rādītājus (kopējie, papildu un programmas specifiskie). Tie ir rādītāji, kas saistīti ar PJ, kurā *LEADER*/SVVA sniedz primāro vai sekundāro ieguldījumu, un tie, kas saistīti ar kopējiem un programmas specifiskajiem vērtēšanas jautājumiem. Rādītāju vērtības un apkopoto kvalitatīvo informāciju pēc tam analizē un izmanto, lai atbildētu uz vērtēšanas jautājumiem. Šī informācija ir nepieciešama arī, lai ziņotu par *LEADER*/SVVA ieguldījumu LAP rezultātu/ ietekmes sasniegšanā LAP, valsts un ES līmenī. Tas palīdz izdarīt secinājumus par to, kā iedarbīgāk un efektīvāk izstrādāt un īstenot *LEADER*/SVVA.



|  |  |  |  |
| --- | --- | --- | --- |
|  | |  |  | | --- | --- | | **Ko darīt**   * Noteikt atbalstu, kāds par uzraudzību un vērtēšanu atbildīgām personām var būt nepieciešams, lai izpildītu savus pienākumus, attiecībā uz datu nodrošināšanu * Noteikt un plānot spēju veidošanas darbības gan VI, gan VRG vajadzībām, (piem. par kopīgās darbību datubāzes izmantošanu) * Izstrādāt papildu vērtēšanas elementus, ja kopējie elementi nav pietiekami, lai pilnībā aptvertu visus primārā un sekundārā ieguldījuma veidus * Izstrādāt programmas specifiskos vērtēšanas jautājumus, ja ir konkrēti *LEADER*/SVVA ieguldījumi attiecībā uz programmas specifiskajām PJ un LAP specifiskajiem mērķiem vai specifiski ar *LEADER*/SVVA saistīti vērtēšanas temati * Sākt datu apkopošanu pēc iespējas agri, lai līdz minimumam samazinātu datu iztrūkumu un nodrošinātu atbilstību laika grafikam * Apsvērt arī kvalitatīvos rādītājus | **Ko nedarīt**   * Par zemu novērtēt spēju veidošanas nepieciešamību datu apkopošanas, reģistrēšanas un sniegšanas jomā * Izstrādāt pārmērīgi sarežgītas datubāzes * Nepietiekami novērtēt datu apkopošanai un reģistrēšanai vajadzīgo laiku * Izstrādāt vērtēšanas jautājumus, kam ir liela nozīme intervences loģikā, piem., "cik lielā mērā *LEADER*/SVVA veicina gudru izaugsmi?" * Domāt tikai par skaitļiem. Daudzi *LEADER*/SVVA sasniegumi ir netaustāmi vai atklājami tikai ilgtermiņā | |

* 1. *LEADER*/SVVA izpildes mehānisma novērtējums (ieteicams)
     1. Ko vērtēt?

***LEADER*/SVVA izpildes mehānismam** ir būtiska loma *LEADER* metodes piemērošanā. Izpildes mehānisms definēts kā "noteikumu, procedūru un atsevišķu soļu kopums, ar kuru politikas mērķus pārveido galīgā darbību īstenošanā, ko veic fondu saņēmēji"[[42]](#footnote-42).

Vispirms *LEADER*/SVVA īstenošanas noteikumus un procedūras LAP līmenī nosaka VI. Arī VRG ir sava loma noteikumu un procedūru veidošanā, pielāgojot tās specifiskām vietējām vajadzībām un apstākļiem. Piemēram, VI var nodrošināt minimālo pasākumu kopumu, ko LAG īsteno, piemērojot specifiskus atlases kritērijus (sk. 3.1. nodaļu).

*LEADER*/SVVA izpildes mehānisms būtiski ietekmē radītās pievienotās vērtības apjomu. Piemēram, ja divas dalībvalsts izmanto atšķirīgus noteikumus un termiņus starpvalstu sadarbības projekta (SSP) pieteikumiem, tas apgrūtina SSP sagatavošanu un norisi. Šādos apstākļos ir apdraudēts sadarbības princips un līdz ar to arī *LEADER* metode. Vēl cits piemērs varētu būt, ja dalībvalsts ierobežo ar SVVA stratēģijām veikto darbību veidus; tas var apdraudēt pieeju "no apakšas uz augšu" un uz teritoriju balstītu, daudznozaru pieeju VRG teritorijas attīstībā.

Ieteicams vērtēt, vai LAP izpildes mehānisms ir nodrošinājis iespēju īstenot *LEADER* metodi (pilnā tās 7 principu apmērā). Šim nolūkam ir jāaplūko noteikumi, procedūras un atsevišķi izpildes soļi. ***LEADER*/SVVA izpildes mehānisma vērtēšana nav obligāta**. Taču tā ir svarīga vispārējai *LEADER*/SVVA vērtēšanai un arī sniedz informāciju par pievienotās vērtības vērtēšanu.

*LEADER/*SVVA izpildes mehānisma vērtēšana palīdz ieinteresētajām personām saprast, kādā veidā noteikumi un procedūras ir ietekmējušas *LEADER* metodes izmantošanu.

* + 1. Soli pa solim: kā vērtēt LEADER/SVVA izpildes mehānismu?



1. solis. Izstrādāt programmas specifiskus vērtēšanas elementus

*LEADER*/SVVA izpildes mehānisma vērtēšanā tiek uzdots jautājums: “**Cik lielā mērā LAP izpildes mehānisms ir nodrošinājis *LEADER* metodes piemērošanu?”** LAP līmenī uzmanība tiek koncentrēta uz tiem izpildes posmiem, kurus kontrolē VI. Nākamajā attēlā parādīti izpildes mehānisma posmi un soļi.

Lai novērtētu *LEADER*/SVVA izpildes mehānismu, ir ierosināti šādi darba soļi:

* **noteikt *LEADER*/SVVA izpildes mehānismu**. Jāņem vērā, ka 19. pasākuma izpildes mehānisms, no vienas puses, ir kopējais LAP izpildes mehānisms un, no otras puses, tajā ir jāietver *LEADER* metode;
* **noteikt programmas specifiskos kritērijus** tādā veidā, kas atspoguļo *LEADER* metodes "ideālo pielietojumu", lai apkopotu pierādījumus, sniegtu spriedumus un atrastu piemērotus rādītājus. Šie būs galvenokārt iznākuma rādītāji, lai gan var būt noderīgi iekļaut dažus procesa rādītājus (piem., standarta procedūru vidējais ilgums).

Šeit sniegti daži piemēri, kā var analizēt Vadošās iestādes (iespējams, sadarbībā ar citām starpniekstruktūrām un VLT) ieviestu un vadītu izpildes mehānismu.

* Kādā mērā un kā VI ietekmēja VRG teritoriju izveidošanu un norobežošanu?
* Kādā mērā un kā vietējās iesaistītās personas (piem., VRG no iepriekšējā perioda) piedalījušās *LEADER* pasākuma un izpildes mehānisma izstrādē?

11. attēls. *LEADER* metodes sasaistīšana ar *LEADER*/SVVA izpildes mehānismu LAP līmenī



Avots: Eiropas vērtēšanas palīdzības dienests lauku attīstībai, 2017.

* Kādi kritēriji attiecībā uz vietējo partnerību piemēroti papildus ES prasībām?
* Kā bija izstrādāts un organizēts SVVA stratēģiju atlases process (saziņa, atbilstības kritēriji, inovācijas ņemšana vērā, horizontālās ES tēmas vai valsts jautājumi)?
* Kāda bija VI loma īstenošanas periodā, it īpaši prioritāro tēmu noteikšanā un projekta apstiprināšanas procesā, un kā tas ietekmēja lēmumu pieņemšanas procesus VRG līmenī?
* Kādi nosacījumi tika noteikti, lai nodrošinātu tīklu veidošanu un sadarbību?
* Kādā mērā un kādos veidos VI sniedza atbalstu, lai attīstītu VRG spējas, īpaši jaunās spējas (1) iesniegšanas posmā un (2) īstenošanas posmā?

Lielākā daļa SVVA izpildes mehānisma iedarbības veidu LAP līmenī materializēsies vietējā līmenī, ļaujot vērtēt, kāda bija LAP izpildes mehānisma ietekme uz *LEADER* metodes piemērošanu vietējā līmenī un kādi ir VRG darbību iznākumi kopumā. Tas, ko LAP līmenī uzskata par iznākumu, t. i., noteikumi, satvari, vietējām rīcības grupām sniegtais atbalsts utt., kas veido izpildes mehānismu, VRG līmenī kļūst par ieguldījumu.

Tas, vai tiek radīta papildu iedarbība, būs galvenokārt atkarīgs no tā, kā VRG izmanto šos ieguldījumus (piem., veidojot izpildes mehānismu vietējā līmenī un īstenojot SVVA stratēģiju, vienlaicīgi izpildot *LEADER* metodes prasības). Tas nozīmē, ka programmas izpildes mehānisma turpmākie iznākumi izpaužas *LEADER* metodes pievienotajā vērtībā. Tāpēc, lai analizētu rezultātus, atsaucamies uz 3. tabulu 2.4.2. nodaļā, kur sniegts piemērs par programmas specifiskajiem vērtēšanas elementiem, kuru nolūks ir novērtēt SVVA pievienoto vērtību.

Jāņem vērā arī rekursīva ietekme uz **daudzlīmeņu pārvaldību LAP līmenī**: jo vairāk mijiedarbību starp LAP un VRG līmeņiem, tostarp citām iesaistītajām personām, piemēram, VLT un starpniekstruktūrām, pastāvīgi analizēs un izmantos mācīšanās procesā, jo vairāk spēju tiks izveidots, lai sekmīgi īstenotu sarežģītu daudzlīmeņu pārvaldību un darītu to tādā veidā, kas veicina prasmīgu lēmumu pieņemšanu saskaņā ar dalītas atbildības principu līmeņu starpā. Šo iespējamo iedarbību uz sociālo kapitālu iesaistīto personu starpā un daudzlīmeņu pārvaldību var aptvert ar LAP līmeņa rezultāta rādītājiem.

12. attēls. LAP izpildes mehānisma Iespējamā iedarbība dažādos līmeņos



Avots: Eiropas vērtēšanas palīdzības dienests lauku attīstībai, 2017.

2. solis. Noteikt un izvēlēties vērtēšanas metodes

Vispiemērotākās*LEADER*/SVVA izpildes mehānisma **vērtēšanas metodes** ir galvenokārt kvalitatīvās metodes. SVVA principam raksturīgā spēcīgā sociāli ekonomiskā dimensija norāda uz to, ka ļoti piemērota var būt līdzdalīga vērtēšanas pieeja. Izpildes mehānisma **līdzdalīgā vērtēšanā** būtu jāiesaista tās ieinteresētās personas, kas var sniegt noderīgu informāciju par *LEADER*/SVVA iedarbību un SVVA principu piemērošanu (VI, MA, VLT, VRG u. c.).

Šai vērtēšanai ierosinātās metodes ietver:

1. standarta vērtēšanas metodes, piemēram, intervijas, aptaujas un situāciju analīzes;
2. līdzdalīgas metodes, piemēram, nozīmīgāko izmaiņu uzraudzība, potenciāla un problemātisko jautājumu analīze, "noplūžu novēršana" un "vietējā palielinošā ietekme 3"[[43]](#footnote-43);
3. inovatīvas līdzdalīgās metodes, piemēram, *MAPP* metode, kas ir labi piemērota SVVA principu analīzei salīdzinājumā ar standarta LAP pasākumiem;
4. tīkla analīzes metodes, piemēram, sociālā tīkla analīze vai sociālā uzskaite[[44]](#footnote-44).

3. solis. Apkopot datus un informāciju

Nepieciešamo informāciju *LEADER*/SVVA izpildes mehānisma vērtēšanai nosaka specifiskās vērtēšanas metodes, ko izmanto tā vērtēšanai. Papildu informāciju var arī apkopot, vērtētājam izmantojot kvalitatīvas metodes, tādas kā fokusa grupas, personiskās intervijas u. c.

4. solis. Analizēt informāciju

Apkopotos datus un iesaistīto personu sniegto informāciju analizē un interpretē ar mērķi izdarīt secinājumus par faktisko *LEADER* metodes piemērošanu katrā LAP. Konstatējumus var izmantot atbildēs uz programmas specifiskajiem vērtēšanas jautājumiem, kas saistīti ar SVVA principiem.

|  |  |  |  |
| --- | --- | --- | --- |
|  | |  |  | | --- | --- | | **Ko darīt**   * Uzskatīt SVVA principus kā *LEADER*/SVVA īstenošanas neatņemamu sastāvdaļu * Lai atbildētu uz vērtēšanas jautājumu, izmantot galvenokārt kvalitatīvas metodes * Skatīt pieejamos norādījumus par noderīgo līdzdalīgo metožu plašo klāstu | **Ko nedarīt**   * Izolēt SVVA principus vienu no otra, neuzskatot tos par *LEADER* metodes vienotu veselumu * Nepietiekami vērtēt kvalitatīvo metožu noderīgumu *LEADER* metodes vērtēšanai | |

* 1. *LEADER*/SVVA pievienotās vērtības vērtēšana (ieteicama)
     1. Ko vērtēt?

***LEADER*/SVVA pievienotā vērtība** ir noteikta kā ieguvumi, kas tiek gūti, pareizi peimērojot *LEADER* metodi. LAP līmenī to mēra, vērtējot a) sociālā kapitāla paaugstināšanos iesaistīto personu starpā, b) izmaiņas LAP pārvaldībā, pateicoties *LEADER*/SVVA, un c) LEADER metodes pozitīvo ietekmi uz LAP rezultātiem un iedarbību.

1. **Sociālais kapitāls** ir daudzdimensiju jēdziens, kas ietver: "sociālās organizācijas iezīmes, piemēram, tīklus, normas un sociālo uzticēšanos, kas veicina koordināciju un sadarbību savstarpējam labumam". Sociālais kapitāls ir balstīts uz procesiem, kas ir kritiski svarīgi kopienas attīstībai un vienotas un iekļaujošas sabiedrības funkcionēšanai.

**Vērtējot sociālo kapitālu** kā *LEADER* metodes pievienoto vērtību LAP līmenī,jāņem vērā sociālie procesi, spējas un attiecības visu iesaistīto personu starpā. Piemēram, pareiza *LEADER* metodes piemērošana var:

* nostiprināt **savstarpējo atbalstu un uzticēšanos** VI, MA, VLT, VRG un to saņēmēju starpā un uzlabot visu iesaistīto personu līdzdalību pieejas "no apakšas uz augšu" izstrādē un īstenošanā;
* radīt patiesas partnerības iesaistīto personu starpā visos līmeņos, **kopīgas normas un vērtības,** ka arī veicināt iedarbīgu un efektīvu saziņu;
* sniegt iespēju **uzlabot zināšanas, prasmes un informāciju**, izmantojot labi izveidotus tīklus un sadarbību iesaistīto personu starpā, kas ir nepieciešama *LEADER*/SVVA īstenošanai un mērķu sasniegšanai.

1. **Vairāklīmeņu pārvaldība** ir svarīgs jēdziens ES politikas pasākumu īstenošanā[[45]](#footnote-45). To raksturo bieža un sarezgīta mijiedarbība starp dažādiem valsts un nevalstiskā sektora dalībniekiem, kuri ir iesaistīti kohēzijas politikas veidošanā un ES politikā kopumā.

**Daudzlīmeņu pārvaldība *LEADER*/SVVA kontekstā** izpaužas kā horizontāla un vertikāla mijiedarbība starp valsts un nevalstiskā sektora dalībniekiem, kuri iesaistīti *LEADER*/SVVA īstenošanā ES, valsts, reģionālajā un vietējā līmenī. Šie mijiedarbības veidi var izpausties kā operatīva un institucionalizēta sadarbība laikā, kad saskaņā ar *LEADER* metoditiek izstrādāta un īstenota *LEADER*/SVVA.

**Vērtējot daudzlīmeņu pārvaldību** kā *LEADER*/SVVA pievienoto vērtību**,** jāņem vērā, piemēram:

* ***LEADER*/SVVA kopīgās pārvaldības uzlabošana**:
* dažādu līmeņu starpā (vertikāli), piem., starp VI, VRG un VLT, lai veicinātu plašāku valsts sektora un NVO/pilsoniskās sabiedrības kā vienlīdzīgu partneru līdzdalību;
* tajā pašā līmenī (horizontāli), piem., VI un MA starpā, lai veicinātu netraucētu *LEADER*/SVVA īstenošanu; citu darbības programmu VI starpā, lai uzlabotu sadarbību un pārvaldību dažādu ESI fondu starpā SVVA mērķu sasniegšanai partnerības nolīguma ietvaros (piem., darbību datubāzes kopīga izmantošana), VRG starpā, lai veicinātu prasmju un zināšanu nodošanu;
* **inovatīva** *LEADER*/SVVA **pārvaldības prakse** (piem., līdzdalīgas publiskā un privātā sektora darba grupas valsts/ reģionālo vadlīniju izstrādei attiecībā uz *LEADER*/SVVA).

1. **Uzlaboti LAP rezultāti un iedarbība:** *LEADER*/SVVA ir atšķirīga ELFLA īstenošanas forma. Tajā izmantota *LEADER* metode, lai risinātu vietējās vajadzības un sniegtu ieguldījumu ES/valsts/reģionālās lauku attīstības politikas mērķu sasniegšanā. SVVA stratēģijas izstrādā VRG, tāpēc tajās ir iespējams paredzēt vietējām vajadzībām labāk piemērotus pasākumus. Vietējām rīcības grupām ir lēmumu pieņemšanas pilnvaras par to, kurus fondus kur, kas un kā izmantos vietējo vajadzību risināšanai un attiecīgo mērķu izpildei.

Izmantojot *LEADER* metodi, tiek radīta pievienotā vērtība arī **uzlabotu LAP rezultātu un iedarbības izpratnē**.Šā aspekta mērīšanai var apsvērt arī turpmāk izklāstīto.

* Ieguldījumu lauku politikas mērķu sasniegšanā var palielināt ar iedarbīgāku un labāk integrētu pieeju, mērķtiecīgi izvēloties risināmās lauku apvidu vajadzības.
* Pareizi piemērojot pieeju "no apakšas uz augšu", var radīt **ilgtspējīgākas darbvietas**. Šīs darbvietas ir labāk piemērotas vietējām vajadzībām, nodrošina labākas ienākumu gūšanas iespējas vietējiem iedzīvotājiem un palīdz apturēt apdzīvotības sarukšanu lauku apvidos.
* Pienācīga inovācijas principa piemērošana var palīdzēt radīt vairāk **inovatīvu produktu**. Ar šādiem produktiem var būt iespējams sasniegt nišas tirgus gan SVVA teritorijā, gan ārpus tās.

*LEADER*/CLLD pievienotās vērtības vērtēšana nav obligāta, tomēr tā ir ļoti noderīga. Tā palīdz saprast, kādas priekšrocības papildus tai iedarbībai, kas tiek nodrošināta ar lauku attīstības pasākumu standarta īstenošanu, nodrošina ELFLA, ja to īsteno, izmantojot *LEADER* metodi.

* + 1. Soli pa solim: kā mērīt LEADER/SVVA pievienoto vērtību?



1. solis. Pārbaudīt specifiskos mērķus attiecībā uz *LEADER*/SVVA pievienoto vērtību intervences loģikā un izstrādāt programmas specifiskus vērtēšanas elementus

**Nav vispārēju vērtēšanas elementu *LEADER*/SVVA pievienotās vērtības vērtēšanai.** Tāpēc dalībvalstīm tie ir jāizstrādā, lai vērtētu šo aspektu. Lai gan ideālā gadījumā to dara plānošanas perioda sākumā, iespējams to izdarīt arī vēlākā posmā, kad LAP vērtētāji formulē attiecīgos vērtēšanas elementus, par kuriem pēc tam iespējams apspriesties ar iesaistītajām personām. **Programmas specifiskajiem vērtēšanas jautājumiem** jāaptver šādas dimensijas:

**Programmas specifiskie vērtēšanas elementi *LEADER*/SVVA pievienotās vērtības novērtēšanai**

|  |  |  |
| --- | --- | --- |
| **Vērtēšanas jautājums** | **Sprieduma kritēriji** | **Rezultāta rādītāji (kvantitatīvie un kvalitatīvie)** |
| Cik lielā mērā *LEADER*/SVVA ir nodrošinājusi pievienotās vērtības radīšanu LAP līmenī? | *LEADER*/SVVA īstenošanas rezultātā palielinājies sociālais kapitāls | * Savstarpējā atbalsta un uzticēšanās uzlabošanās VI, MA, VLT un VRG starpā (kopīgas normas un vērtības) * Labāka visu iesaistīto personu līdzdalība *LEADER/*SVVA izstrādē un īstenošanā * Efektīvāka un iedarbīgāka saziņa starp iesaistītajām personām * *LEADER/*SVVA īstenošanā iesaistīto personu spēju (zināšanas, prasmes un informācija) uzlabošanās (piem., stratēģiskā plānošana, uzraudzība un vērtēšana) |
|  | *LEADER*/SVVA īstenošanas rezultātā izveidojusies efektīva vairāklīmeņu pārvaldības sistēma | * Inovatīvas pārvaldības metožu izstrāde * Uzlabota koordinācija starp dažādiem pārvaldības līmeņiem * Uzlabota mijiedarbība attiecīgo institūciju starpā * Uzlabota mijiedarbība valsts un nevalstiskā sektora dalībnieku starpā |
|  | LAP rezultāti uzlabojās, pateicoties *LEADER* metodes īstenošanai | * *LEADER*/SVVA iesaistīto personu spēju paaugstināšanās * Uzlaboti LAP rezultāti (tie paši rezultāta rādītāji kā LAP vērtēšanai, kurus izmanto, lai izmērītu *M*19 ietvaros īstenoto darbību ietekmi salīdzinājumā ar to darbību ietekmi, kuras īstenotas ar citiem pasākumiem) *Piezīme: apsvērt tikai PJ ar sekundāru iedarbību* M*19 rezultātā.* |

1. nodrošināts sociālā kapitāla pieaugums iesaistīto personu starpā;
2. *LEADER*/SVVA daudzlīmeņu pārvaldība;
3. LAP rezultātu un iedarbības uzlabošanās, pateicoties *LEADER* metodes piemērošanai.

**Pirms programmas specifisko vērtēšanas elementu formulēšanas ir svarīgi noteikt pievienoto vērtību, kas paredzama** LAP līmenī visās trīs dimensijās. Tas attiecas uz mērķu, kas jāsasniedz ar *LEADER*/SVVA pievienoto vērtību, formulēšanu un vērtēšanas tēmu un saistīto programmas specifisko vērtēšanas elementu noteikšanu.

2. un 3. solis. Noteikt un atlasīt vērtēšanas metodes/ pieejas, apkopot datus un informāciju

Pēc tam kad ir noteikti iepriekš norādītie vērtēšanas elementi (vērtēšanas jautājumi, sprieduma kritēriji un rādītāji), ir svarīgi noteikt, kādi dati un informācija ir jāapkopo. Daudziem ierosinātajiem rādītājiem datus var apkopot, izmantojot pasākumus, ko organizē VI, VLT un citi (piem., darba grupas, semināri, darbsemināri u. c.). Šajā ziņā svarīgi informācijas avoti kvantitatīvu un kvalitatīvu rādītāju iegūšanai (galvenokārt rezultātu rādītāji, kā norādīts iepriekšējā tabulā) ir aptaujas, intervijas un fokusa grupas, kurās piedalās *LEADER*/SVVA īstenošanā iesaistītās personas. Datu atlase un informācijas apkopošanas tehnikas būs atkarīgas no izmantotajām vērtēšanas metodēm. Lai vērtētu *LEADER*/SVVA pievienoto vērtību, vērtētājiem var būt jāizmanto galvenokārt kvalitatīvās metodes.

Lai vērtētu *LEADER*/SVVA pievienoto vērtību, var noderēt metodes, kas ierosinātas *LEADER*/SVVA izpildes mehānisma vērtēšanai (sk. 2.3.2. nodaļu). Pārskatu par attiecīgajām kvalitatīvajām metodēm un to īsu aprakstu var atrast citos spēkā esošajos norādījumos[[46]](#footnote-46).

4. solis. Analizēt informāciju un atbildēt uz vērtēšanas jautājumiem

Dati un informācija, kas apkopota no dažāda veida *LEADER*/SVVA ieinteresētajām personām, jāanalizē un jāinterpretē ar mērķi spriest par radītās pievienotās vērtības mērogu un apmēru. Piemēram, ar analīzes palīdzību jācenšas gūt apliecinājumu par to, vai:

* dažādos pārvaldības līmeņos tika stiprinātas saiknes un spējas (zināšanas un prasmes) *LEADER*/SVVA iesaistīto personu starpā;
* ir palielinājusies horizontālā un vertikālā mijiedarbība starp iesaistītajām personām, kas piedalās *LEADER*/SVVA īstenošanā (piem., vai VRG tikušas iesaistītas *LEADER*/SVVA pasākuma veidošanā LAP ietvaros); un
* vai *LEADER* metodes piemērošana izpildes mehānismā ir uzlabojusi LAP rezultātus (iedarbīgāk sasniedzot lauku politikas PJ un LAP mērķus).

Kolektīvie dati tiek izmantoti, lai atbildētu uz programmas specifiskajiem vērtēšanas jautājumiem. Noslēgumā konstatējumi palīdzēs efektīvāk un iedarbīgāk izstrādāt un īstenot *LEADER*/SVVA.

|  |  |  |  |
| --- | --- | --- | --- |
|  | |  |  | | --- | --- | | **Ko darīt**   * Uzskatīt pievienoto vērtību par *LEADER*/SVVA neatņemamu sastāvdaļu * Domāt par uzlabotu daudzlīmeņu pārvaldību, paaugstinātu sociālo kapitālu un uzlabotiem LAP rezultātiem un iedarbību kā trim *LEADER*/SVVA pievienotās vērtības dimensijām * Izmantot līdzdalīgās metodes un triangulēt tās | **Ko nedarīt**   * Nepareizi uzskatīt pievienoto vērtību par izolētu *LEADER*/SVVA komponentu * Uzskatīt pievienoto vērtību par *LEADER*/SVVA netiešu iedarbību | |

* 2. Ziņošana par *LEADER*/SVVA vērtēšanu LAP līmenī

LAP līmenī par *LEADER*/SVVA vērtēšanas konstatējumiem ziņo kopā ar LAP vērtēšanas konstatējumiem gada īstenošanas ziņojumos (GIZ) un *ex post* vērtēšanas ziņojumā. Pēc izvēles var sagatavot arī atsevišķu vērtēšanas ziņojumu (piem., situācijā, kad tiek veikta patstāvīga *LEADER*/SVVA vērtēšana). Vērtēšanas konstatējumus var izplatīt dažādos formātos atkarībā no tā, kurām iesaistītajām personām tie ir adresēti.

Ziņošana gada īstenošanas ziņojumā (GIZ), izmantojot *SFC* veidni

*Atbildes uz kopējiem vērtēšanas jautājumiem GIZ, kas iesniedzami 2017. un 2019. gadā*

*LEADER*/SVVA parasti iekļauj programmā kā PJ 6B, bet saskaņā ar *LEADER*/SVVA intervences loģiku tā sniedz ieguldījumu arī citās PJ. Tādējādi par konstatējumiem attiecībā uz *LEADER*/SVVA ieguldījumu 2017. un 2019. gadā iesniedzamajos GIZ principā var ziņot visos ar PJ saistītajos kopējos vērtēšanas jautājumos (KNJ), kas iekļauti *SFC* veidnes 7. nodaļā. Attiecīgie ar PJ saistītie kopējie vērtēšanas jautājumi ir tie, attiecībā uz kuriem darbības, kas īstenotas ar SVVA stratēģijām, ir sniegušas primāro vai sekundāro ieguldījumu (sk. 2.3.1. nodaļu).

Par *LEADER*/SVVA ieguldījumu *SFC* veidnē ziņo šādi:

* vai nu kvantificē to kā proporcionālu daļu no vērtībām, kas sasniegtas kopējos rezultāta/mērķa rādītājos un papildu rādītājos, ja dalībvalstis tos izmantojušas, lai sniegtu atbildes uz KNJ[[47]](#footnote-47);
* vai novērtē kvalitatīvi, izmantojot teorijā bāzētas vai kvalitatīvās metodes[[48]](#footnote-48).

Par *LEADER*/SVVA **primāro ieguldījumu** atbilstoši pie PJ 6B (pēc noklusējuma) jāziņo 2017. un 2019. gadā iesniedzamos GIZ, galvenokārt atbildot uz KNJ Nr. 17 (sk. 2.3.1. nodaļu).

Par **sekundāro ieguldījumu** jāziņo, atbildot uz visiem ar to PJ saistītiem KNJ, kurā *LEADER*/SVVA sniegusi ieguldījumu. Attiecībā uz KNJ Nr. 4, 11, 12, 13 un 14[[49]](#footnote-49) sekundārais ieguldījums jānorāda arī kā proporcionāla daļa no bruto vērtībām, kas aprēķinātas par kopējiem un papildu rādītājiem, ko izmanto, lai atbildētu uz attiecīgajiem KNJ.

4. tabula. Ziņošana par *LEADER*/SVVA, atbildība par ziņošanu un mērķgrupas

|  |  |  |
| --- | --- | --- |
| **Ziņošanas formāts** | **Atbildīgais** | **Saņēmējs** |
| *LEADER*/SVVA vērtēšanas konstatējumi kā daļa no GIZ, kas iesniegts ar *SFC* (ES fondu pārvaldības sistēmas) veidni | VI | Eiropas Komisija |
| *LEADER*/SVVA vērtēšanas konstatējumi kā daļa no LAP *ex post* vērtēšanas ziņojuma | Vērtētāji | VI, Uzraudzības komiteja (UK), Eiropas Komisija |
| Patstāvīgs vērtēšanas ziņojums par *LEADER*/SVVA | Vērtētāji | VI, UK, Eiropas Komisija |
| *LEADER*/SVVA vērtēšanas konstatējumu kopsavilkumi | VI un vērtētāji | Dažādas *LEADER*/SVVA iesaistīto personu grupas, UK, VRG apvienības, saņēmēji, VLT u. c. |
| Īss *LEADER*/SVVA vērtēšanas konstatējumu kopsavilkums, kurā aplūkoti galvenie jautājumi | VI | Sabiedrība kopumā |

**Papildus** ar PJ saistītajiem KNJ *LEADER*/SVVA ieguldījums tiks ņemts vērtā atbildēs uz cita veida KNJ, piemēram:

* KNJ Nr. 19 par programmas sinerģijām —2017. gadā iesniedzamā GIZ 7. nodaļā;
* KNJ Nr. 29 par programmas ieguldījumu virzībā uz KLP mērķi "lauku ekonomikas un kopienu līdzsvarota teritoriālā attīstība", kā arī ieguldījumu nodarbinātības radīšanā un saglabāšanā — 2019. gadā iesniedzamā GIZ 7. nodaļā;
* citiem KNJ, kas saistīti ar ES līmeņa mērķiem, ja attiecināms — 2019. gadā iesniedzamā GIZ 7. nodaļā.

*Atbildes uz programmas specifiskajiem vērtēšanas jautājumiem 2017. un 2019. gadā iesniedzamajos GIZ*

Iespējams, ka VI iekļāvušas vērtēšanas plānā konkrētu vērtēšanas tēmu, kas saistīta ar *LEADER*/SVVA (piem., *LEADER* metodes vai viena vai vairāku SVVA principu vērtēšana), un papildinājušas to ar programmas specifisku(-iem) vērtēšanas jautājumu(-iem). Programmas specifiskuos vērtēšanas jautājumus vērtētājs var izstrādāt arī vēlākā posmā un vienoties par tiem ar VI. Abos gadījumos VI tiks lūgtas ziņot par saistītajiem vērtēšanas konstatējumiem īpašā tabulā (atbildes uz programmas specifiskajiem vērtēšanas jautājumiem) 2017. un 2019. gadā iesniedzamo GIZ 7. nodaļā.

*Ziņošana standarta gada īstenošanas ziņojumā*

Dalībvalstīm ir pienākums ziņot par visām ar *LEADER*/SVVA saistītām vērtēšanas darbībām, pabeigtām vērtēšanas un saziņas darbībām standarta GIZ 2. nodaļā. Ja VI ir nolēmusi veikt atsevišķu *LEADER*/SVVA vērtēšanu (koncentrējoties uz *LEADER*/SVVA kopumā vai uz konkrētu tās aspektu) un ja tā ir iekļauta LAP vērtēšanas plānā, VI tiks lūgts ziņot par šo vērtēšanu standarta GIZ 2. nodaļā par gadu, kad vērtēšana notika.

Ziņošana LAP *ex post* novērtējumā

Programmas pabeigšanas brīdī, taču ne vēlāk kā 2024. gadā, *LEADER*/SVVA novērtējumā LAP *ex post* vērtēšanas ietvaros ir jāpierāda tās ieguldījums LAP mērķu, rezultātu un ietekmes sasniegšanā un tās iedarbīguma un efektivitātes nodrošināšanā. Līdzīgi kā 2017. un 2019. gadā iesniedzamajos GIZ, arī *ex post* novērtējumā ir jāsniedz atjauninātas atbildes uz KNJ. Šajās atjauninātajās atbildēs jāatspoguļo visas *LEADER*/SVVA pabeigtās darbības un ieguldījumi. Turklāt *LEADER*/SVVA darbību ieguldījumus rādītāju vērtību sasniegšanā nepieciešams kvantificēt.

Patstāvīgas vērtēšanas ziņojums par *LEADER*/SVVA

Gadījumos, kad VI papildus obligātajām ar ES saistītajām vērtēšanas darbībām ir iekļāvusi vērtēšanas plānā arī patstāvīgu *LEADER*/SVVA vērtēšanu, sagaidāms, ka vērtētāji iesniegs VI pilnu vērtēšanas ziņojumu. Tajā būs ietverti konstatējumi, secinājumi un ieteikumi politikas veidotājiem un citām iesaistītajām personām par *LEADER*/SVVA izstrādes un īstenošanas uzlabojumiem attiecīgajās jomās.

Citi ziņošanas formāti

VI ir jāizplata vērtēšanas konstatējumi lietotājam draudzīgākā formātā salīdzinājumā ar oficiālo ES ziņojumu. Lai gan minētais ziņojums atspoguļo centienus padarīt informācijas apkopošanu un apstrādi ES līmenī efektīvāku, VI izmantotos formātus var pielāgot konkrētajai auditorijai un padarīt pievilcīgākus un lasītājam draudzīgākus. Šādi formāti var būt, piemēram, īss pārskats par vērtēšanas konstatējumiem, secinājumiem un rekomendācijām plašākai sabiedrībai vai uz vērtēšanas jautājumiem sniegto atbilžu saīsināta variants dažādām auditorijām. Īpašus kopsavilkumus var izmantot, lai ziņotu Uzraudzības komitejai vai dažādām iesaistīto personu apvienībām.

* 1. Informācijas izplatīšana par *LEADER*/SVVA vērtēšanu LAP līmenī un turpmākie pasākumi

*LEADER*/SVVA vērtēšanas konstatējumu izplatīšana

Vērtēšanas vērtība ir atkarīga no tās konstatējumu izplatīšanas, turpmākajiem pasākumiem un izmantošanas. **Vērtēšanas konstatējumu paziņošanai un izplatīšanai** ir izšķirīga nozīme, jo tā:

* paaugstina piederības līmeni;
* veicina zināšanu nodošanu par *LEADER*/SVVA ieguldījumu LAP mērķu sasniegšanā;
* apliecina *LEADER* metodes nozīmīgumu pievienotās vērtības radīšanā;
* nodrošina pārskatatbildību un vērtēšanas rezultātu izmantošanu lauku attīstības programmās.

*LEADER*/SVVA komunikācijas[[50]](#footnote-50) uz izplatīšanas[[51]](#footnote-51) sistēma ir integrēta plašākā LAP sistēmā. Ir svarīgi konkrēti noteikt, kuri vērtēšanas konstatējumi jādara zināmi dažādām *LEADER*/SVVA iesaistītajām personām. Lēmumu par galveno formātu un izplatīšanas kanāliem pieņem VI, kas var strādāt sadarbībā ar VLT. Ir jānodrošina vērtēšanas ziņojumu pieejamība visām attiecīgajām personām un sabiedrībai kopumā (piem., VI/ LAP tīmekļa vietnē). Vērtēšanas konstatējumus var izmantot tikai tādā gadījumā, ja tie tiek laikus un efektīvi paziņoti attiecīgajiem saņēmējiem.

Iedarbīgai komunikācijas un izplatīšanas stratēģijai vajadzētu:

* *LEADER*/SVVA rezultātu izplatīšanai izmantot sociālo mēdiju un jauno tehnoloģiju sniegtās priekšrocības;
* izmantot sanāksmes un darbseminārus tam, lai rosinātu diskusijas un tādējādi veicinātu labāku izpratni par vērtēšanas konstatējumiem un rekomendācijām un to interpretāciju;
* apvienot pieejas, kas ietver mutisku un rakstisku, formālu un neformālu komunikāciju.

Turpmākie pēcpasākumi attiecībā uz vērtēšanas rezultātiem

Vērtēšana ir stratēģiskās vadības rīks. Ja to izmanto efektīvi, ar vērtēšanas konstatējumu palīdzību tiek uzlabota *LEADER*/SVVA izstrāde un īstenošana un veicināta organizatoriskās mācīšanās kultūra, kā arī paaugstināta atbildība par rezultātiem.

Par vērtēšanas kvalitāti ir atbildīga VI. Ir daudz lielāka iespēja, ka labāku politikas izstrādi un efektīvāku izpildi veicinās augstas kvalitātes vērtēšana.

Pēcpasākumu mehānismi attiecībā uz *LEADER*/SVVA vērtēšanas rekomendācijām ir tie paši, kas attiecas uz LAP un ir aprakstīti [vadlīnijās "LAP rezultātu vērtēšana: kā sagatavoties ziņošanai par vērtēšanu 2017. gadā".](http://enrd.ec.europa.eu/evaluation/publications/guidelines-assessment-rdp-results-how-prepare-reporting-evaluation-2017_en)

2. *LEADER*/SVVA vērtēšana VRG līmenī
   1. Ko un kā vērtēt vietējā līmenī?

Ko un kā vērtēt vietējā līmenī?

Kā norādīts vadlīniju I DAĻĀ, *LEADER*/SVVA vērtēšanas darbību veikšanai vietējā līmenī ir gan obligātie, gan ieteicamie elementi (sk. 1.2.2. nodaļu). Attiecībā uz visaptverošu un skaidru vērtēšanu un pašvērtēšanu vadlīnijās sniegta informācija par to, kas uzskatāms par ļoti ieteicamu **praksi.**

**Šajās vadlīnijās uzmanība koncentrēta uz SVVA stratēģijām, ko finansē tikai ELFLA, t. i., VRG, kas saņem finansējumu tikai no ELFLA.**

Papildus **SVVA stratēģijas obligātajai vērtēšanai** vadlīnijās ieteikta vērtēšana vietējā līmenī attiecībā uz (sk. 1.2.2. nodaļu):

1. VRG iedzīvināšanu,
2. to, vai *LEADER*/SVVA izpildes mehānisms nodrošina *LEADER* metodi,
3. *LEADER*/SVVA pievienoto vērtību.

Lai gan šos komponentus no analītiskā viedokļa (sk. 1.2.3. nodaļu) ir noderīgi izšķirt, tie nav viegli atdalāmi. 13. attēlā ir attēlotas savstarpējās attiecības starp *LEADER* metodes īstenošanu, īpašu uzvaru liekot uz

* izpildes mehānismu gan LAP, gan VRG līmenī, un
* VRG darbībām:
* no teritorijas iedzīvināšanas plašākas perspektīvas un
* no SVVA stratēģijas īstenošanas tuvākas perspektīvas.

Uzskatāms, ka visi šie elementi apvienoti radīs *LEADER* pievienoto vērtību, kam jāizpaužas kā paaugstinātam sociālajam kapitālam un uzlabotai vietējai pārvaldībai, kā arī labākos projektu rezultātos.

Ietekmes līmenī paredzams, ka šī dinamika nodrošinās strukturālas izmaiņas jomā, kas atšķiras no tām, kurās tas būtu nodrošināts, nepiemērojot *LEADER* metodi. Šīm izmaiņām vajadzētu:

* būt labāk atbilstošām konkrētu iedzīvotāju grupu vajadzībām un vajadzībām, kas pastāv teritorijā kopumā;
* būt inovatīvākām salīdzinājumā ar to, kas tajā pašā jomā vai citviet līdzīgās jomās ir mēģināts iepriekš;
* būt jutīgākām pret vietējās attīstības globālajiem aspektiem (piem., attiecībā uz klimata pārmaiņām, resursu produktivitāti, videi draudzīgiem ražošanas modeļiem, demogrāfiju, migrāciju un sociālo kohēziju);
* būt ilgtspējīgākām (pretēji virspusējām un pakļautām riskam atgriezties iepriekšējā situācijā, beidzoties atbalstam);
* veicināt turpmākās pārmaiņas paredzētajā virzienā: šī pašvirzošā dinamika 15. attēlā ir norādīta ar divkāršām bultām.

Sociālā kapitāla palielināšanos var uzskatīt gan par *LEADER* pieejas īstenošanas galīgo ietekmi, gan par stimulu izmaiņām uzņēmējdarbības prasmēs, izmaiņām vietējo resursu (dabas, kultūras, vēstures) izmantošanā un to vērtības novērtēšanā, izmaiņām vietējo iestāžu (piem., pašvaldības) administratīvajā kapacitātē, piemēram, starpkopienu sadarbība u. c., izmaiņām institucionālā kapacitātē (iespēja zināšanas izmantot, veidot un saglabāt attiecīgajā teritorijā), neaizsargāto grupu interešu aizstāvībai, sadarbības un tīklu veidošanas iespēju nodrošināšanai, tādu publisko labumu pārvaldībai un apsaimniekošanai kā daba un vide, ainavas, ūdens, kultūras mantojums, sabiedriskā telpa pilsētās un ciematos.

Sociālais kapitāls izpaužas galveno iesaistīto personu kolektīvajā spējā radīt un attīstīt jaunas idejas un risinājumus, kā arī formālos un neformālos tīklos, kas, piemēram, nodrošina iespēju pieredzes apmaiņai starp dažādām sociālajām grupām un dažādu veidu teritorijām utt.

***LEADER*/SVVA pievienotā vērtība** vietējā līmenī tiek radīta ar dažāda **veida VRG darbībām,** kas tiek īstenotas saskaņā ar ***LEADER* metodi**. Šie dažādie VRG darbību veidi ietver vismaz[[52]](#footnote-52):

* **SVVA stratēģijas sagatavošanu, projektu atlasi un īstenošanu,** kasir vissaskatāmākā VRG darbība. Tā attiecas uz darbībām, kas saistītas ar komunikāciju un atbalsta sniegšanu projektu ģenerēšanai, izstrādei, īstenošanai, uzraudzībai un sadarbības projektiem;
* **VRG teritorijas iedzīvināšanu,** kas var ietvert dažāda veida iniciatīvas, kuras var būt:
* saistītas ar SVVA stratēģijas īstenošanu[[53]](#footnote-53), vērstas uz vietējiem dalībniekiem un viņu vēlēšanos risināt problēmas, īstenojot projektus, kam atbalstu nodrošina *LEADER*/SVVA stratēģija (piem., integrētas investīcijas, kas pastiprina konkurētspējas priekšrocības attiecīgajā teritorijā; investīcijas vietējos pakalpojumos un infrastruktūrā un to lietderība);
* ne tieši saistītas ar SVVA stratēģiju vai konkrētu projektu, vērstas uz teritoriju un iedzīvotājiem kā tādiem (piem., veicināt apmaiņu iesaistīto personu starpā, kā paredzēts tiesiskajā regulejumā, paaugstināt informētību par vietējo (dabas un kultūras) mantojumu.

13. attēls. Saiknes starp izpildes mehānismu, VRG darbībām un pievienoto vērtību



Avots: Eiropas vērtēšanas palīdzības dienests lauku attīstībai, 2017.

***LEADER*/SVVA izpildes mehānisms** nodrošina institucionālo struktūru, kas plešas no Eiropas līmeņa līdz vietējam līmenim. Saskaņā ar noteikumiem, kas noteikti ELFLA regulā, īpaši attiecībā uz 19. pasākumu, to galvenokārt veido vadošās iestādes, kas atbildīgas par valsts un reģionālajām LAP. Šajā iepriekš noteiktajā satvarā VRG var pieņemt un noteikt pati savus noteikumus un procedūras (projektu atlases kritēriji, mērķsaņēmēju profili utt.), lai īstenotu savas darbības un apmierinātu teritorijas vajadzības (sk. 2.3.1. nodaļu).

***LEADER* metodi** (sk. 1.1.1. nodaļu) paredzēts piemērot pat pirms jebkādu darbību uzsākšanas attiecīgajā teritorijā — veidojot VRG, sagatavojot SVVA stratēģiju, bet galvenokārt sākotnēji izveidojot LAP/ *M*19 izpildes mehānismu, kura ietvaros VRG izstrādā savu vietējo SVVA stratēģijas izpildes sistēmu. VRG var mainīt savus noteikumus un procedūras īstenošanas laikā.

*LEADER*/SVVA izpildes mehānisma vērtēšana ļauj noteikt nepilnības un problēmas, kas saistītas ar LAP un VRG līmenī izveidotajiem noteikumiem un procedūrām, un tādējādi atvieglot *LEADER* metodes nosargāšanu.

Visus iepriekš norādītos VRG darbību veidus īsteno ar ieguldījumiem (piem., ESI fondi). Tie rada taustāmus iznākumus (piem., darbību, tehnoloģiju, ēku un citu aktīvu daudzums, apmācītie cilvēki), taustāmus un netaustāmus rezultātus (piem., vairāk darbvietu, jauni uzņēmumi, produkti, pakalpojumi, jaunas prasmes, zināšanas), kā arī taustāmu un netaustāmu iedarbību (piem., labāki ienākumi, labāka nodarbinātības struktūra, labāks sociālais kapitāls).

Kaut gan iepriekš norādītos iznākumus, rezultātus un iedarbības, principā, var radīt arī ar parastiem LAP pasākumiem, paredzams, ka stratēģijas, kas īstenotas saskaņā ar *LEADER* metodi, radīs pievienoto vērtību. Pievienotā vērtība vietējā līmenī tiek radīta kā **paaugstināts sociālais kapitāls, uzlabota vietējā pārvaldība un uzlaboti rezultāti**.

Pievienotās vērtības vērtēšana parāda, kādi papildu ieguvumi (paaugstināts sociālais kapitāls, uzlabota vietējā pārvaldība, uzlaboti rezultāti) ir radīti, pateicoties pienācīgai *LEADER* metodes piemērošanai visās VRG darbībās.

**Kā var pamanīt pievienoto vērtību?**

|  |  |
| --- | --- |
| Paredzams, ka SVVA principu piemērošana paaugstinās sociālo kapitālu un uzlabos vietējo pārvaldību VRG jomā, ierosinot galveno dalībnieku un iedzīvotāju rīcības izmaiņas. **Rīcības izmaiņas** var būt saistītas ar i) nepieciešamajiem garīga rakstura modeļiem un uzskatiem (motivācija, pašcieņa), lai iesaistītos rīcībā; ii) atsevišķo un kolektīvo dalībnieku spējām un kapacitāti (uzticēšanās, savstarpējība, sadarbība un tīkli); iii) jaunām iespējām (t.i. piekļuve resursiem un sociālajam atbalstam (prasmes, zināšanas, padoms)). | |
|  | Rīcības izmaiņu veidu un virzību var vērtēt dažādos veidos. Noteiktu rīcību var i) pastiprināt; ii) mazināt, iii) veicināt, iv) uzlabot vai pat v) saglabāt, neraugoties uz negatīvu spiedienu. |
| **Uzlabota vietējā pārvaldība** var izpausties kā i) gatavība paplašināt lēmumu pieņemšanas procesus, ietverot plašākas sabiedrības daļas un vairāk ieinteresēto personu, ievērojot sociālo, ģeogrāfisko un dzimumu līdzsvaru, ii) spēja un kapacitāte pieņemt kopīgu teritorijas vadīšanu, iii) spēja pārvaldīt līdzekļus no dažādiem publiskiem un privātiem avotiem, iv) labāka spēja veidot partnerības un sadarbīgu vadību, aktīva loma daudzlīmeņu pārvaldības veidošanā u. c.  Vēlamās izmaiņas **sociālajā kapitālā** un vietējā pārvaldībā ir jāizsaka jau VRG darbību sagatavošanas laikā (piem., jāapraksta SVVA stratēģijas intervences loģikā vai sadarbības projektu un dažādu iedzīvināšanas darbību pamatojumā). |  |
| Gadījumos, kad paredzētās izmaiņas sociālajā kapitālā un intervences loģikā VRG darbībās neizpaužas, vērtēšanas vai pašvērtēšanas grupa var i) vai nu padarīt tās skaidri redzamas (t. i., atvasinātas no VRG īstenotajām darbībām), vai ii) mēģināt veikt novērojumus, vienlaicīgi izmantojot dažādas vērtēšanas metodes. | |
|  | Visbeidzot, *LEADER* pievienotajai vērtībai ir jāizpaužas arī kā **uzlabotiem rezultātiem** (t. i., īstenoto projektu veidam un kvalitātei jānodrošina atšķirība no tiem, kas būtu tikuši īstenoti citu programmu/ pasākumu ietvaros). |
| Šīs atšķirības var būt izteiktas kā jauni projektu veicinātāji, citi projektu veidi, kas rodas tāpēc, ka ir pazemināts slieksnis finansējuma saņemšanai, kā projekti, kam ir spēcīgāks un ilgstošāks atbalsts vietējo iedzīvotāju vidū, jo tie labāk atbilst viņu vajadzībām un ir pamatoti vietējās struktūrās, un tas padara šos projektus un papildu iedarbību, ko tie var izraisīt, ilgtspējīgāku. Šāda veida salīdzinošo analīzi nav viegli veikt apstākļos, kur katrs projekts ir vienreizējs, taču ja šis jautājums rodas diskursa apstākļos (piem., mērķgrupā), vērtētājs saņems ticamas atbildes, jo vietējie dalībnieki parasti ir informēti par atšķirību, kādu nodrošina *LEADER* metode salīdzinājumā ar citām (vai iepriekšējam) atbalsta darbībām. | |

Kā vērtēt vietējā līmenī?

**Vērtēšanas process VRG līmenī ir lielā mērā analogs procesam LAP līmenī** (sk. 2.1. nodaļu)**.** Veicot vērtēšanas darbības, kā aprakstīts nākamajās nodaļās, VRG jāveic dažu izvēlēto galveno jautājumu analīze.

2014.–2020. gada periodā ir jaunas tiesiskās prasības saistībā ar VRG līmenī īstenoto darbību uzraudzību un vērtēšanu. Tāpēc vietējām iesaistītajām personām var būt nepieciešams konkrēts atbalsts šo uzdevumu izpildei. Galvenais dalībnieks, kas atbildīgs par atbalsta sniegšanu VRG uzraudzības un vērtēšanas darbību veikšanā, ir VI, kas var deleģēt šā pienākuma atsevišķas daļas citām iesaistītajām personām, piemēram, VLT, MA vai citām publiskām struktūrām. Iespējamo VRG atbalsta darbību piemēri ir apkopoti 3.2. līdz 3.5. nodaļu noslēgumā tekstlodziņos.

14. attēls. Galvenie jautājumi, uz kuriem jāsniedz atbildes vērtēšanas posmos



*Avots: Eiropas vērtēšanas palīdzības dienests lauku attīstībai, 2017.*

* 1. 1. SOLIS. VRG līmenī īstenojamo vērtēšanas darbību plānošana



a. Sniegt uzraudzības un vērtēšanas kārtības aprakstu (obligāts)

Saskaņā ar tiesisko regulējumu SVVA stratēģijas **uzraudzības un vērtēšanas kārtības apraksts** ir obligāts uzdevums visām VRG. Aprakstā vēlams norādīt, kāda veida vērtēšanas darbības VRG izvēlēsies SVVA stratēģijas vērtēšanai. Papildus tam, ir jānorāda precīza informācija par vērtēšanas darbību nolūku, konkrēti koordinācijas mehānismi un iesaistīto dalībnieku atbildība. Var aprakstīt konkrētas tēmas un darbības. Jāiekļauj noteikumi, kuri nodrošinātu, ka vajadzīgajā laikā ir pieejami nepieciešamie dati. Visu darbību koordināciju var papildināt vērtēšanas/ pašvērtēšanas procesa laika grafiks. Noderīgi var būt arī mehānismi kapacitātes veidošanai un turpmākajām darbībām, kā arī vērtēšanas rezultātu paziņošanai.

Ieteicams uzraudzības un vērtēšanas kārtību aprakstīt **vērtēšanas plāna** formā kā daļu no SVVA stratēģijas. Vadošās iestādes var noteikt prasību minimumu šādam VRG līmeņa vērtēšanas plānam. Vērtēšanas plāna iespējamais saturs ir aprakstīts nākamajās sadaļās.

b. Lemt par vietējā līmenī īstenotu vērtēšanas darbību konkrētu kārtību (ieteicams)

**Vērtēšanas darbības vietējā līmenī var izpausties vērtēšanas vai pašvērtēšanas formā** (sk. arī 1.2.2. nodaļu). Vērtēšanas darbību izvēlei un to aprakstam tomēr jābūt atbilstošam attiecīgajām VI prasībām.

c. Aprakstīt vērtēšanas/ pašvērtēšanas nolūku un mērķus (ieteicams)

Ir svarīgi, lai VRG pašas skaidri formulētu, **kāpēc** tās veic vērtēšanas darbības (nolūks). VRG var izvirzīt par mērķi uzlabot savu darbību caurskatāmību un atbildību, parādīt to iznākumus un sasniegumus vai veicināt mācīšanos, kā labāk veidot un īstenot turpmākās VRG darbības.

d. Vienoties par vērtēšanas/ pašvērtēšanas darbību organizāciju un koordināciju (ieteicams)

**Uzraudzības un vērtēšanas kārtības aprakstos** VRG sniedz precīzu informāciju par to, kā tiek organizētas un koordinētas uzraudzības un vērtēšanas darbības. VRG **pārvaldības struktūrā** var, piemēram, iekļaut par uzraudzību un vērtēšanu atbildīgo vadītāju, izveidot VRG uzraudzības komiteju var darba grupu VRG pašvērtēšanai.

**Koordinācijai VI un VRG starpā** ir jānodrošina, ka tiek izveidotas saiknes ar LAP uzraudzību un vērtēšanu (piem., izmantojot kopīgu informācijas sistēmu ar LAP, lai apkopotu datus un informāciju uzraudzības un vērtēšanas darbībām vietējā līmenī).

VRG tomēr ir vietējā līmenī jānodrošina laba uzraudzības un vērtēšanas darbību koordinācija. Turklāt, ja VRG veic vērtēšanu un arī pašvērtēšanu, abas darbības ir jākoordinē (piem., izmantojot vienu un to pašu vērtēšanas jautājumu, rādītāju un uzraudzības datu kopumu un veicot koordināciju ar konstatējumiem, kas izmantojami ziņojumu sagatavošanai vietējā līmenī) (sk. 1.2.2. nodaļu).

e. Plānot vērtēšanas/ pašvērtēšanas tēmas un darbības (ieteicams)

Vērtēšanas tēmas veido pamatu VRG specifisko vērtēšanas jautājumu formulēšanai.

**Specifiskās vērtēšanas darbību** **tēmas** var noteikt VRG:

* SVVA stratēģijas sasniegumu novērtējums (stratēģijas rezultāti, ietekme un to iedarbīgums un efektivitāte stratēģijas mērķu sasniegšanā), (VRG līmenī īstenotais ietekmes novērtējums ir drīzāk ietekmes aplēse, nevis mērījums);
* Novērtējums par pievienoto vērtību, kas radīta ar izpildes mehānismu un iedzīvināšanas darbībām;
* citu VRG izvēlētu tēmu novērtējums (piem., vietējo partnerību kvalitāte, vadības efektivitāte, specifiski galvenie projekti/ iniciatīvas, vietējā identitāte).

**Kopējās vērtēšanas/ pašvērtēšanas tēmas** var izstrādāt arī VRG grupa. Tas ir īpaši noderīgi, ja vairākas VRG kopā īsteno sadarbības projektus vai tīklu veidošanu konkrētās jomās.

**Uzraudzības un vērtēšanas darbības** var aprakstīt soļu secībā: vērtēšanas darbību sagatavošana, strukturēšana un izpildīšana, ziņojumu sagatavošana, vērtēšanas konstatējumu izplatīšana un turpmākās darbības. VRG ir jāapraksta, kā šīs darbības tiks organizētas, īstenotas un atbalstītas.

f. Nodrošināt datus un informāciju vērtēšanai/ pašvērtēšanai (ieteicams)

**VRG uzraudzības kārtībai** ir jānodrošina, ka noteikto vērtēšanas darbību veikšanai ir pieejami visi vajadzīgie dati un informācija. Tas ietver piekļuves nodrošināšanu LAP darbību datubāzei, papildu kvantitatīvās un kvalitatīvās informācijas apkopošanu par VRG specifiskajiem rādītājiem.

Par labu praksi uzskatāma **integrēta/ kopīga datubāze** VI un VRG starpā, jo tā atvieglo SVVA stratēģijas novērtēšanu. Ar tās palīdzību SVVA stratēģijas uzraudzība tiek sasaistīta ar uzraudzību un vērtēšanu LAP līmenī. Vienota informācijas sistēma ļauj labāk koordinēt informāciju LAP līmenī veicamajiem novērtējumiem. Turklāt ir iespējams izmantot vienu un to pašu datu bāzi vērtēšanai/ pašvērtēšanai VRG līmenī, vienlaicīgi iekļaujot šajā sistēmā arī datus, kas apkopoti par VRG specifiskajiem rādītājiem. Ieteicams nodrošināt VRG pilnu piekļuvi integrētajai/ kopīgajai datubāzei un iespēju izmantot šos datus.

g. Nodrošināt vērtēšanas darbībām vajadzīgo kapacitāti vietējā līmenī (ieteicams)

Jāorganizē un jāīsteno to **dažādo ieinteresēto personu apmācība, kuras ir iesaistītas** ***LEADER*/SVVA vērtēšanas darbībās** vietējā līmenī (piem., VRG uzraudzības komiteja, VRG vadības grupa, VRG vadības personāls, valdes locekļi).

h. Pieņemt lēmumu par vērtēšanas/ pašvērtēšanas laika grafiku (ieteicams)

**Ir būtiski, lai VRG plānotu laika grafiku attiecībā uz visiem uzraudzības un vērtēšanas darbību posmiem,** ideālā gadījumā sasaistot to ar LAP uzraudzības un vērtēšanas atskaites punktiem. VI var arī ierosināt vietējām rīcības grupām pielāgot savas SVVA stratēģijas vērtēšanas darbības laika grafikam, kas ir spēkā attiecībā uz LAP rezultātu vērtēšanu 2017. gadā, LAP rezultātu un ietekmes vērtēšanu 2019. gadā un *ex post* vērtēšanu. VI var arī piedāvāt iespēju mainīt SVVA stratēģiju, pamatojoties uz vērtēšanas darbību konstatējumiem un ieteikumiem.

i. Plānot komunikāciju un turpmākos pēcpasākumus, kas izriet no vērtēšanas darbībām (ieteicams)

**Vērtēšanas konstatējumi jādara zināmi** mērķauditorijai VRG teritorijā (VRG dalībnieki un iedzīvotāji) un ārpus tās (VI, VLT, citas VRG). To var izdarīt dažādām mērķauditorijām dažādos formātos sagatavota ziņojuma formā. Ziņojums VI var būt visaptverošākais dokuments, bet konstatējumu paziņošana VRG dalībniekiem un plašākai auditorijai var tikt sagatavota lietotājam draudzīgākā formā (piem., prezentācija, brošūra, tīmekļa vietne vai video).

**Būtisks ir atbalsts plānošanai un vērtēšanas rezultātu paziņošanai**. Vērtēšanas komunikācijas plānā parasti tiek noteiktas komunikācijas darbību mērķauditorijas un definēts, kas tiks darīts zināms kam un kurā posmā (sk. 15. attēlu).


j. Aprakstīt vērtēšanas darbībām plānotos resursus (ieteicams)

VRG ir pienākums finansēt uzraudzības un vērtēšanas darbības no savām darbības izmaksām[[54]](#footnote-54). Paturot prātā, ka resursi ir ierobežoti, nepieciešams tos rūpīgi plānot.

15. attēls. Ar vērtēšanu saistīto komunikācijas darbību plānošana



*Avots: Eiropas vērtēšanas palīdzības dienests lauku attīstībai , 2016.*



* 1. 2. SOLIS. Sagatavot vērtēšanas darbības VRG līmenī



a. Sagatavoties VRG darbību vērtēšanai (ieteicams)

1. Pārbaudīt SVVA stratēģijas intervences loģikas konsekvenci (ieteicams)

SVVA stratēģijas īstenošana ir vissvarīgākā VRG darbība. Ar šīs stratēģijas palīdzību VRG plāno panākt izmaiņas VRG teritorijā tās iedzīvotāju labā. Darbības ir izstrādātas individuāli, lai risinātu svarīgākās vajadzības. Tās darbojas vietējo mērķu sasniegšanas labā un nodrošina paredzamos rezultātus un ietekmi, kas sniedz ieguldījumu *LEADER*/SVVA pievienotās vērtības radīšanā vietējā līmenī. Tāpēc, vērtējot stratēģiju, ir svarīgi aplūkot, kādā mērā ir sasniegti vietējie stratēģiskie mērķi (iedarbīgums) un ar kādām izmaksām rezultāti/ ietekme ir panākti (efektivitāte).

Sākumpunkts ir **SVVA stratēģijas intervences loģikas iekšējās un ārējās konsekvences pārbaude**. Intervences loģika parasti jau ir izstrādāta SVVA stratēģijas sagatavošanas laikā. Tās koherencei un nozīmīgumam būtu jābūt pārbaudītam VRG atlases procesā saskaņā ar LAP VI uzdevumu. Taču tā kā var būt notikušas izmaiņas VRG teritorijā vai politikas izstrādē, ir noderīgi aplūkot intervences loģiku atkārtoti. Konsekvences pārbaude ietver turpmāk minētos aspektus.

* SVVA stratēģijas konsekvences pārbaude, izmantojot atjauninātu VRG teritorijas SVID analīzi (vērtēšanas/ pašvērtēšanas laikā), un vajadzību novērtējums (**nozīmīgums)**.Stratēģijas mērķiem un paredzamajiem rezultātiem un ietekmei[[55]](#footnote-55) ir jāatspoguļo VRG teritorijas vajadzības.
* SVVA stratēģijas **saskaņotības** pārbaude, analizējot, vai plānotās darbības un budžeti ir pietiekami, lai nodrošinātu paredzamos iznākumus, rezultātus un ietekmi. Vai darbības sniegs ieguldījumu stratēģijas mērķu hierarhijas sasniegšanā (iekšējās konsekvences pārbaude)? Vai tās ir saskaņotas ar teritoriālās attīstības mērķiem, kas noteikti valsts/ reģionālajā līmenī (ārējās konsekvences pārbaude)? Vai paredzamie iznākumi radīs paredzamos rezultātus un ietekmi (vertikālā konsekvence)? Kādā mērā radusies iedarbība atbilst stratēģiskajiem mērķiem (horizontālā konsekvence)?

Ja tiek konstatētas neatbilstības, intervences loģika ir jāpārskata, izpildot šādus soļus:

* mērķu hierarhijas, paredzēto iznākumu un rezultātu pārskatīšana (t. i., iespējamo izmaiņu apsvēršana) attiecībā uz to nozīmīgumu konstatēto vajadzību risināšanai un potenciāla atraisīšanai;
* mērķuu, paredzamo iznākumu un rezultātu pielāgošana, papildināšana vai pārformulēšana, ja arhitektūrā redzami trūkumi vai neskaidrības;
* pieņemtās SVVA stratēģijas intervences loģikas vertikālās un horizontālās konsekvences pārbaude[[56]](#footnote-56) attiecībā pret VRG teritorijas vajadzībām un plašākiem reģionālā/ valsts/ ES līmeņa mērķiem.

1. Saistīt intervences loģiku ar SVVA stratēģijas vērtēšanas elementiem (ieteicams)

SVVA stratēģijas vērtēšanu/pašvērtēšanu veic, izmantojot vērtēšanas jautājumus, sprieduma kritērijus un rādītājus.Parasti šos vērtēšanas elementus izstrādā VRG[[57]](#footnote-57).

**Vērtēšanas jautājumos** ir jautāts, kādā mērā ir sasniegti stratēģijas mērķi. **Sprieduma kritēriji** definē šo mērķu sasniegšanas panākumus. **Rādītājus** izmanto, lai apkopotu pierādījumus, kuri vajadzīgi, lai atbildētu uz vērtēšanas jautājumiem.

Vērtēšanas elementiem jābūt saskaņotiem ar mērķiem un paredzamajiem rezultātiem, kas noteikti stratēģijas intervences loģikā. Piemēram, ja mērķis ir "stimulēt jaunu mikrouzņēmumu veidošanos un uzlabot pašreizējo konkurētspēju pārtikas sektorā, sniedzot atbalstu diversifikācijai un pievienotās vērtības radīšanai", vērtēšanas elementi var būt tādi, kā parādīts nākamajā rīkā.

16. attēls. SVVA intervences loģikas un vērtēšanas elementu konsekvences pārbaude



*Avots: Eiropas vērtēšanas palīdzības dienests lauku attīstībai, 2017.*

**SVVA stratēģijas vērtēšanai izmantojamo vērtēšanas elementu piemēri   
(obligāts komponents)**

|  |  |  |  |
| --- | --- | --- | --- |
| **Vērtēšanas jautājumi** | **Sprieduma kritēriji** | **Rādītāji** | |
| **Iznākuma rādītāji** | **Rezultāta rādītāji** |
| "Cik lielā mērā ar SVVA stratēģijas palīdzību izdevies stimulēt jaunu mikrouzņēmumu veidošanos un pastāvošo uzņēmumu konkurētspējas paaugstināšanos?" | * Ir izveidoti mazie uzņēmumi * Mazie uzņēmumi ir dažādojuši savu saimniecisko darbību * Ir palielinājusies mazo uzņēmumu produktu/ piedāvājumu dažādība * Ir attīstīti mazie uzņēmumi * Ir paaugstinājusies klientu dažādība | * Atbalstīto mazo uzņēmumu skaits * Atbalstīto mazo uzņēmumu izstrādāto jauno produktu/ piedāvājumu skaits * Kopējās investīcijas atbalstītajos projektos | * Atbalstītajos projektos izveidoto darbvietu skaits * Bruto pievienotā vērtība atbalstītajos mazajos uzņēmumos * Klientu skaita un veidu pieaugums |

Ja mērķis ir “veicināt uzņēmējdarbību un veidot jaunus uzņēmumus, pamatojoties uz vietējo resursu vērtības izmantošanu un mārketingu”, panākumi, kas izteikti ar sprieduma kritēriju palīdzību, būtu: **“**vairāk jaunu uzņēmumu,kas veic vietējo produktu galīgo apstrādi un lielāka vietējo produktu proporcionālā daļa tirgū”. Rādītāji, lai apkopotu šos pierādījumus, būtu uzņēmumu skaits, jaunu vietējo galaproduktu skaits, vietējo produktu proporcionālā daļa vietējā tirgū.

**VRG** pirms vērtēšanas uzsākšanas **būtu jāpārbauda konsekvence** starp SVVA stratēģijas intervences loģiku un vērtēšanas jautājumiem un rādītājiem. Konsekvence pastāv, ja SVVA stratēģijas mērķi ir aptverti ar horizontālajiem un specifiskajiem vērtēšanas jautājumiem. Vērtēšanas jautājumus vislabāk noteikt ar sprieduma kritērijiem un sasaistīt ar ietekmes/rezultāta rādītājiem, kurus izmanto, lai mērītu stratēģijas ietekmi un rezultātus[[58]](#footnote-58).

Šī pārbaude palīdzēs VRG saprast, vai ir kādas konsekvences nepilnības starp SVVA stratēģijas intervences loģiku un vērtēšanas elementiem (vērtēšanas jautājumi, sprieduma kritēriji un rādītāji). Ja tiek konstatētas nepilnības, VRG ir jāpārskata/ jāpilnveido vērtēšanas elementi.

b. Izstrādāt vērtēšanas jautājumus un rādītājus *LEADER*/SVVA izpildes mehānisma un iedzīvināšanas darbību vērtēšanai (ieteicams)

Īstenošanas posmā *LEADER* metodes ievērošana ir jānodrošina ar atbilstoša izpildes mehānisma mijiedarbību ar intensīvām iedzīvināšanas un spēju veidošanas darbībām.

*LEADER*/SVVA izpildes mehānisms ir būtisks pienesums *LEADER*/SVVA īstenošanai vietējā līmenī. Lielā mērā to nosaka VI, bet lielākajai daļai VRG ir zināmas iespējas izpildes mehānismu veidot un pielāgot. Tāpēc vērtētājam ir jācenšas pēc iespējas izšķirt abas sfēras. LAP/*M*19 izpildes mehānisms ir jāvērtē kā atbilstošais konteksts (kas veido virzošos un/vai kavējošos faktorus).

ES tiesiskajā regulējumā ir noteikts, ka 2014.–2020. gada plānošanas periodā vairāk uzmanības jāvelta iedzīvināšanai un spēju veidošanai (piem., ar skaidru sagatavošanās atbalsta un *LEADER* uzsākšanai vajadzīgā atbalsta nodrošināšanu; skaidru līdzekļu iedalīšanu iedzīvināšanas pasākumiem un darbības izmaksu un iedzīvināšanas budžeta palielināšanu līdz 25% no kopējiem publiskajiem izdevumiem, kas radušies ar SVVA stratēģiju). Iedzīvināšana un spēju veidošana koncentrē uzmanību uz informācijas apmaiņu iesaistīto personu starpā, informācijas sniegšanu, stratēģijas veicināšanu, potenciālo saņēmēju atbalstu darbību izstrādē un pieteikumu sagatavošanā.

*LEADER* metodes piemērošanas tūlītēja iedarbība ir vietējās attīstības stratēģijas laba īstenošana. Ilgāka termiņa iedarbību veido galvenokārt mācīšanās, kas panākta individuālā un organizācijas līmenī (spēju veidošana, prasmju pieaugums, uzticēšanās veidošana, evolucionāras izmaiņas vietējo tīklu un kopienu darbībā, regulējuma un prakses uzlabošanās utt.), un ieguvumi, kas saistīti ar sociālā kapitāla paaugstināšanos un vietējās pārvaldības uzlabošanos (un citiem pozitīvu ārējo aspektu veidiem).

Tradicionālo vērtējošo analīzi, kas balstīta uz cēloņsakarību un ietekmes saišu kvantitatīviem mērījumiem, izmantot var būt apgrūtinoši, un tā var nebūt pietiekami piemērota vairāku iemeslu dēļ.

* Pirmkārt, vietējos attīstības projektos bieži nav skaidri noteikta paredzamā iedarbība no pārvaldības vai organizatoriskās mācīšanās viedokļa. Tā pastāv, bet ir netieša

17. attēls. *LEADER* metodes sasaistīšana ar izpildes mehānismu vietējā līmenī (piemērs)



Avots: Eiropas vērtēšanas palīdzības dienests lauku attīstībai, 2017.

* (nedeklarēta) un neskaidra (nav lokalizēta tādā ziņā, ka konkrētās iesaistāmās kopienas tiek noteiktas īstenošanas posmā, nevis izstrādes posmā).
* Galvenos iesaistītos faktorus, piemēram, uzskatu maiņa un savstarpējās uzticēšanās pakāpe, politiskā, organizatoriskā un institucionālā kultūra, ir grūti izmērīt.
* Ir ļoti grūti noteikt vidēja līdz ilga termiņa iedarbības veidu un piesaistīt to ekskluzīvi konkrētam projektam (neto iedarbība), jo
* mijiedarbība starp dažādiem dalībniekiem ir sarežģīta, un to grūti raksturot ar lineāras cēloņsakarības dinamiku;
* turklāt, ņemot vērā to, ka dalībnieki vienā un tajā pašā teritorijā un vienā un tajā pašā laikā saņem virkni stimulu sadarbības un tīklu veidošanai (paaugstināt jaundibinātu uzņēmumu dinamiku, vairāk mācīties un piedalīties kultūras pasākumos, iesaistīties jaunās partnerībās u. c.), vai ir jēga mēģināt saprast, kādā mērā katrs no tiem ir ietekmējis nākotnes rīcību?

Skaidrs, ka jo vairāk analīze attālinās no procesiem, jo neskaidrāka kļūst kopējā aina. Tāpēc ir nepieciešams nodrošināt stabilu pamatu iedzīvināšanas procesa un **izpildes mehānisma analīzei rezultātu līmenī** ar divējādu nolūku. No vienas puses, sniegt kopainu, kas interpretējama izmērāmu "mērķa rezultātu" izpratnē, lai sekotu progresam un aptvertu tūlītējo ietekmi, un, no otras puses, apkopot papildu informācijas kopumu (dalībnieki, tīkli, evolucionārie procesi utt.), lai varētu labāk konstatēt un analizēt vidēja līdz ilga termiņa iedarbību pievienotās vērtības izpratnē.

Pamatā tas nozīmē, ka jānovērtē, cik iedarbīgi VRG mijiedarbojas ar savu teritoriālo sistēmu, lai sasniegtu attīstības mērķus saskaņā ar *LEADER*/SVVA stratēģiju. Šāda veida mijiedarbība ietver konkrētu spēju dažādas kategorijas:

* vietējās partnerības kohēzija — tā ir spēja veicināt atbilstošu vietējās partnerības sastāvu, nodrošinot, ka tajā pārstāvēta institucionālā, sociālā un ekonomiskā atsauces sistēma tās dažādos komponentos, kas ir proaktīva. Tas nozīmē, ka iedarbīga organizatoriskās mācīšanās procesa panākšanai, kurā partnerība kļūst par koalīciju, kas var veicināt inovāciju, lai uzlabotu kopējās stratēģijas un pievienotu tām lielāku vērtību, ir jāatvieglo attiecības starp partneriem, veidojot uzticēšanās atmosfēru un saņemot atbilstošu līdzdalības kvalitāti;
* darbība "no apakšas uz augšu" ir "vietējais tīklu veidošanas" kapitāls, ko veido pieredze, uzticamība, reputācija, pārredzamība, saziņa un attiecības. Tieši komunikācijas kanālu tīkls nodrošina zināšanu apzināšanos un iespēju ar tām dalīties (zināšanu apvienošana), tādējādi atvieglojot uzklausīšanas un interpretācijas darbu, vietējā potenciāla konstatēšanu, kopīgā redzējuma veidošanu un sociālās enerģijas mobilizēšanu attīstības mērķu sasniegšanai;
* gatavība inovācijas veicināšanai — vide, kas nodrošina iespēju izpildes mehānismam veicināt inovatīvu un eksperimentālu projektu veidošanos un/vai paaugstināt inovāciju atbalstīto projektu ietvaros (piem., ar daudznozaru pieejas vai sadarbības palīdzību);
* sadarbība un tīklu veidošana — spēja mijiedarboties ar ārējiem dalībniekiem vai kļūt par uzticamu partneri, veicināt sadarbības iniciatīvas ar citām teritorijām, lai stiprinātu vietējās darbības un saistītos ar "pārteritoriālajiem tīkliem", kas darbojas sektoros, kuri saistīti ar vietējās attīstības stratēģijas galvenajiem elementiem.

Nākamajā tabulā parādīts, kurus vērtēšanas elementus var izmantot, lai vērtētu šāda veida procesus.

**Vērtēšanas jautājumi, sprieduma kritēriji un rādītāji, ar kuriem vērtēt   
izpildes un iedzīvināšanas kombinētos rezultātus. Piemēri.**

|  |  |  |  |
| --- | --- | --- | --- |
| Vērtēšanas jautājumi | Sprieduma kritēriji | Rādītāji | |
| Iznākuma rādītāji | Rezultāta rādītāji |
| *Cik lielā mērā izpildes mehānisms un iedzīvināšanas pasākumi nodrošināja pievienotās vērtības radīšanu?* | Nodrošināta attiecīgo lauku attīstības ieinteresēto personu iesaistīšanās partnerībā | * VRG dalībnieku skaits un dažādība * Attiecīgo ieinteresēto personu līdzdalība partnerības darbībās | * Uztverto izmaiņu proporcija sadarbības rīcībā un lēmumu pieņemšanā partneru starpā |
|  | Vietējās kopienas (ekonomisko un sociālo interešu grupu un publisko un privāto iestāžu pārstāvju) sadarbība attīstības procesa atbalstīšanā ir palielinājusies | * Uz vietējiem projektiem vērsto atbalsta darbību skaits un veids * Radušos sadarbības struktūru skaits un veids | * Uztverto izmaiņu proporcija iesaistīto personu savstarpējās uzticēšanās līmenī * Vietējām attīstības stratēģijām sniegtā atbalsta apmērs (publisko un privāto līdzekļu piesaiste no dažādiem avotiem un/ vai brīvprātīgo darba mobilizācija) |
|  | VRG spēja mobilizēt un nodrošināt lauku attīstību, rodot inovatīvus risinājumus vecām un jaunām lauku problēmām | * Tādu atbalstīto projektu skaits, kuriem ir inovatīvs vai eksperimentāls raksturs * Radušos sadarbības struktūru skaits un veids | * "Inovācijas" projektu īpatsvars kopējo izdevumu apmērā (%) |
|  | Attiecību, sakaru un projektu veidošana ar ārējām iestādēm, lai stiprinātu un uzlabotu vietējās darbības (nodrošināt inovāciju) | * Tīklu, kuros piedalās VRG, skaits un veids * Atbalstīto sadarbības projektu skaits un veids * Sadarbības projektos un tīkla veidošanas darbībās iesaistīto dalībnieku/ vietējo ieinteresēto personu skaits un veids | * % vietējo stratēģiju/ iniciatīvu, kas saņem konkrētus ieguvumus no tīklošanas un sadarbības aktivitātēm * *Specifiski rezultāta rādītāji, kas saistīti ar sadarbības projektu un tīklošanas darbību mērķiem* |

Paredzams, ka *LEADER*/SVVA pievienotā vērtība radīsies, īstenojot ar SVVA stratēģiju ar SVVA izpildes mehānismu un VRG iedzīvināšanu. *LEADER*/SVVA pievienoto vērtību rada VRG darbības, kuru rezultātā mainās darbībās iesaistīto vietējo dalībnieku rīcība. Tas nodrošina sociālā kapitāla paaugstināšanos, vietējās pārvaldības uzlabošanos un strukturālas izmaiņas VRG teritorijā ilgtermiņā (sk. 3.1. nodaļu).

Izmērāmas ietekmes veidošanās sagaidāma šādās dimensijās:

* paaugstināts sociālais kapitāls;
* uzlabota vietējā pārvaldība;
* stiprināti stratēģijas īstenošanas rezultāti.

c. Izstrādāt vērtēšanas jautājumus, ar kuriem analizē sagaidāmo ietekmi, t. i., SVVA pievienoto vērtību vietējā līmenī

Šīs izmaiņas var konstatēt, pirmkārt, rezultātu līmenī, kā parādīts iepriekšējā sadaļā par pievienotās vērtības radīšanu ar izpildes mehānismu un iedzīvināšanu. Ilgtermiņā paredzams, ka šīs izmaiņas palīdzēs īstenot strukturālas izmaiņas (ietekmes līmenī). Tā kā VRG līmeņa vērtēšana notiek termiņa beigās, maz ticams, ka ietekmi uz šīm dimensijām varēs apstiprināt ar konkrētiem konstatējumiem. Taču no mācīšanās viedokļa ne tikai noderīgi, bet arī nepieciešami ir paredzēt iespēju kopīgi apsvērt iespējamās ietekmes parādīšanos, apskatot it īpaši izmaiņu trajektorijas, kas izpaužas intervences loģikā, un to, kādā mērā tā ir realizēta. Šādā izpētē jāietver kopīga tādu izmaiņu pazīmju analīze, kas netika paredzētas intervences loģikā, bet šķietami norāda uz negaidītas ietekmes parādīšanos.

Lai novērtētu pievienoto vērtību, ir nepieciešams formulēt paredzamo pievienoto vērtību (paaugstināts sociālais kapitāls vai uzlabota vietējā pārvaldība) un definēt saistītos vērtēšanas jautājumus, sprieduma kritērijus un rādītājus.

Lai novērtētu izmaiņas **vietējā sociālajā kapitālā**, ar saistīto vērtēšanas jautājumu palīdzību var izpētīt:

* cik bieža un cik kvalitatīva ir vietējo dalībnieku mijiedarbības ar ārējiem resursu nodrošinātājiem vai institucionālajiem partneriem dažādos lēmumu pieņemšanas līmeņos;
* vietējo dalībnieku spēju organizēt savu darbību dažādas formas partnerībās, tīklos, lobijos, interešu un solidaritātes grupās, kā arī spēju veidot saiknes;
* uzticēšanās un pārliecības paaugstināšanos dalībnieku starpā VRG teritorijā;
* vietējās identitātes un teritorijas, tās cilvēku, resursu un produktu tēla vai reputācijas apzināšanos;
* jauniešu iedrošināšanu saistīt savas nākotnes perspektīvas ar teritoriju, kurā viņi dzīvo, un nākotnes redzējumu par šo teritoriju;
* vietējo dalībnieku uzskatus, attieksmi un rīcību, kā arī to savstarpējās attiecības;
* organizāciju, sadarbības sistēmu un tīklu ierasto kārtību;
* jaunus vai izmainītus noteikumus, kas regulē sociālo mijiedarbību un sabiedrības reprodukciju.

Lai vērtētu izmaiņas **vietējā pārvaldībā**, ar saistīto vērtēšanas jautājumu palīdzību var izpētīt:

* dažādu dalībnieku (piem., publisko un ne publisko) iesaistīšanos dinamiskā un interaktīvā sociālās mācīšanas procesā, to dažādību un pārstāvniecību (piem., lēmumu pieņemšanas struktūrā);
* vadības un pārvaldības mehānismus (hierarhija, partnerības, mijiedarbības solidaritāte);
* cik liela ir prasme pārvaldīt sarežģītu mijiedarbību un vadīt sarunas vairākpakāpju reģionālajā pārvaldības sistēmā;
* vietējo dalībnieku savstarpēji atkarīgu attiecību stiprināšanu, balstoties uz vietējo identitāti un/ vai kolektīvajām interesēm;
* stimulu veidošanu tam, lai saglabātu dalībnieku iesaistīšanos un apņēmību kopējo mērķu sasniegšanā;
* sadarbību un tīklu veidošanu (piem., analīzi par to, cik lielā mērā VRG ir ieguvusi centrālo lomu kā attīstības virzītājs attiecīgajā teritorijā);
* dalībnieku lomu varas struktūrās (ko saprot kā dalībnieka stāvokli sociālajā tīklā, nevis tikai formālo varu).

Lai vērtētu pievienoto vērtību, ko iemieso nostiprinātie stratēģijas īstenošanas rezultāti, ar saistīto vērtēšanas jautājumu palīdzību var izpētīt:

* projektu, ko bijis iespējams atbalstīt, pateicoties *LEADER* metodei, veidu un kvalitāti salīdzinājumā ar citām atbalsta shēmām;
* vai jauni vai citi projektu veicinātāji ir ieguvuši iespēju saņemt atbalstu savām darbībām salīdzinājumā ar citām atbalsta shēmām;
* cik lielā mērā ar VRG darbību palīdzību ir risināti un atraisīti teritorijas jaunie potenciāli;
* cik lielā mērā ar VRG darbībām rosināta inovācija;
* cik lielā mērā ar radīšanu, identificēšanu, finansēšanu un saistīto atbalstu ir stiprināta projektu koncentrēšanās uz vietējām vajadzībām un to ilgtspēju;
* potenciālo saņēmēju grupas paplašināšanu, paaugstinātu vietējo mobilizāciju un personu, kas nav saņēmēji, netiešu motivēšanu piedalīties attīstības procesā.



* 2. 3. un 4. SOLIS. Vērtēšanas strukturēšana un veikšana VRG līmenī



1. Apkopot datus, izmantojot darbību datubāzi LAP vērtēšanai (obligāts)

Lai novērtētu SVVA stratēģiju, ir jāsāk ar **VRG apkopotajiem uzraudzības datiem** par SVVA stratēģijas ietvaros veikto darbību tūlītējiem iznākumiem.

Tālredzīgā datu apkopošanā VRG apsvērs, kādi dati būs nepieciešami vēlākā vērtēšanas un pašvērtēšanas posmā.

* SVVA stratēģijas rezultātu un iedarbības pašvērtēšanas gadījumā papildus uzraudzības datiem VRG, izmantojot līdzdalīgas metodes, būs jāapkopo vēl cita kvalitatīva informācija.
* Ja tiek vērtēti stratēģijas rezultāti un ietekme, vērtētāji apkopos un analizēs kvantitatīvos un kvalitatīvos pierādījumus, izmantojot modernas vērtēšanas metodes.

Ideālā gadījumā vērtēšanas konstatējumu triangulācijai tiks izmantotas kvantitatīvas un kvalitatīvas metodes. Kvalitatīvās metodes var ietvert līdzdalības komponentus, piemēram, fokusa grupas un intervijas, kuras vēlams izmantot gadījumos, kad ir izvēlēta pašvērtēšana. Piemēram, lai novērtētu VRG iedzīvināšanas un spēju veidošanas darbību rezultātus un ietekmi, ir būtiski izmantot galvenokārt kvalitatīvas un līdzdalīgas metodes. Kvalitatīvas metodes vērtēšanai izmanto arī tad, kad kvantitatīvi dati nav pieejami vai ir grūti apkopojami. Izvēloties stabilu vērtēšanas metodi, jāņem vērā spēja saistīt stratēģijas iznākumus, rezultātus un ietekmi un izveidot saskaņotu cēloņsakarību. Kad tas ir iespējams, var apsvērt tā saucamo kontrafaktu analīzi.

Ar metodēm, ko izmanto SVVA stratēģijas vērtēšanai, jāvar vērtēt **panākumu un neveiksmju faktorus**.Tas ietver **iekšējo faktoru**, piemēram, stratēģijas uzbūves un mērķtiecīguma, tās izpildes, partnerības struktūru un sadarbības procesu, VRG vadības un administrācijas analīzi. Turklāt tiek vērtēti arī **ārējie faktori**, piemēram, izmaiņas sociāli ekonomiskajos un vides apstākļos, politiskajos jautājumos utt. Var analizēt arī ar pārvaldību saistītos aspektus, kas attiecas gan uz iekšējiem, gan ārējiem faktoriem (piem., mijiedarbība starp VRG un citiem programmas īstenošanas līmeņiem). **VRG iedzīvināšanas un spēju veidošanas rezultātu un ietekmes vērtēšana** būs balstīta galvenokārt uz kvalitatīvām un līdzdalīgām metodēm.

1. Pieņemt lēmumu par vērtēšanas/ pašvērtēšanas pieeju (ieteicams)

Strukturēšanas posmā vērtēšanas pieeja un metodes tiek precizētas.

* Ja tiek izmantota **pašvērtēšana**, VRG pieņems lēmumu, kuras metodes izmantot SVVA stratēģijas, *LEADER*/SVVA izpildes mehānisma un pievienotās vērtības vērtēšanai.
* **Vērtēšanas** gadījumā galīgajā metožu izvēlē jāņem vērā vērtētāju ieteikums (kas izteikts vērtēšanas piedāvājumā). Ja par vērtēšanu izsludina konkursu, VRG ideālā gadījumā būtu jābūt spējīgai lemt par ierosināto metožu kvalitāti (sk. 1.2.2. nodaļu).
* Ieteicams iesaistīt pieredzējušus vērtēšanas ekspertus.

1. Pārliecināties, ka dati un informācija atbilst vērtēšanas/ pašvērtēšanas vajadzībām (ieteicams)

Vērtēšanas metožu izvēle un esošais rādītāju kopums nosaka, kāda veida dati un informācija ir nepieciešama un jāapkopo **novērošanas** posmā. VRG (pašvērtēšana) un vērtētājs(-i) (vērtēšana) izskatīs pieejamos datus.

VRG jāapzinās:

* pilnīga uzraudzības datu kopuma esības svarīgums (kopējie un specifiskie rādītāji un cita būtiska informācija);
* darbību datubāzes uzturēšanas noderīgums, tādējādi izvairoties no sarežģījumiem SVVA stratēģijas mērķu panākumu izsekošanā;
* nepieciešamība sagatavot datus vērtētājam derīgā formātā (piem., informācijas sistēmai jānodrošina vienkārša ar apstiprinātajām/ pabeigtajām darbībām saistīto kvantitatīvo datu lejupielāde *excel* vai *access* formātā);
* citi iespējamie informācijas avoti, ko var izmantot (piem., statistika, informācija no aptaujām, līdzdalīga pašvērtēšana).

1. Nodrošināt datu un informācijas apkopošanu (ieteicams)

**Novērošanas** posmā VRG (pašvērtēšana) un vērtētājs(-i) (vērtēšana) izstrādā un piemēro rīkus nepieciešamās papildinformācijas apkopošanai. Tad visi pieejamie dati un informācija tiek apkopoti, apvienoti un apstrādāti.

Ja tiek izmantota gan pašvērtēšana, gan vērtēšana, ir noderīgi saistīt pašvērtēšanā apkopotos datus ar datiem, ko apkopojuši vērtētāji. VRG, tās dalībniekiem un SVVA stratēģijas saņēmējiem ir jābūt gataviem sadarboties ar vērtētāju un piedalīties vērtēšanas darbībās vai piedāvāt vērtētājam pašvērtēšanas rezultātus. Piemēram, VRG rīcībā ir vērtīga informācija par savu darbību īstenošanu (piem., pašvērtēšanas ziņojumi, gada īstenošanas ziņojumi, VRG iekšējās datu bāzes). Vērtētājs izskatīs šos avotus kopā ar citu būtisko informāciju (SVVA stratēģijas uzraudzības, gada īstenošanas ziņojumi, oficiālā statistika). Ja pastāv datu iztrūkumi, tos var novērst ar papildu informāciju, ko apkopo vērtētājs (dati, kas apkopoti, izmantojot statistiku, aptaujas, intervijas, fokusa grupas u. c.).

VRG (pašvērtēšana) un vērtētājam (-iem) jāpārbauda, vai apkopotie dati un informācija i) ir pietiekami, lai atbildētu uz vērtēšanas jautājumiem; ii) ir saskanīgi un derīgi, lai veiktu triangulācijas procesu; iii) ir uzticami, un informācijas avoti ir apstiprināti.

**Atbalsta rīks — darbību datubāze**

Vadošā iestāde vērtēšanu/ pašvērtēšanu VRG līmenī var atvieglot, nodrošinot piekļuvi pieejamajiem datiem un izstrādājot **darbību datubāzi**, kas ļaus VRG vieglāk apkopot datus, kuri nepieciešami VRG specifiskajiem rādītājiem. Šādas integrētas darbību datu bāzes piemērs atrodams Eiropas Vērtēšanas palīdzības dienesta [tīmekļa vietnē](https://enrd.ec.europa.eu/evaluation/publications/danish-case-study-lag-operations-database-monitoring-and-evaluation_en).

1. Analizēt datus un informāciju, kas apkopota, izmantojot vērtēšanas metodes un rīkus (ieteicams)

VRG (pašvērtēšana) un vērtētājs (-i) (vērtēšana) analīzes posmā sistemātiski apstrādā un sintezē visus pieejamos datus un informāciju, izmantojot dažādus rīkus un metodes. Saskaņā ar labo praksi metodes vispirms pielieto VRG un pēc tam vērtētāji. Tas ļauj labāk salīdzināt un apstiprināt konstatējumus.

1. Interpretēt vērtēšanas konstatējumus, atbildēt uz vērtēšanas jautājumiem un sniegt secinājumus un rekomendācijas  
   (ieteicams)

**Sprieduma posmā** VRG (pašvērtēšana)/ vērtētājs(-i) (vērtēšana) interpretē konstatējumus un izmanto tos, lai atbildētu uz vērtēšanas jautājumiem. Pamatojoties uz konstatējumiem, VRG/ vērtētājs sagatavo secinājumus un rekomendācijas par SVVA stratēģijas nozīmīgumu un atbilstību; stratēģijas rezultātiem un ietekmi, tās iedarbīgumu un efektivitāti mērķu sasniegšanā un *LEADER* metodes atbilstīgā piemērošanā, un pievienotās vērtības nodrošināšanā.



* 2. 5. SOLIS. Ziņošana par vērtēšanu, vērtēšanas informācijas izplatīšana un turpmākās darbības VRG līmenī



1. Ziņot par uzraudzības datiem Vadošajai iestādei/ Maksājumu aģentūrai (obligāts)

Vienīgā vietējām rīcības grupām izvirzītā EK prasība ziņošanas jomā attiecas uz uzraudzības datiem. VRG ir pienākums regulāri iesniegt datus par darbībām, kuras īstenotas ar SVVA stratēģijām, un šo informāciju apkopo VI, izmantojot IT sistēmu. Šim nolūkam tiek izmantotas uzraudzības tabulas, kas noteiktas darba dokumentā "Lauku attīstības uzraudzība: īstenošanas ziņojuma tabulas", un DD "Datu pozīciju saraksts II pīlāra darbību datubāzei attiecībā uz iznākumiem un stratēģijām".

1. Ziņošana par vērtēšanas/ pašvērtēšanas konstatējumiem (ieteicams)

VRG ir pienākums publiski atskaitīties par savām darbībām un sasniegumiem vietējā attīstībā. Tāpēc ziņošanu par vērtēšanas konstatējumiem vietējā līmenī var uzskatīt par nozīmīgu instrumentu, kas paaugstina VRG atbildību un caurskatāmību. Tā sekmē kolektīvo mācīšanos un sniedz informāciju par *LEADER*/SVVA rezultātiem un ietekmi un pievienoto vērtību vietējā līmenī.

**Pašvērtēšanas gadījumā** VRG var izvēlēties dalīties ar saviem konstatējumiem ar VRG dalībniekiem un iedzīvotājiem. VRG var izmantot dažādus formātus mērķauditorijas informēšanai lietotājam draudzīgā veidā (informācija tīmekļa vietnē, brošūra, skrejlapa, vietējie plašsaziņas līdzkļi u. c.). Lai izplatītu informāciju par konstatējumiem, var organizēt pasākumus VRG dalībniekiem un iedzīvotājiem.

**Vērtēšanas gadījumā** vērtētāji sagatavo vērtēšanas ziņojumu. Ziņojumam nav jābūt plašam, taču tam jābūt viegli lasāmam, lai to varētu izplatīt VRG dalībniekiem, kā arī plašākai sabiedrībai VRG teritorijā un to kopīgi apspriest. Ir svarīgi izmantot vērtēšanas konstatējumus un sekojošās diskusijas ar iesaistītajām personām kā ievades materiālus, kuri turpmāk palīdzēs uzlabot SVVA stratēģiju, *LEADER* metodes izpildi un VRG darbības kopumā. Vērtēšanā gūtās mācības tiek izmantotas arī nākamajā stratēģijas attīstības ciklā.

**Atbalsta rīks — ziņošanas prasību minimums**

Vadošā iestāde var pēc izvēles atvieglot ziņošanu par vērtēšanu VRG līmenī, paredzot **indikatīvu (ne obligātu) ziņošanas prasību minimumu.** Tajā var ietvert ziņošanas laika grafiku un tādējādi palīdzēt nodrošināt, ka konstatējumus var izmantot LAP rezultātu un ietekmes vērtēšanai. Turklāt šādi tiek nodrošināta iespēja salīdzināt pieredzi un apmainīties ar to VRG starpā.

1. Darīt zināmus un izplatīt vērtēšanas/ pašvērtēšanas konstatējumus (ieteicams)

VRG, VI vai VLT **vērtēšanas/ pašvērtēšanas konstatējumi ir jādara zināmi un jāizplata dažādām mērķauditorijām.** VRG katrā situācijā ir jānodrošina, ka informācijas izplatīšanas un komunikācijas darbības ir labi izstrādātas un sākas tūlīt pēc vērtēšanas/ pašvērtēšanas galīgās apstiprināšanas. Divas galvenās problēmas vērtēšanas konstatējumu paziņošanā ir noteikt mērķauditoriju un sagatavot un izplatīt tādu informāciju, kas šiem lietotājiem ir noderīga.

Vietējā līmenī īstenotas vērtēšanas/ pašvērtēšanas gadījumā ir svarīgi iekļaut ne tikai mērķauditoriju, SVVA saņēmējus un VRG dalībniekus, bet arī visu VRG iedzīvotāju kopumu.

**VRG dažādām mērķa grupām var izmantot dažādus komunikācijas rīkus** (piem., vērtēšanas ziņojuma kopsavilkums, raksti, kuros apkopoti galvenie konstatējumi). Šim nolūkam var izmantot dažādus informācijas izplatīšanas kanālus (piem., tīmekļa vietnes, publiski pasākumi, masveida pasta sūtījumi, TV, radio).

1. Nodrošināt pēcpasākumus attiecībā uz vērtēšanas/ pašvērtēšanas konstatējumiem (ieteicams)

**Vērtēšana ir stratēģisks vadības un mācīšanās rīks.** Tā nodrošina iespēju iesaistītajām personām apsvērt vērtēšanas konstatējumus un iespējamos uzlabojumus. VRG ir ieteicams veikt pēcpasākumus attiecībā uz secinājumiem un rekomendācijām, lai:

* nodrošinātu publisku atbildību un pārredzamību vietējā pārvaldē;
* sekmētu debates starp attiecīgajām ieinteresētajām personām par stratēģijas un prioritāšu noteikšanu;
* uzlabotu stratēģijas izstrādi un īstenošanu;
* motivētu ieinteresētās personas un VRG vadītājus aktīvi piedalīties VRG darbības uzlabošanā un veicinātu organizācijas mācīšanās kultūru;
* pastiprinātu *LEADER* metodes piemērošanu;
* radītu vairāk SVVA pievienotās vērtības.

VRG jāveic pēcpasākumi attiecībā uz vērtēšanas/ pašvērtēšanas rekomendācijām un jānosaka nepieciešamā vadības atbildes reakcija. Pēcpasākumiem jānodrošina konkrēti rezultāti. Nākamajā attēlā parādīts, kā iespējams organizēt pēcpasākumus attiecībā uz vērtēšanas/ pašvērtēšanas konstatējumiem.



18. attēls. Ar vērtēšanas konstatējumiem saistīto pēcpasākumu organizācija



*Avots: Eiropas vērtēšanas palīdzības dienests lauku attīstībai, 2017.*

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Atbalsta rīks: kā VRG var sekmēt vērtēšanas pēcpasākumus**   |  |  | | --- | --- | | Secinājums | Pasākumu kopums saskaņā ar 1. specifisko mērķi "Attīstīt vietējo iedzīvotāju uzņēmējdarbības prasmes un zināšanas" un pasākumu uzbūve (darbību, saņēmēju un budžeta atbilstība) nav pietiekami iedarbīgi mērķa sasniegšanai. | | Rekomendācija | Ieteicams paplašināt atbilstošo saņēmēju, darbību un budžeta tvērumu esošo pasākumu ietvaros, lai mērķtiecīgāk risinātu nepieciešamību uzlabot prasmes un zināšanas uzņēmējdarbībā.  Ieteicams iekļaut darbības, ar kuru palīdzību atbalsta komercdarbības infrastruktūru (biznesa inkubatori, konsultāciju pakalpojumi, mikroaizdevumi u. c.). | | Paredzamais rezultāts | Lielāks skaits labāk mērķorientētu pasākumu, kuri vērsti uz potenciālajām un esošajām uzņēmējdarbības kopienām un kuru mērķis ir paaugstināt šo kopienu zināšanas un prasmes. | | Vadības atbildes reakcija | SVVA stratēģijas izmaiņas saskaņā ar 1. specifisko mērķi. | | Pēcpasākumi | Mainīt pasākumu kopumu un uzbūvi 1. specifiskā mērķa ietvaros, ieviest jaunus pasākumus uzņēmējdarbības infrastruktūras atbalstam. | | Sasniegtie rezultāti | Lielāks skaits uzņēmēju ar vairāk un labākām prasmēm uzsākt un attīstīt savu komercdarbību. | |



2. Pielikums
   1. Termini

***LEADER*/SVVA pievienotā vērtība**

*LEADER*/SVVA pievienotā vērtība attiecas uz ieguvumiem, kurus nodrošina *LEADER* metodes pienācīga piemērošana, salīdzinot ar tiem ieguvumiem, kas būtu iegūti bez šīs metodes piemērošanas. *LEADER*/SVVA pievienoto vērtību var izteikt kā paaugstinātu sociālo kapitālu, kā uzlabotu pārvaldību un kā stiprinātus programmas/ stratēģijas īstenošanas rezultātus un ietekmi.

**Saņēmējs**

Persona vai organizācija, ko tieši ietekmē pasākums, neatkarīgi no tā, vai tas bijis ar nodomu vai netīši. Saņēmēji saņem atbalstu, pakalpojumus un informāciju, kā arī izmanto iespējas, kas radītas ar pasākuma atbalstu (piem., ģimene, kura izmanto telefona tīklu, kas uzlabots ar publiskā pasākuma atbalstu, vai firma, kura saņēmusi palīdzību vai konsultāciju). Atsevišķi cilvēki var būt saņēmēji, pat nepiederot grupai, kas ir pasākuma mērķgrupa. Līdzīgi, visu attiecināmo grupu ne vienmēr veido saņēmēji.

**Kopējie rādītāji**

Radītājs ir kvantitatīvs vai kvalitatīvs faktors vai mainīgais, kas nodrošina vienkāršu un drošu veidu, kā mērīt sasniegumus, atspoguļot pārmaiņas, kas saistītas ar pasākumu, vai palīdzēt vērtēt attīstībā iesaistītās personas darbību. Lauku attīstības politikas kontekstā visām dalībvalstīm saistošo kopējo rādītāju kopums kalpo tam, lai izmērītu sasniegumus un pārmaiņas gan LAP, gan Eiropas līmenī.

**Vienotā uzraudzības un novērtēšanas sistēma**

Komisijas Īstenošanas regulas (ES) Nr. 808/2014 14. pantā noteikta vienotā uzraudzības un novērtēšanas sistēma, kura ietver: a) intervences loģiku, kas atklāj mijiedarbību starp prioritātēm, prioritārajām jomām un pasākumiem; b) kopējo konteksta, rezultāta un iznākuma rādītāju kopumu, tostarp rādītājus, ko paredzēts izmantot, lai noteiktu kvantificētus mērķus attiecībā uz lauku attīstības prioritārajām jomām un iepriekš noteiktu rādītāju kopu darbības pārskatam; c) kopējos vērtēšanas jautājumus; d) datu apkopošanu, uzglabāšanu un nodošanu; e) regulāru ziņošanu par uzraudzības un vērtēšanas darbībām; f) vērtēšanas plānu; g) *ex ante* un *ex post* novērtējumu un visas citas vērtēšanas darbības, kas saistītas ar lauku attīstības programmu, tostarp tās, kas nepieciešamas, lai izpildītu paaugstinātās prasības attiecībā uz 2017. un 2019. gadā iesniedzamiem īstenošanas ziņojumiem; h) atbalstu, kas nodrošina iespēju visiem par uzraudzību un vērtēšanu atbildīgiem dalībniekiem izpildīt savas saistības.

**Sabiedrības virzīta vietējā attīstība (SVVA)**

SVVA ir specifisks rīks, ko izmanto apakšreģionu līmenī un kas papildina citu vietējā līmenī īstenotu attīstības atbalstu. Ar SVVA palīdzību vietējās kopienas un organizācijas var tikt mobilizētas un iesaistītas Eiropas 2020. gada gudras, ilgtspējīgas un integrējošas izaugsmes stratēģijas mērķu sasniegšanā, teritoriālās kohēzijas sekmēšanā un konkrētu politikas mērķu sasniegšanā.

**Sabiedrības virzītas vietējās attīstības (SVVA) stratēģija**

Sabiedrības virzīta vietējās attīstības stratēģija nozīmē vietējās rīcības grupas izstrādātu saskaņotu darbību kopumu, kas vērsts uz vietējo mērķu sasniegšanu un vietējo vajadzību apmierināšanu un kas palīdz panākt Savienības gudras, ilgtspējīgas un integrējošas izaugsmes stratēģijas mērķu izpildi.

**Izpildes mehānisms**

Izpildes mehānismu var definēt kā "noteikumu, procedūru un atsevišķu soļu kopumu, ar kuru politikas mērķus pārveido galīgā darbību īstenošanā, ko veic fondu saņēmēji".

**Iedarbīgums**

Raksturo, kādā mērā ir sasniegti mērķi, kas jāsasniedz ar darbību. Iedarbīguma rādītājs tiek aprēķināts, salīdzinlot iznākumu, rezultātu vai ietekmes rādītājus ar kvantificēto mērķi.

**Efektivitāte**

Labākā attiecība starp izmantotajiem resursiem un sasniegtajiem rezultātiem pūliņos izpildīt noteikto mērķi ar darbības palīdzību. Efektivitāte ir saistīta ar jautājumu, vai ar to pašu budžetu būtu bijis iespējams panākt labāku iedarbību vai arīpanākt to pašu iedarbību ar mazāku budžetu. Efektivitātes rādītāju aprēķina, dalot mobilizēto budžeta ieguldījumu ar panāktās iedarbības daudzumu.

**Vērtēšana**

Vērtēšana ir process, kurā spriež par darbībām atbilstoši to rezultātiem, ietekmei un vajadzībām, ko ar tām plāno apmierināt. Vērtēšanā aplūko pasākuma iedarbīgumu, efektivitāti, atbilstību un nozīmīgumu.

**Vērtēšanas plāns**

Vērtēšanas plāns izklāsta vērtēšanas darbības, tostarp institucionālo struktūru (vērtēšanas pārvaldību) un vadības noteikumus (vērtēšanas vadību) visam programmas īstenošanas periodam.

**Vērtēšanas jautājums**

Jautājums, uz kuru vērtētājiem jāsniedz atbilde. Parasti tos uzdod vērtēšanas pasūtītāji. Vērtēšanas jautājumi parasti ir iekļauti vērtēšanas darba uzdevumā.

**Vērtētājs**

Cilvēki, kuri veic vērtēšanu, parasti komandā, sarežģītās programmās, kur nepieciešams dažādu prasmju un kompetenču kopums. Vērtētāji apkopo un interpretē sekundāros datus, apkopo primāros datus, veic analīzi un sagatavo vērtēšanas ziņojumu. Viņiem ir jābūt neatkarīgiem attiecībā pret pasūtītāju vai programmas vadītājiem.

**Prioritārā joma**

Eiropas Savienībā ir noteiktas sešas lauku attīstības prioritātes. Tās ir sadalītas 18 "prioritārajās jomās", lai precīzāk noteiktu katras prioritātes mērķus un atveiglotu programmas izstrādi. Lauku attīstības programmās nepieciešams *ex ante* kvantificēt specifiskos mērķus saistībā ar katru prioritāro jomu. Dalībvalstīm plānošanas perioda laikā ir pienākums regulāri ziņot par panākto progresu šo mērķu sasniegšanā.

**Pilnas slodzes ekvivalenta (*FTE*) nodarbinātība**

Pilnas slodzes ekvivalenta vienības tiek izmantotas, lai uzlabotu nodarbinātības pasākumu salīdzināmību. Personu, kas strādā mazāk par pilnas slodzes darbinieka viena gada standarta darbalaiku, skaits ir jāpārveido pilnas slodzes ekvivalenta vienībās attiecībā pret pilnas slodzes darbinieka viena gada darbalaiku. Šajā kategorijā ir iekļauti cilvēki, kas strādā mazāk par standarta darbdienu, mazāk par standarta darbdienu skaitu nedēļā vai mazāk par standarta nedēļu/ mēnešu skaitu gadā. Pārveidošana jāveic, pamatojoties uz nostrādāto stundu, dienu, nedēļu vai mēnešu skaitu.

**Pārvaldība**

Pārvaldība ietver iestādes, procesus un mehānismus, ar kuru palīdzību valsts sektora, uzņēmējdarbības un pilsoniskās sabiedrības pārstāvji izsaka savas intereses, īsteno savas likumīgās tiesības, izpilda savas saistības un risina domstarpības.

**Mērķu hierarhija**

Rīks, kas palīdz analizēt un paziņot mērķus un parāda, kā pasākumi sniedz ieguldījumu globālu, starpposma un operatīvo mērķu sasniegšanā. Ar tā palīdzību šie mērķi tiek organizēti dažādos līmeņos (mērķi, apakšmērķi) hierarhijas vai koka formā, tādējādi parādot loģiskās saites mērķu un to apakšmērķu starpā. Ar šo rīku sintezētā veidā tiek parādītas dažādas intervences loģikas, kas ir atvasinātas no regulas un saista atsevišķas darbības ar pasākuma vispārējiem mērķiem.

**Ietekme**

Ietekmes novērtēšanas procesā termins "ietekme" raksturo visas izmaiņas, kuras tiek sagaidītas noteikta politikas varianta / pasākuma īstennošanas un piemērošanas rezultātā. Šāda ietekme var rasties dažādos termiņos, ietekmēt dažādus dalībniekus un būt nozīmīga dažādos mērogos (vietējā, reģionālā, valsts un ES). Vērtēšanas kontekstā ietekme attiecas uz pārmaiņām, kas saistītas ar konkrēto pasākumu un notiek ilgākā termiņā.

**Rādītājs**

Rīks, ar kuru mēra, kā tiek sasniegts mērķis, resursa mobilizācija, iznākums, iedarbība vai konteksta mainīgais (ekonomiskais, sociālais vai vidiskais). Ar rādītāju sniegtā informācija ir dati, ko izmanto, lai mērītu faktus vai viedokļus. Rādītājam cita starpā jāsniedz vienkārša informācija, ko iespējams paziņot un viegli saprast gan informācijas sniedzējam, gan informācijas lietotājam. Tam ir jāpalīdz publisko pasākumu vadītājiem komunicēt, vest sarunas un pieņemt lēmumus. Šajā nolūkā tam vēlams būt saistītam ar pasākuma panākumu kritēriju. Tam pēc iespējas precīzāk jāatspoguļo tas, ko paredzēts ar to mērīt (uzbūves derīgums). Rādītājam un tā mērvienībai jābūt jutīgai. Izmērītajam daudzumam būtiski jāatšķiras, kad mērāmajā mainīgajā notiek izmaiņas.

**Iekšējā saskaņotība**

Atbilstība starp viena un tā paša pasākuma dažādiem mērķiem. Iekšējā saskaņotība nozīmē, ka pastāv mērķu hierarhija, kurā zemākie mērķi sniedz loģisku ieguldījumu augstāku mērķu sasniegšanā.

**Pasākums**

Ar pasākumu saprot visaptverošu terminu, kas apzīmē plašu ES aktivitāšu klāstu, tostarp izdevumu pasākumus un pasākumus, kas nav saistīti ar izdevumiem, tiesību aktus, rīcības plānus, tīklus.

**Intervences loģika**

Intervences loģika ir loģiskā saikne starp problēmu, ko nepieciešams risināt (vai mērķi, ko nepieciešams sasniegt), pamatā esošajiem problēmas virzītājspēkiem un pieejamajām politikas iespējām (vai faktiski veiktajām ES darbībām), ar kurām risina problēmu vai sasniedz mērķi. Šo intervences loģiku izmanto gan perspektīvajā ietekmes vērtēšanā, gan retrospektīvajā vērtēšanā.

**Sprieduma kritēriji**

Zināms arī kā vērtēšanas kritērijs, šis kritērijs nosaka vērtētā pasākuma aspektu, kas ļaus novērtēt tā pozitīvās iezīmes vai panākumus. Sprieduma kritēriji ir cieši saistīti ar vērtēšanas jautājumiem; kritēriju izmanto, lai atbildētu uz vērtēšanas jautājumu. No katra jautājuma tiek atvasināts viens vai vairāki sprieduma kritēriji.

***LEADER***

Šis termins ir saīsinājums no franču valodas nosaukuma *Liaison Entre Actions de Développement de lʼEconomie Rurale* (latviski: "Saiknes starp lauku ekonomikas attīstības darbībām"). Tā ir sabiedrības virzītas vietējās attīstības metode lauku kopienu mobilizēšanai un attīstīšanai, izmantojot vietējās publiskā un privātā sektora partnerības (vietējās rīcības grupas). Tā palīdz lauku cilvēkiem, grupām un uzņēmumiem apsvērt sava apvidus potenciālu un veicināt integrētu un inovatīvu vietējās attīstības stratēģiju īstenošanu. Pirmajās divās paaudzēs kā Kopienas iniciatīva (*Leader* I: 1991.–93., kam sekoja *Leader* II: 1994.–99.) koncentrēja uzmanību uz mazāk labvēlīgiem lauku apgabaliem. 2000.–2006. gadā (*Leader+*) metode tika paplašināta, lai aptvertu visa veida lauku apvidus. Tad 2007.–2013. gadā šī pieeja tika integrēta visos pasākumos kā Eiropas Savienības Lauku attīstības programmu neatņemama sastāvdaļa, aptverot aptuveni 2200 lauku teritoriju 27 dalībvalstīs. 2007. gadā *Leader* darbību paplašināja, attiecinot to uz zivsaimniecības sektoru. 2014.–2020. gada periodā *Leader* darbības tiek turpinātas lauku attīstības ietvaros. Tā ir pieejama arī kohēzijas politikā kā vispārējs instruments ar nosaukumu "sabiedrības virzīta vietējā attīstība".

***LEADER* metode**

*LEADER* metode ir kombinēta *LEADER* principu piemērošana:

* pieeja no apakšas uz augšu;
* uz teritoriju balstīta pieeja;
* vietējā partnerība;
* daudznozaru integrācija;
* tīklu veidošana;
* inovācija;
* starpteritoriāla un starptautiska sadarbība.

**Uzraudzība**

Pilnīga un regulāra publiska pasākuma resursu, iznākumu un rezultātu pārbaude. Uzraudzība ir balstīta uz saskaņotas informācijas sistēmu, kas ietver ziņojumus, pārskatus, bilances, rādītājus u. c. Uzraudzības sistēmas informācija tiek iegūta galvenokārt no saņēmējiem un tiek izmantota galvenokārt publisku pasākumu virzīšanai. Ja uzraudzība ietver spriedumu, šis spriedums attiecas uz operatīvo mērķu sasniegšanu. Uzraudzība ir paredzēta arī atgriezeniskās saites un tiešās mācīšanās nodrošināšanai. Parasti par to ir atbildīgi dalībnieki, kam ir noteikts pienākums īstenot pasākumu.

**Neto iedarbība**

Iedarbība, kas attiecināma tikai un vienīgi uz publisko pasākumu pretēji šķietamām pārmaiņām vai bruto iedarbībai. Lai novērtētu neto iedarbību, kas balstīta uz bruto iedarbību, nepieciešams atskaitīt pārmaiņas, kas būtu notikušas bez publiskā pasākuma, un kas līdz ar to nav attiecināmas uz to, jo tās ir izraisījuši blakus esošie faktori (kontrafaktu situācija). Piemēram, darbinieku skaits firmās, kam sniegta palīdzība, šķiet stabils (pārmaiņas vai bruto iedarbība vienāda ar nulli). Taču aplēses liecina, ka bez atbalsta būtu notikusi darbvietu samazināšana, likvidējot 400 darbvietas (kontrafaktu situācija). Tādējādi tika saglabātas 400 darbvietas (neto iedarbība).

**Mērķis**

Skaidrs, precīzi noteikts un sākotnējs paziņojums par iedarbību, kāda ir jāsasniedz ar publisko pasākumu. Kvantitatīvs mērķis tiek norādīts rādītāju formā, savukārt kvalitatīvs mērķis —deskriptoru formā. Specifiskie mērķi attiecas uz pasākumu rezultātiem un iedarbību no tiešo saņēmēju skatpunkta. Globālais mērķis atbilst pasākuma mērķim. Pasākuma mērķis ir nodrošināt ietekmi, kas izteikta ar globāliem jēdzieniem, piem., mazināt attīstības līmeņa reģionālās atšķirības. Mērķi var būt arī starpposma. Mērķus, kuri nosaka radāmos iznākumus, tiek saukti par operatīvajiem mērķiem. Ja publiska pasākuma mērķi nav skaidri noteikti iepriekš, ar vērtēšanu var mēģināt tos noskaidrot pēc tam. Tādā gadījumā ir ieteicams runāt par ietvertajiem mērķiem. Mērķi ir jāizskata atbilstoši *SMART* principam (specifisks, izmērāms, sasniedzams, reāls un ierobežoti laikā).

**Partnerības nolīgums**

Tas ir dokuments, kuru, iesaistot partnerus saskaņā ar vairāklīmeņu pārvaldības pieeju, sagatavojusi dalībvalsts un kurā ir izklāstīta dalībvalsts stratēģija, prioritātes un kārtība attiecībā uz ESI fondu rezultatīvu un efektīvu izmantošanu, lai izpildītu Savienības stratēģiju gudrai, ilgtspējīgai un integrējošai izaugsmei, un kuru pēc novērtēšanas un dialoga ar dalībvalsti apstiprinājusi Komisija.

***LEADER*/SVVA primāais devums**

*LEADER*/SVVA ietvaros īstenoto darbību tiešs devums ar galveno prioritāro jomu saistītā mērķa sasniegšanā (parasti 6B — vietējā attīstība lauku apvidos).

**Programmas specifisks vērtēšanas jautājums**

Programmas specifiskos vērtēšanas jautājumus formulē, lai novērtētu konkrētu programmu ar mērķi sniegt dziļāku ieskatu šīs programmas kopējā īstenošanā vai lai atspoguļotu šīs programmas konkrētos mērķus. Pretēji programmas specifiskajiem mērķiem "kopējie" vērtēšanas jautājumi attiecas uz visām programmām.

**Programmas specifiskie rādītāji**

Rādītājs ir kvantitatīvs vai kvalitatīvs faktors vai mainīgais, kas nodrošina vienkāršu un drošu veidu, kādā mērīt sasniegumus, atspoguļot pārmaiņas, kuras saistītas ar pasākumu, vai palīdzēt vērtēt attīstībā iesaistītas personas darbību. Visām dalībvalstīm saistošo kopējo rādītāju kopums kalpo tam, lai izmērītu sasniegumus un pārmaiņas gan programmas, gan Eiropas līmenī. Tā kā kopējie rādītāji var pilnīgi neatspoguļot visu programmas pasākumu ietekmi, vadošās iestādes dalībvalstīs tiek lūgtas papildināt kopējo rādītāju kopumu, nosakot papildu rādītājus, lai aptvertu attiecīgās programmas visas paredzamās ietekmes pilnu spektru, īpaši attiecībā uz valsts prioritātēm un konkrētu teritoriju pasākumiem. Šos papildu rādītājus sauc par programmas specifiskajiem rādītājiem.

**Kvalitatīvs rādītājs**

Deskriptors, kas formulēts kā precīzs, skaidrs un stabils apgalvojums par sasniedzamo mērķi vai iegūto ietekmi. Deskriptoru organizēšana strukturēta režģa formā var būt pirmais solis rādītāja izstrādē. Ja iepriekš jau ir noteikti vairāki deskriptori, tos var izmantot, lai veidotu novērojumu režģi. Izmantojot šo režģi, parādību vai pārmaiņas var novērot un aprakstīt kvalitatīvā un strukturētā veidā. Mērķa vai ietekmes analīzi no vērtēšanas tvēruma nedrīkst izslēgt tāpēc, ka to ir grūti kvantitatīvi izmērīt, ja faktiski to uzskata par svarīgu. Tādā gadījumā vēlams apkopot kvalitatīvos datus un strukturēt tos, izmantojot deskriptorus.

**Rekomendācijas**

Priekšlikumi, kuru mērķis ir paaugstināt programmas/ stratēģijas nozīmīgumu, iedarbīgumu, efektivitāti, pievienoto vērtību un atbilstību; pārstrādāt mērķus un pasākumus; un/ vai pārdalīt resursus. Rekomendācijām jābūt saistītām ar secinājumiem, kas balstīti uz pierādījumiem.

**Nozīmīgums**

Tas, cik lielā mērā pasākuma mērķi attiecas uz vajadzībām, problēmām un problēmjautājumiem. Jautājumi par nozīmīgumu ir īpaši svarīgi *ex ante* vērtēšanā, jo prioritāte ir izvēlētā stratēģija un tās pamatojums.

**Ticamība**

Vērtēšanas datu apkopošanas kvalitāte, kad izmantotais protokols nodrošina iespēju sagatavot līdzīgu informāciju laikā, kad identiskos apstākļos veic atkārtotu novērošanu. Ticamība ir atkarīga no datu atlases noteikumu ievērošanas un no rīkiem, ko izmanto kvantitatīvās un kvalitatīvās informācijas reģistrēšanai.

**Rezultāts**

Ieguvums (vai zaudējums), ko tiešie saņēmēji iegūst tad, kad noslēdzies publiskais pasākums, kurā viņi piedalījušies, vai tūlīt pēc tam, kad pabeigts sabiedrisks objekts. Rezultātus var konstatēt, kad operators pabeidz darbību un sagatavo atskaiti par piešķirto līdzekļu izlietojumu un pārvaldību. Šajā posmā ir iespējams parādīt, piemēram, ka ir uzlabota piekļuve, pateicoties ceļa izbūvei, vai ka firmas, kas saņēmušas konsultācijas, apliecina, ka ir apmierinātas. Operatori var veikt regulāru rezultātu uzraudzību. Tiem ir jāpielāgo darbības īstenošana atbilstoši iegūtajiem rezultātiem.

***LEADER*/SVVA sekundārais devums**

*LEADER*/SVVA ietvaros īstenoto darbību ieguldījums papildu prioritārajās jomās, kas nav galvenā prioritārā joma (parasti PJ 6B), kuras ietvaros *LEADER*/SVVA iekļauta programmā un attiecībā uz kuru tiek nodrošināts primārais devums. Sekundārais devums var būt dominējošs vai papildu. Dominējošs sekundārais devums prioritārajā jomā ir tad, kad darbība tajā sniedz būtisku ieguldījumu. Papildu sekundārais devums prioritārajā jomā ir tad, kad darbība sniedz ieguldījumu, kas nav būtisks.

**Pašvērtēšana**

Pašvērtēšana ir formatīvs process, ko izstrādā un veic tie, kas īsteno darbību vai tajā piedalās (piem., vadošās iestādes, lēmumu pieņemšanas iestādes, saņēmēji). Ar tās palīdzību tiek iegūts iekšējs ieskats darbībās, un galvenā uzmanība tiek pievērsta vispārējam izpildījumam. Iesaistītie dalībnieki ar ārēja moderatora palīdzību vai bez tās analizē, kādā veidā tie izpilda darbības, un uzdod paši sev jautājumu, kā viņi sniedz ieguldījumu apstiprināto mērķu sasniegšanā. Pašvērtēšanas līdzdalīgais raksturs veicina mācīšanos visu pašvērtēšanā iesaistīto personu starpā.

**Sociālais kapitāls**

Sociālo kapitālu var definēt kā "tīklus kopā ar kopējām normām, vērtībām un izpratni, kas sekmē sadarbību grupu iekšienē vai to starpā".

**Iesaistītās personas**

Iesaistītā persona ir jebkura privātpersona vai juridiska persona, kuru ietekmē vai uz kuru ir vērsts ES pasākums, vai kura ir citādi ar to saistīta.

**Sinerģija**

Fakts, ka vairāki publiskie pasākumi (vai vairāki viena pasākuma komponenti) kopā rada ietekmi, kas ir lielāka par to atsevišķi radīto ietekmju summu (piem., darbība, ar kuru tiek finansēta lidostas paplašināšana, kas, savukārt, palīdz palielināt tūristu mītņu aizpildījumu, ko arī finansē ar šo darbību). Kopumā sinerģija attiecas uz pozitīvu ietekmi. Taču var runāt arī par parādībām, kas pastiprina negatīvo iedarbību, negatīvo sinerģiju vai antisinerģiju (piem., darbība subsidē uzņēmumu diversifikāciju, bet tajā pašā laikā ar reģionālās politikas palīdzību tiek stiprināta to dominējošā darbība).

**Mērķa rādītājs**

Katrai prioritārajai jomai, kas izvēlēta no sešām lauku attīstības prioritātēm, Kopienas līmenī tiek noteikti kvantificējami mērķa rādītāji. Mērķa rādītājiem jābūt pēc iespējas cieši saistītiem ar lauku attīstības programmas pasākumiem, līdz minimumam samazinot ārējo faktoru ietekmi. Tiem ir jābūt tādiem rādītājiem, kurus var vienkārši un regulāri uzraudzīt, līdz minimumam samazinot saņēmējiem un administrācijām noteiktās datu prasības, jo šo rādītāju vērtības tiks uzraudzītas regulāri visā katras lauku attīstības programmas pastāvēšanas laikā. Kad vien tas iespējams, jāizmanto jau izveidoti rādītāji un metodes. Vairumā gadījumu mērķa rādītāji būs rezultātu līmenī, izņemot 1. prioritāti, kura ir horizontāla un kuras rezultāti tiek apkopoti, izmantojot citu prioritāšu iznākumus. Prioritārajām jomām šās prioritātes ietvaros mērķa rādītājus nosaka iznākuma līmenī.

1. Nepieciešamību sniegt papildu metodiskās vadlīnijas par *LEADER*/SVVA nosaka tiesiskais regulējums, konkrēti, Komisijas Īstenošanas regulas (ES) Nr. 808/2014 VI pielikuma 1) punkts. [↑](#footnote-ref-1)
2. Šajā Tematiskās darba grupas par vadlīnijām "*LEADER*/SVVA vērtēšana" ekspertu grupā bija iekļauti pārstāvji no AGRI ĢD, MARE ĢD, 2014.–2020. gada KLP uzraudzības un vērtēšanas ekspertu grupas un ELAT kontaktpunkta. [↑](#footnote-ref-2)
3. Regulas (ES) Nr. 1303/2013 32. panta 2. punkts. [↑](#footnote-ref-3)
4. Ņemot vērā tiesiskā regulējuma sniegtās iespējas, proti, kā norādīts Regulas (ES) Nr. 1303/2013 67., 68. un 69. pantā. [↑](#footnote-ref-4)
5. Kopā ar Integrētajiem teritoriālajiem ieguldījumiem ERAF, ESF, ELFLA , EJZF un Kohēzijas fondam. Regulas (ES) Nr. 1303/2013 36. pants. [↑](#footnote-ref-5)
6. Komisijas dienestu darba dokuments: Kopējā stratēģiskā satvara ERAF, ESF, Kohēzijas fondam, ELFLA un EJZF elementi. [↑](#footnote-ref-6)
7. Regulas (ES) Nr. 1303/2013 32. panta 1. un 2. punkts. [↑](#footnote-ref-7)
8. Regulas (ES) Nr. 1303/2013 34. panta 3. punkta g) apakšpunkts. [↑](#footnote-ref-8)
9. Regulas (ES) Nr. 1303/2013 33. panta 1. punkta f) apakšpunkts. [↑](#footnote-ref-9)
10. Regulas (ES) Nr. 1303/2013 35. panta 1. punkta d) apakšpunkts. [↑](#footnote-ref-10)
11. Regulas Nr. 808/2014 I pielikuma I daļas 9.3.a) un 9.3.b) punkts. [↑](#footnote-ref-11)
12. Regulas (ES) Nr. 808/2014 VII pielikuma 7. punkts. [↑](#footnote-ref-12)
13. Regulas (ES) Nr. 808/2014 14. pants. [↑](#footnote-ref-13)
14. Regulas (ES) Nr. 1305/2013 67. pants. [↑](#footnote-ref-14)
15. http://ec.europa.eu/transparency/regexpert/index.cfm?do=groupDetail.groupDetailDoc&id=21095&no=3. [↑](#footnote-ref-15)
16. <http://ec.europa.eu/agriculture/cap-post-2013/monitoring-evaluation/index_en.htm> un <http://enrd.ec.europa.eu/evaluation/european-evaluation-helpdesk-rural-development/evaluation-helpdesks-publications/guidance>. [↑](#footnote-ref-16)
17. Darba dokuments "Stratēģiskās plānošanas vadlīnijas 2014.–2020. gada periodam". [↑](#footnote-ref-17)
18. Regulas (ES) Nr. 808/2014 IV pielikums un Vadlīniju "LAP rezultātu vērtēšana" 11. pielikums\*. [↑](#footnote-ref-18)
19. Regulas (ES) Nr. 808/2014 V pielikums. [↑](#footnote-ref-19)
20. Regulas (ES) Nr. 1305/2013 70. un 71. pants. [↑](#footnote-ref-20)
21. <http://enrd.ec.europa.eu/evaluation/european-evaluation-helpdesk-rural-development/evaluation-helpdesks-publications_en?2nd-language=fr>. [↑](#footnote-ref-21)
22. Anglijas (AK) LAP *LEADER*/SVVA plānota PJ 6A ietvaros. [↑](#footnote-ref-22)
23. Regulas (ES) Nr. 1303/2013 35. panta 1. punkts. [↑](#footnote-ref-23)
24. Šis novērtējums ir saistīts ar atskaiti par vērtēšanu gada īstenošanas ziņojumā, Regulas (ES) Nr. 808/2014 VII pielikuma 7. punkts attiecībā uz GIZ, kas tiek iesniegti 2017. un 2019. gadā. [↑](#footnote-ref-24)
25. Ja attiecīgajā LAP ir daudzi *LEADER*/SVVA starpvalstu / starpreģionāli (reģionālajām programmām) sadarbības projekti, ir ieteicams plānot un veikt sadarbības novērtējumu *LEADER*/SVVA aspektā programmas līmenī. [↑](#footnote-ref-25)
26. Vadlīnijas "LAP rezultātu vērtēšana: kā sagatavoties ziņošanai par vērtēšanu 2017. gadā";  
    http://enrd.ec.europa.eu/evaluation/publications/guidelines-assessment-rdp-results-how-prepare-reporting-evaluation-2017. [↑](#footnote-ref-26)
27. Regulas (ES) Nr. 1303/2013 33.–34. pants. [↑](#footnote-ref-27)
28. AGRI ĢD: Lauku attīstības uzraudzība (2014–2020). Darba dokuments Lauku attīstības komitejai, 2014. gada augusts, <http://ec.europa.eu/agriculture/cap-indicators/output/working-document-rd-monitoring-implementation-report-tables_en.pdf>. [↑](#footnote-ref-28)
29. *Mintzberg, H.* (2008): *Strategy Safari*. *The complete guide through the wilds of strategic management*, *Pearson Education*, *Canada*. [↑](#footnote-ref-29)
30. Ibid. [↑](#footnote-ref-30)
31. Sk. Vadlīnijas par LAP rezultātu vērtēšanu <https://enrd.ec.europa.eu/evaluation/publications/guidelines-assessment-rdp-results-how-prepare-reporting-evaluation-2017_en>. [↑](#footnote-ref-31)
32. Regulas (ES) Nr. 1303/2013 9. pants:1. TM — nostiprināt pētniecību, tehnoloģiju attīstību un inovāciju, 3. TM — uzlabot MVU, lauksaimniecības nozares (ELFLA ) un zvejniecības un akvakultūras nozares (EJZF) konkurētspēju, 8. TM — veicināt stabilas un kvalitatīvas darba vietas un atbalstīt darbaspēka mobilitāti, 9. TM — veicināt sociālo iekļaušanu, apkarot nabadzību un jebkādu diskrimināciju. [↑](#footnote-ref-32)
33. <http://ec.europa.eu/europe2020/index_en.htm>. [↑](#footnote-ref-33)
34. Precīzas norādes par atbilstības pārbaudi skatīt iepriekšējos norādījumu dokumentos, piem., "LAP panākumu nodrošināšana. Vadlīnijas *ex post* vērtēšanai 2007.–2013.gadā” un“[Vadlīnijas "LAP rezultātu vērtēšana: kā sagatavoties ziņošanai par vērtēšanu 2017. gadā"](http://enrd.ec.europa.eu/evaluation/publications/guidelines-assessment-rdp-results-how-prepare-reporting-evaluation-2017_en). [↑](#footnote-ref-34)
35. Darba dokuments "Kopējie vērtēšanas jautājumi lauku attīstības programmām 2014.–2020. gadā", <https://enrd.ec.europa.eu/evaluation/european-evaluation-helpdesk-rural-development/evaluation-helpdesks-publications/guidance_en>. [↑](#footnote-ref-35)
36. Darba dokuments "Kopējie vērtēšanas jautājumi 2014.–2020. gada LAP", <https://enrd.ec.europa.eu/evaluation/european-evaluation-helpdesk-rural-development/evaluation-helpdesks-publications/guidance_en>. [↑](#footnote-ref-36)
37. Precīza informācija par programmas specifisku vērtēšanas jautājumu, sprieduma kritēriju un rādītāju izstrādi atrodama vadlīnijas "LAP rezultātu vērtēšana: kā sagatavoties ziņošanai par vērtēšanu 2017. gadā”, <http://enrd.ec.europa.eu/evaluation/publications/guidelines-assessment-rdp-results-how-prepare-reporting-evaluation-2017_en>). [↑](#footnote-ref-37)
38. Papildu informācija par programmas specifisku vērtēšanas jautājumu, sprieduma kritēriju un rādītāju izstrādi atrodama vadlīnijās "LAP rezultātu vērtēšana: kā sagatavoties ziņošanai par vērtēšanu 2017. gadā", <http://enrd.ec.europa.eu/evaluation/publications/guidelines-assessment-rdp-results-how-prepare-reporting-evaluation-2017_en>. [↑](#footnote-ref-38)
39. <http://ec.europa.eu/agriculture/evaluation/rural-development-reports/2015/ex_ante_rdp_synthesis_2014_2020/fulltext_en.pdf>. [↑](#footnote-ref-39)
40. Darba dokuments "Datu pozīciju saraksts II pīlāra darbību datubāzei". [↑](#footnote-ref-40)
41. Vadlīnijas "LAP rezultātu vērtēšana: kā sagatavoties vērtēšanai 2017. gadā , 11. pielikums — Norādes atbildēm uz 1.–21. KNJ, <http://enrd.ec.europa.eu/evaluation/publications/guidelines-assessment-rdp-results-how-prepare-reporting-evaluation-2017_en>. [↑](#footnote-ref-41)
42. Sk. ELAT (2011): [4. tematiskā darba grupa. Lauku attīstības politikas izpildes mehānisms, noslēguma ziņojums](http://enrd.ec.europa.eu/enrd-static/fms/pdf/D44FCDEB-C1DC-3F8B-8EDE-B5C89302360C.pdf). [↑](#footnote-ref-42)
43. Šīs metodes ir labi aprakstītas un raksturotas ar piemēriem palīdzības dienesta darba dokumentā "*LEADER* un citu lauku apvidu dzīves kvalitātes uzlabošanas pasākumu iedarbība", 2010. gada jūlijs, <http://enrd.ec.europa.eu/enrd-static/fms/pdf/98275CF6-C4FD-1908-07DE-1F1EA065BC29.pdf>. [↑](#footnote-ref-43)
44. Idem. [↑](#footnote-ref-44)
45. <http://cor.europa.eu/en/activities/governance/Pages/multilevel-governance1.aspx>. [↑](#footnote-ref-45)
46. Vadlīnijas2007.–2013. gada LAP *ex post* vērtēšanai, <http://enrd.ec.europa.eu/enrd-static/evaluation/library/evaluation-helpdesk-publications/en/evaluation-helpdesk-publications_en.html>, un vadlīnijas par VLT vērtēšanu, <https://enrd.ec.europa.eu/evaluation/european-evaluation-helpdesk-rural-development/evaluation-helpdesks-publications/guidance_en>. [↑](#footnote-ref-46)
47. Vadlīnijas "LAP rezultātu vērtēšana: kā sagatavoties ziņošanai par vērtēšanu 2017. gadā,11. pielikums, <http://enrd.ec.europa.eu/evaluation/publications/guidelines-assessment-rdp-results-how-prepare-reporting-evaluation-2017_en>. [↑](#footnote-ref-47)
48. Vadlīnijas "LAP rezultātu vērtēšana: kā sagatavoties ziņošanai par vērtēšanu 2017. gadā,10. pielikums, <http://enrd.ec.europa.eu/evaluation/publications/guidelines-assessment-rdp-results-how-prepare-reporting-evaluation-2017_en>. [↑](#footnote-ref-48)
49. DD "Kopējie vērtēšanas jautājumi attiecībā uz 2014.–2020. gada LAP, <http://enrd.ec.europa.eu/evaluation/publications/working-document-common-evaluation-questions-rural-development-programmes_en>. [↑](#footnote-ref-49)
50. Kā izvēlēties informācijas nodošanas kanālu? [↑](#footnote-ref-50)
51. Cik lielā mērā/ kādā mērogā notiek izplatīšana? [↑](#footnote-ref-51)
52. Papildus iepriekš norādītajām darbībām VRG var veikt citas darbības un projektus, kā arī izmantot citus fondus, piemēram, sociālās iekļaušanas projektus, infrastruktūras projektus u. c. [↑](#footnote-ref-52)
53. Pasākuma sadaļa *LEADER* vietējā attīstība, 5.4. nodaļa "Iedzīvināšana: cik izmaksā SVVA stratēģijas iedzīvināšana, lai veicinātu apmaiņu starp iesaistītajām personām, sniegtu informāciju un popularizētu stratēģiju, kā arī atbalstītu potenciālos saņēmējus darbību izstrādē un pieteikumu sagatavošanā". [↑](#footnote-ref-53)
54. Regulas (ES) Nr. 1303/2013 35. panta 1. punkta d) apakšpunkts. [↑](#footnote-ref-54)
55. Regulas (ES) Nr. 1303/2013 33. panta 1. punkta c) apakšpunkts. [↑](#footnote-ref-55)
56. Šī pieeja ir līdzīga LAP intervences loģikas pārskatīšanai, kas aprakstīta vadlīnijās "LAP rezultātu vērtēšana: kā sagatavoties ziņošanai par vērtēšanu 2017. gadā", Vērtēšanas palīdzības dienests, 2016. gads, http://enrd.ec.europa.eu/evaluation/publications/guidelines-assessment-rdp-results-how-prepare-reporting-evaluation-2017\_en. [↑](#footnote-ref-56)
57. Arī Vadošā iestāde var izstrādāt ar *LEADER*/SVVA saistītus programmas specifiskus vērtēšanas jautājumus. VRG jāsniedz uz tiem atbildes, bet šim nolūkam jānodrošina programmas specifiskie radītāji papildus *CMES* kopējiem rādītājiem. [↑](#footnote-ref-57)
58. Vairāk informācijas par intervences loģikas un vērtēšanas elementu savstarpējās konsekvences pārbaudi atrodams *Vadlīnijās par LAP rezultātu vērtēšanu: kā sagatavoties ziņošanai par vērtēšanu 2017. gadā*, III DAĻA, 5.2. nodaļa, <http://enrd.ec.europa.eu/evaluation/publications/guidelines-assessment-rdp-results-how-prepare-reporting-evaluation-2017_en>. [↑](#footnote-ref-58)